ועדת הפנים והגנת הסביבה, כנסת 23, פרוטוקול מספר 59, 2020-08-24 11:00

מיכל (מיקי) חיימוביץ': שלום לאורחים המכובדים.

מיכל (מיקי) חיימוביץ': בוקר טוב לחברי הוועדה, בוקר טוב לחברי הכנסת, בוקר טוב לך, אדוני השר, תודה שבאת.

מיכל (מיקי) חיימוביץ': אני פותחת את הדיון בנוגע לאלימות שהתרחשה בהפגנות בבלפור ביום חמישי האחרון במהלך פינוי המפגינים מהמתחם ובהפגנה שהתרחשה במוצאי שבת.

מיכל (מיקי) חיימוביץ': זה הדיון השלישי שאנחנו עורכים בוועדה באותו נושא ואני חייבת לשתף איתכם שאני מאוד מוטרדת.

מיכל (מיקי) חיימוביץ': לאחר הדיון הקודם שעשינו בנושא המכת"זיות נוצרה תחושה שהמשטרה תפסה את תפקיד המבוגר האחראי, ואני רוצה באמת להודות למפקדי המשטרה שהגיעו לכאן היום, בניגוד לדיון הקודם.

מיכל (מיקי) חיימוביץ': הדרג הפיקודי הבכיר הפסיק, ובצדק, את השימוש במכת"זיות ודרגי השטח הכילו את ההפגנות בצורה ראויה לציון, עברו כמה שבועות שבהם מספר העצורים היה מינימלי ולמיטב ידיעתי לא נרשמו תקריות אלימות בשטח.

מיכל (מיקי) חיימוביץ': אני חושבת שזאת הדרך שבה אמורות להתנהל הפגנות במדינה דמוקרטית.

מיכל (מיקי) חיימוביץ': תפקיד המשטרה הוא למצוא את האיזון העדין שבין הסדר הציבורי לבין זכות ההפגנה המקודשת ולמספר שבועות היה באמת נדמה שאנחנו מצליחים למצוא את האיזון הזה ולשקם את האמון בין הציבור למשטרה, אבל בימים האחרונים כל העדויות מראות שהמשטרה נגררה לסיטואציה שבה היא זו שמפרה את האיזון בצורה מכוונת.

מיקי לוי: זו קביעת עובדה, גברתי?

מיקי לוי: את קובעת עובדה?

תמר זנדברג: כן, זו קביעת עובדה.

ע'דיר כמאל מריח: כן, קובעים פה עובדות ואפשר להוכיח את זה.

קריאה: כן, זו קביעת עובדה, חד משמעית.

מיקי לוי: לא, לא ראית.

מיקי לוי: את לא יודעת מה קרה.

מיקי לוי: את קובעת עובדה לפני שאת שומעת אותה.

קריאה: יש עובדות ברורות, מיקי, לא צריך להוכיח שכדור הארץ עגול.

מיכל (מיקי) חיימוביץ': אני זכותי לגבש את עמדתי.

מיקי לוי: תגבשי.

מיכל (מיקי) חיימוביץ': וזכותך לחשוב אחרת ממני ותוכל גם להגיד את זה.

מיקי לוי: אני בטוח חושב אחרת ממך.

מיכל (מיקי) חיימוביץ': אני חייבת לומר, אדוני, מיקי לוי, חבר הכנסת, אני עושה את כל מה שאפשר בדיונים האלה בוועדת הפנים והסביבה, שאתה באמת אורח כאן ואני שמחה שהגעת, כדי שהם יהיו כמה שיותר מאוזנים ואני מגיעה לכל דיון בלב פתוח ובאמת בנפש חפצה ומאוזנת לכל הצדדים.

מיכל (מיקי) חיימוביץ': אני חושבת שמי שנוכח כאן - - -

תמר זנדברג: לא לכל דבר יש צדדים גם כן, איזון זה לא דבר קדוש.

מיכל (מיקי) חיימוביץ': שנייה, תמר, סליחה, אני מאוד מבקשת, לפחות תנו לי את הדברים שלי להגיד אותם בלי הפרעה.

תמר זנדברג: אני לא הפרעתי לך, מיקי הפריע לך משום מה ולי את מעירה.

מיכל (מיקי) חיימוביץ': עכשיו את מפריעה לי.

תמר זנדברג: לא נורא, גם קריאות ביניים זה בסדר.

מיכל (מיקי) חיימוביץ': בסדר, תודה.

מיכל (מיקי) חיימוביץ': באמת אני חושבת שאני כן נותנת ומי שנמצא פה לאורך הדיונים האלה יודע שאני מקשיבה ונותנת לכולם לדבר, אבל במקרה הספציפי הזה אני אומרת לכם שאני לא מצליחה להבין איך בתקופה באמת כל כך קריטית בדמוקרטיה שלנו נראה על פי כל העדויות, הכתובות, המצולמות, אלה שהגיעו לבית משפט, שהחליט אגב לשחרר את כל העצורים לביתם למרות טענות המשטרה על אלימות מפגינים, איך המשטרה באמת נגררה להפרה כל כך בוטה של האמון שנבנה בשבועות האחרונים.

מיכל (מיקי) חיימוביץ': המשטרה היא לא רק גוף אכיפת החוק, היא גם הגוף שצריך לתת דוגמה לאזרחים, להוות מודל לחיקוי לאזרחי ישראל, אבל באמת הימים האחרונים מעלים איזה שהיא תחושה של סוג של כמו סגירת חשבונות, בתרבות של להחזיר למפגינים שקיללו או צעקו כלפי שוטרים.

מיכל (מיקי) חיימוביץ': ולמען הסר ספק אני רוצה להגיד לכם, אני חושבת שחלק מהקריאות שקראו בבלפור כלפי שוטרים הן בהחלט לא ראויות וזה לא היה נעים לראות חלק מהסרטונים שראינו במוצאי שבת האחרונה, גם החלק שהמשטרה פרסמה.

מיכל (מיקי) חיימוביץ': חלק גדול מההפגנה הזאת, אתם צריכים להבין, השוטרים, הוא התמקד במחאה על ההתנהגות שלכם מול המאהל בבלפור.

מיכל (מיקי) חיימוביץ': מה שקרה ביום חמישי הוביל למה שקרה ביום שבת מבחינת המפגינים והתמונות לא היו תמיד נעימות, אבל גם אחרי בדיקה מדוקדקת של הסרטונים של דוברות המשטרה אני לא התרשמתי שהייתה אלימות פיזית של המפגינים כלפיכם.

מיכל (מיקי) חיימוביץ': חשוב לציין שכך גם התרשם בית המשפט, ולראיה כל העצורים שוחררו לביתם.

מיכל (מיקי) חיימוביץ': מה שכן אנחנו רואים בסרטונים ובעדויות שאנחנו תיכף נשמע פה זו אלימות כן מכוונת ויזומה של שוטרים כלפי מפגינים, חניקות, גרירות של אזרחים שלא התנגדו למעצר, כולל כליאה שלהם במתחם צר שלא מאפשר להם אפשרות ליציאה והסתערות של פרשים מולם וכל זה לפני שאנחנו מזכירים את אותו אירוע מצער עם סגן ניצב ניסו גואטה, שראינו מול המצלמות.

מיכל (מיקי) חיימוביץ': אני באמת חושבת שאסור לנו כשליחי ציבור להיכנע ולהיסחף לאווירה של פילוג ושיסוע שמאפיינת כל כך את החברה הישראלית, שהיום אנחנו נבחרנו לשרת את הציבור, בין אם בכנסת ובין אם במשטרה, לא באמת כדי לשמש חותמת גומי, אלא כדי לפעול ולהשפיע ולתקן את הפצעים של העבר.

מיכל (מיקי) חיימוביץ': אני חושבת שאין לנו לגיטימציה לעצום עין אל מול המצב שהחברה שלנו נמצאת, התהום קרובה מתמיד וזאת האחריות הבלעדית שלנו לעצור את ההידרדרות.

מיכל (מיקי) חיימוביץ': אז אני קוראת מכאן למפקדי ושוטרי ישראל, אתם פני החוק במדינה הזאת, אתם פני הסדר הציבורי ואתם אחראים לשלום הציבור והתפקיד שלנו הוא להרגיע את הרוחות ולא להלהיט אותן, לדבר בסבלנות, גם אם מתגרים בכם, לטפל נקודתית באלימות בשטח בכמה שפחות כוח, לא בכמה שיותר כוח, ולשמור על איפוק.

מיכל (מיקי) חיימוביץ': אנחנו חייבים להנהיג את הציבור ולהחזיר את האמון שלנו במערכות השלטון.

מיכל (מיקי) חיימוביץ': אני חושבת שכולנו, אני מבקשת את זה גם מכם, חברי הכנסת, גם בדיון כאן, דרך המפקדים במשטרה ועד אחרון השוטרים בשטח, אנחנו באמת רוצים להיזכר בתור אלה שמנעו את ההידרדרות ולא בתור אלה שליבו אותה.

מיכל (מיקי) חיימוביץ': אז זאת הבקשה שלי אליכם כאן היום.

מיכל (מיקי) חיימוביץ': כבוד השר, אדוני, אמיר אוחנה, בבקשה.

אמיר אוחנה: תודה לך, גברתי יושבת ראש הוועדה, חברות וחברי הכנסת הנכבדים.

אמיר אוחנה: אגב, לא תכננתי לומר זאת, אבל למרות שלא הייתי שותף לדיון בנוגע למכת"זיות, מהמעט שהספקתי ללמוד זה האמצעי הכי פחות אלים לפיזור הפגנות והתקהלויות לא חוקית.

אמיר אוחנה: כשפיזרו את עמונה, למשל, עשו את זה בלי מכת"זיות, עשו את זה עם סוסים, פרשים ואלות ולדעתי היו שם עשרות, אולי אפילו יותר, מאושפזים, לא מדבר על עצורים.

אמיר אוחנה: אז כדאי לבחון את האמצעים השונים שעומדים לרשות המשטרה, אבל לא לשם כך התכנסנו.

אמיר אוחנה: אני החלטתי לבוא לכאן, רבותיי, לוועדה המכובדת הזאת בפעם הראשונה, למרות שלא נתבקשתי, וזאת מתוך כבוד גדול לוועדה ולכנסת ומתוך הכרה בחשיבות הקשר וההידברות בין הרשויות וגם כמובן כדי להשמיע כמה דברים הנוגעים לדיון היום.

אמיר אוחנה: הוועדה הנכבדה תשמע ממני כאן היום באופן ישיר על ההנחיות שלי למשטרת ישראל בהקשר הרלוונטי לדיון כאן היום ולא בעיוותים ופרשנויות המגיעים בדרך לא דרך לאמצעי התקשורת.

אמיר אוחנה: אתם תשמעו ממני כאן על הציפיות שלי ממפקדי המשטרה בכל הנוגע לתחקור והפקת לקחים, אבל לא תשמעו אותי עורך השוואות בזויות בין אלפי שוטרות ושוטרים המסכנים חייהם לילות כימים, 24/7, על חשבון חייהם האישיים כדי לשמור על שלומם, ביטחונם וכעת בתקופה הזאת גם על בריאותם של אזרחי ישראל, לבין ממלאי הפקודות בגרמניה הנאצית.

אמיר אוחנה: כל השוואה כזאת היא בזויה, הרסנית וגורמת גם לזילות השואה.

אמיר אוחנה: הגרועים באויבינו, כאלה שהיו רוצים להעמיד גם את חבר הכנסת יעלון וגם את חבר הכנסת גולן ועוד רבים מקציני וחיילי צה"ל וכוחות הביטחון ומשטרת ישראל בתוכם לדין על פשעים בינלאומיים ולדון אותם לחמורים שבעונשים, עושים שימוש באמירות הבזויות הללו כדי להגשים את מטרותיהם הבזויות, להילחם במדינת ישראל.

אמיר אוחנה: גם לא תשמעו אותי ממני כאן היום ביטוי מאוס כמו החייל שסרח, שטבע אותו שר הביטחון שהפקיר את לוחם צה"ל, גם אם שגה, לציפורניהם של שונאי ישראל וזרק אותו מתחת לגלגלי האוטובוס.

אמיר אוחנה: אני עצמי, כשר לביטחון פנים, יעידו הקצינים שנמצאים כאן, פעלתי מול שוטרים שמעדו באלימות, היו כאלה, וכך אמשיך, אבל לא אשפוך את דמם בחוצות העיר.

אמיר אוחנה: אני מציע גם לכם לחשוב על השוטרות והשוטרים, על שנים רבות של תרומה לבטחון המדינה ותושביה, על סיכון חיים כמעט יום יומי ועל ההקרבה שלהם ושל בני משפחותיהם בטרם תחרצו דין בעצמכם.

אמיר אוחנה: יכולתי להביא כאן ציטוטים למכביר על חופש הביטוי וכמה הוא חשוב לי באופן אישי, אבל החלטתי לחסוך מכם קלישאות, לפחות בהקשר הזה, ורק לומר כך, מכל החירויות, שכולן מוגבלות ואף אחת מהן איננה מוחלטת, חירותם של אדם או קבוצה לבטא את עצמם היא זו שבלעדיה אין חברה חופשית, רק כך אפשר לשכנע אחרים להביא לתזוזות ולשינויים, רק כך אפשר להגשים את הדמוקרטיה.

אמיר אוחנה: המצב איתו מתמודדים ציבורים שונים בישראל, הקשיים האובייקטיביים שמעורר המאבק בהתפשטות נגיף הקורונה, כמו גם, בואו נודה על האמת, התסכול הרב והמתמשך של חלקים בציבור מאי ההצלחה לשכנע באופן דמוקרטי להביא לחילופי ראש ממשלה בבחירות, מביאים למחאות ולהפגנות רבות ומתמשכות.

אמיר אוחנה: אבל גם חופש הביטוי, שזכות המחאה נגזרת ממנו, ככל זכות וחירות בכל מדינה דמוקרטית, אינו בלתי מוגבל, כך כשמנגד עומדים ערכים כמו חופש התנועה, זכותו של הציבור למעבר חופשי לדרכים, זכותו לעשות שימוש סביר בשטח הציבורי וזכותו להגנה מפני מפגעי רעש כשהוא בביתו.

אמיר אוחנה: בשבועות האחרונים קיימתי כמה דיונים במשרדי בנושא הזה בהשתתפות ממלא מקום המפכ"ל ובכירים נוספים במשטרת ישראל, לדיונים הוזמנו אזרחים שחלקם הגיעו וחלקם בחרו שלא.

אמיר אוחנה: כשר לבטחון הפנים אינני סבור כי יש בידיי ידע טוב יותר משל אנשי המשטרה דוגמת תת ניצב שומר, מפקד מרחב ציון, אני רואה גם את מפקד מחוז ירושלים שהגיע, לא ידעתי שתגיע, דורון, וישיב לשאלותיכם, ומאף מפקד מחוז באיך לבצע את עבודת המשטרה.

אמיר אוחנה: אין לי את הידע הזה, אין לי את הניסיון הזה, על כן אינני נכנס לשאלות הטקטיות אם להפעיל מכת"זית או פרשים או סוסים, אלות, 350 שוטרים או 1,000 שוטרים או צוות משא ומתן של הימ"מ.

אמיר אוחנה: אבל כשר לבטחון הפנים שנושא באחריות לפעילות של משטרת ישראל יש לי ממנה שלוש דרישות מדיניוּת בהקשר הזה.

אמיר אוחנה: האחת, לפעול באופן שווה כלפי הציבורים השונים.

אמיר אוחנה: מכאן אותה אמירה שצוטטה מפי באחת הישיבות לפיה לא יכול להיות שהמשטרה תנהג באופן כוחני יותר כלפי אוכלוסיות מסוימות ובכפפות של משי כלפי אוכלוסיות אחרות.

אמיר אוחנה: יחס שוויוני.

אמיר אוחנה: שתיים, לצמצם למינימום את חסימות הכבישים הפוגעות פגיעה חמורה בחופש התנועה של הציבור הכללי ועלולות להגיע לכדי סיכון חיים במקרה חירום.

אמיר אוחנה: לא צריכה להיות ולא תהיה סובלנות לחסימות כבישים.

אמיר אוחנה: שלוש, לא להתפרק מחובתה למנוע הפרת חוק ופגיעה בסדר הציבורי גם כשהדבר לא מתגמל מבחינה ציבורית ותקשורתית.

אמיר אוחנה: הציבור השקט ברובו ראוי וזקוק לכך.

אמיר אוחנה: ביום חמישי האחרון בשעת אחר הצהריים פינתה משטרת ישראל חלק מהמוחים מחלק אחד של הרחוב לחלק אחר וזאת למספר שעות כדי לאפשר את זכות המחאה במקום גם לקבוצה הנגדית.

אמיר אוחנה: בין המפונים היה גם חבר הכנסת יוראי להב ורצנו.

אמיר אוחנה: לאחר שהדבר הובא לידיעתי קיימה המשטרה תחקיר מעמיק לבירור האירוע.

אמיר אוחנה: יצוין כבר עתה כי משטרת ישראל ערה לחוק חסינות חברי הכנסת ולחופש התנועה המוקנה להם ועוד לפני סיום התחקיר הוריתי לחדד הנהלים וההנחיות בנושא זה, משום שלצערי אין זו הפעם הראשונה שהדבר הזה קורה, וכך היה.

אמיר אוחנה: להבנתי מפקד המרחב, שהיה בשטח, התנצל מיוזמתו באופן אישי בפני חבר הכנסת הרצנו ובאופן מיידי על התקרית לאחר שהבין כי שוטריו פינו חבר כנסת וזאת מבלי קשר ולפני התערבותי.

אמיר אוחנה: בשעות הערב התקיימה הפגנת הימין לתמיכה בראש הממשלה נתניהו.

אמיר אוחנה: בשעה 21:30 התחילו לזרום אליי מספר הודעות, מספר רב של הודעות, אני יכול לומר, מההפגנה הזו בתלונה על כך שהמשטרה מפסיקה את ההפגנה ומבקשת לנתק את ההגברה באמצע תפילת 'שמע ישראל'.

אמיר אוחנה: כך היה.

אמיר אוחנה: השבתי לפונים כי אני מניח שהדבר קרה בעקבות הכרעת בג"צ שניתנה יום קודם לכן, שאמנם לא התערב בשיקול הדעת של המשטרה, אבל כן קבע כי עליה לאכוף בקפדנות את הכללים שהיא עצמה קבעה במתן הרישיונות למפגינים.

אמיר אוחנה: וכך כתבו שופטי בית המשפט העליון, אני מביא את הדברים כי אני סבור שבחדר הזה הם אמורים לזכות לקונצנזוס.

אמיר אוחנה: השופט פוגלמן אמר: 'המציאות מלמדת, ודומה שעל כך הצדדים אינם חלוקים, כי בפועל במקרים לא מעטים המגבלות המוטלות על משך ההפגנות והרעש בגדרן לא מקוימות כלשונן ולמשטרה נדרש זמן רב יותר להביא לאכיפת המגבלות, זאת בין היתר נוכח מאפייניה המיוחדים של המחאה דנן וההרכב האנושי המגוון והמבוזר שנגזר מכך שהמשתתפים בה אינם משתייכים בהכרח לארגון מסוים.

אמיר אוחנה: בעקבות זאת תושבי השכונות סובלים ממטרדי רעש אף מעבר לשעות שנקבעו לכך על ידי המשטרה, לרבות בשעות לילה מאוחרות.

אמיר אוחנה: אין לכחד, מצב דברים זה מעורר קושי', מוסיף השופט פוגלמן, 'חופש האסיפה אין פירושו התפרקות מכל סדר ציבורי וחופש התהלוכה אין פירושו חופש ההתפרעות', הוא מצטט כאן את השופט ברק.

אמיר אוחנה: השופטת וילנר אמרה כך: 'התוצאה של השימוש האמור באמצעי רעש קיצוניים היא פגיעה משמעותית וקשה בזכויות של תושבי השכונה ויוצרת מטרדים ממשיים הפוגעים באופן ניכר באורח חייהם ובאיכותם.

אמיר אוחנה: משכך במקרה הנדון, כפי שצוין לעיל, הגבלת השימוש באמצעי הרעש הקיצוניים עד השעה 21:30 אמנם משקפת את האיזון הראוי בין הזכויות המתנגשות, ואולם לאיזון זה לא יהיה ערך אם הוא לא יקבל ביטוי ממשי בפועל ואם יישאר כאיזון תיאורטי הקיים על הנייר בלבד.

אמיר אוחנה: משכך על איזון זה לבוא לידי ביטוי בשטח באמצעות אכיפתו האפקטיבית'.

אמיר אוחנה: השופט שטיין: 'המציאות שבה פורעי חוק יכולים לכפות את עצמם על אלו שסביבם איננה מתקבלת על הדעת ועִמה אין להשלים.

אמיר אוחנה: מציאות כאמור מנוגדת לעקרון החוקיות.

אמיר אוחנה: אשר על כן אף שבנוגע להפגנות שבהן עסקינן נחה דעתי כי בהתנהלות המשטרה לא נפל פגם הקורא להתערבותנו אין פירושו של דבר כי מסקנה זו תעמוד על כנה גם בעתיד אם נמצא שחוקי המדינה אינם נאכפים כלל או אינם נאכפים כדבעי ומפריהם חוגגים על גבם של שומרי חוק'.

אמיר אוחנה: במילים אחרות אין להשאיר את החוק בגדר אות מתה, אומר השופט שטיין, 'כשם שאין מחלקים פרסים לאלימות ואין מקריבים את הזכות להפגין לטובת וטו של אספסוף', כך הוא אומר, 'כך לא נוכל להשלים עם הגישה של שב ואל תעשה מצד אוכפי החוק ביחס לאלו שמפרים אותו כשהם מטילים וטו עברייני על זכויותיהם של אזרחים שלווים'.

אמיר אוחנה: כך השבתי לפונים.

אמיר אוחנה: וכשנשאלתי אם כן, האם המשטרה תאכוף באופן קפדני ובצורה שוויונית מעתה בכל ההפגנות, השבתי: כך אני מצפה.

אמיר אוחנה: אז יש כבר מי שמבקשים להפוך את משטרת ישראל לפוליטית ומכנים אותה 'משטרת אוחנה', אבל האם גם בית המשפט העליון הוא בית המשפט של אוחנה?

אמיר אוחנה: שוטרי משטרת ישראל הנמצאים בשטח כל הזמן תחת העין הציבורית משתייכים לכל חלקי האוכלוסייה, יהודים, דרוזים, ערבים, ימניים, שמאלנים, אשכנזים ומזרחיים, נשים וגברים, הם אינם ולא יכולים להיות המענה למשאלות ליבכם הפוליטיות, אלא היא נועדה לאכוף את החוק והסדר הציבורי.

אמיר אוחנה: המשטרה היא כן גוף שבמקרה הצורך מפעיל כוח, היא אחת מזרועות הכוח של המדינה.

אמיר אוחנה: אם כולם היו שומרי חוק ונשמעים להוראותיה לא היה בכך צורך, אבל כידוע זה איננו המצב.

אמיר אוחנה: תנוח דעתכם, אגב, שאני מקבל הודעות משלל המדיות השונות, הודעות זועמות משני הצדדים, כמעט מדי יום, כשהמשטרה פועלת נגד הימין לתפיסתם של המוחים וכשהמשטרה פועלת נגד השמאל לתפיסתם של המוחים.

אמיר אוחנה: אני מבקש לשלוח מכאן, ואני מקווה שיהיו לי שותפים בוועדה הזו, חיזוק וחיבוק לשוטרות ושוטרי משטרת ישראל שפועלים יומם ולילה תוך סיכון חייהם, תוך מחיר אישי כבד מול בני משפחותיהם כדי לשמור על שלומו וביטחונו, וכאמור כעת גם על בריאותו, של הציבור כולו.

אמיר אוחנה: מתוך עשרות אלפי אינטראקציות ביום בין שוטר לאזרח רוב מוחלט עובר ללא אירועים חריגים כשהמשטרה מגשימה את ייעודה לטובת כל אזרחי ישראל.

אמיר אוחנה: היכן שיש כאלה אנחנו נעמוד על בירור האמת והפקת הלקחים במקרים המתאימים, קודם כל מבחינתי על ידי המפקדים שאני סומך עליהם יותר מאשר אני סומך על מח"ש שיידעו לתדרך את השוטרים ולמנוע הישנות של תקלות ובמידת הצורך גם בערכאות.

אמיר אוחנה: אני מודה לך, גברתי יושבת ראש הוועדה, ואני מודה לכם חברות וחברי הוועדה על שאפשרתם לי לבוא ולומר את דבריי ומבקש שתשמעו בצורה לא פחות מכובדת גם את אנשי המשטרה שישיבו כאן ביושר ובגילוי לב על כל שאלה.

אמיר אוחנה: גם אם יש ביקורת על המשטרה יש בה אנשים מצוינים, ממיטב בנותינו ובנינו, שימרו עליהם משום שהם שומרים עלינו.

אמיר אוחנה: תודה.

מיכל (מיקי) חיימוביץ': תודה רבה, ואין ספק שהם מתמודדים עם אתגרים מאוד מאוד גדולים בשטח, מורכבים מאוד, אבל אנחנו כאן בגלל שהתחושה היא, לפחות לנוכח מה שקרה בסוף השבוע האחרון, שההוראות של פיקוד המשטרה שהגיעו מפיקוד המשטרה, ממצב שמכיל את ההפגנות, ואנחנו ראינו את זה, כי היו שבועיים שהיו יחסית באמת ללא אירועים אלימים, וממצב כזה הם עברו - - -

אמיר אוחנה: ואז בית המשפט אמר את דברו.

מיכל (מיקי) חיימוביץ': הם עברו למצב של חוסר סובלנות.

מיכל (מיקי) חיימוביץ': ואתה אומר שזה קרה בגלל בית המשפט?

אמיר אוחנה: חד משמעית.

מיכל (מיקי) חיימוביץ': מדוע?

אמיר אוחנה: ישיבו מפקדי המשטרה.

קריאה: אין שום קשר.

אמיר אוחנה: אני ראיתי את פסק הדין ביום - - -

אוסאמה סעדי: תמיד בתי המשפט אשמים, תמיד.

אמיר אוחנה: לא, אני לא אומר שהם אשמים, אני דווקא חושב - - -

מיכל (מיקי) חיימוביץ': אתה חושב שההוראה של בית המשפט בתשע וחצי להפסיק את התופים ואת הזמבורות זה מה שגרם לזה?

אוסאמה סעדי: טוב שיש אשם.

סעיד אלחרומי: הפסיקו - - - את המפגינים בגלל בית המשפט?

אמיר אוחנה: אני הבאתי אליכם בצורה לא מצונזרת, בצורה נאמנה למקור, את דבריהם של שופטי העליון שדנו יום קודם לכן, יום קודם לאותו יום חמישי שבו פונה ה-, המאחז, איך לקרוא לזה?

אמיר אוחנה: המאהל?

אמיר אוחנה: המאהל ברחוב.

מיכל (מיקי) חיימוביץ': המאהל, מאהל מחאה.

אמיר אוחנה: יום קודם לכן אמר בית המשפט: אנחנו מצפים מהמשטרה לפעול בקפדנות כדי לאכוף את החוק, כדי לאכוף.

אמיר אוחנה: הם אמרו: אנחנו בשלב זה חושבים שההנחיות של המשטרה סבירות, לכן אנחנו לא מתערבים בהנחיות של המשטרה, אבל אנחנו כן עומדים על זה שההנחיות הללו תקוימנה.

אמיר אוחנה: זה מה שאמר בית המשפט העליון, הבאתי את הדברים בפניכם.

סעיד אלחרומי: אבל אתה לא מתכוון שבגלל החלטת בית המשפט ככה הייתה ההתנהלות ביום חמישי?

אמיר אוחנה: לשיטתי זה היה צריך להיעשות עוד הרבה לפני החלטת בית המשפט, בית המשפט אמר - - -

מיכל (מיקי) חיימוביץ': בית המשפט לא קבע שצריך ל - - -

עופר כסיף: השר אמר במפורש, ויש לי ציטוטים שלו, שהוא מחפש דרך למנוע את ההפגנות, אז שלא ידבר עכשיו על זה שהוא בעד חופש ביטוי, בעד ההפגנות, רק המשטרה אכפה.

אמיר אוחנה: חבר הכנסת כסיף, הציטוט הזה הוא שקרי.

עופר כסיף: הוא אמר מראש, אני מוכן לצטט, ציטטת את בית המשפט, אתה רוצה?

עופר כסיף: אני אצטט אותך - - -

אמיר אוחנה: הציטוט הזה הוא שקרי.

עופר כסיף: אתה אמרת שאתה רוצה למצוא דרך למנוע את ההפגנות.

מיכל (מיקי) חיימוביץ': חבר הכנסת כסיף.

אמיר אוחנה: לא נכון, שקר.

אמיר אוחנה: הציטוט הזה הוא שקרי.

אמיר אוחנה: אני קיימתי דיונים בנושא הסדר הציבורי, מה שביקשתי הוא למנוע כמה שאפשר את הפגיעה באוכלוסייה השלווה ולא על ידי ביטול ההפגנות.

אמיר אוחנה: לא נכון.

אמיר אוחנה: ביקשתי כן להפסיק את הברדק - - -

עופר כסיף: אתה רוצה שאני אצטט אותך מכאן 11?

אמיר אוחנה: את הברדק ביקשתי להפסיק, כלומר את אותו בלגן שבמסגרתו ההנחיות של המשטרה לא נאכפות.

אמיר אוחנה: את זה ביקשתי.

עופר כסיף: שקר וכזב.

אמיר אוחנה: עכשיו, אני כבר מתנצל בפניכם, אני הגעתי לכאן למרות שלא הייתי מתוכנן להגיע.

מיכל (מיקי) חיימוביץ': כן, אני יודעת.

אמיר אוחנה: ושיניתי את הלו"ז שלי בשביל זה, אני לא אוכל להישאר עד סוף הדיון, אבל אני אשאר עוד חמש, עשר דקות ואז אני אצטרך ללכת.

מיכל (מיקי) חיימוביץ': אני מבינה.

מיכל (מיקי) חיימוביץ': אני רק רוצה לקחת אותך לדברים שאתה אמרת בתחילת הדברים שלך והזכרת את האלימות כלפי המתנחלים בזמן ההתנתקות.

אמיר אוחנה: לא, דיברתי על עמונה.

מיכל (מיקי) חיימוביץ': זה חלק מאותו – ואני שואלת, בדרך כלל כשאתה הולך להשוואה הזאת, אני שואלת אם אנחנו לא דווקא צריכים לחשוב איך אנחנו משנים את הדרכים, לא לתת את זה כדוגמה של תראו, אם עשו את זה אז, אז זה בסדר.

מיכל (מיקי) חיימוביץ': אנחנו צריכים לשנות את הדברים.

תמר זנדברג: לא, אפשר עכשיו להרביץ גם לשמאלנים.

תמר זנדברג: הרביצו לימניים עכשיו נרביץ גם לשמאלנים.

אמיר אוחנה: התשובה היא זאת, נמצא פה מפקד מחוז ירושלים שיכול להעיד - - -

עופר כסיף: לא, ערבים, חרדים ו - - -

תמר זנדברג: לא, זה מה שהוא אומר.

אמיר אוחנה: אני משיב גם לך, חברת הכנסת זנדברג, וגם כמובן לגברתי יושבת ראש הוועדה.

אמיר אוחנה: כשאני קיימתי את הדיונים בנוגע למחאות ולהתנהגות המשטרתית ביחס למחאות זה התחיל מתחושה קשה מאוד שעלתה מקרב האוכלוסייה החרדית, האוכלוסייה החרדית חשה שמפעילים כלפיהם אכיפה ביד קשה ביחס ל - - -

תמר זנדברג: הם צודקים.

עופר כסיף: והם צודקים.

אמיר אוחנה: ואכן קיימתי דיונים שבמסגרתם ביקשתי להפעיל יותר שכל ישר, יותר שיקול דעת.

אמיר אוחנה: נפגשתי גם עם שרים וחברי כנסת מהאוכלוסייה החרדית, גם עם נבחרי ציבור, ראשי רשויות, גם עם מובילי דעת קהל, מיניתי יועץ לשר לבטחון הפנים, את ניצב בדימוס אריק יקואל, שהוא הניצב הראשון החרדי במשטרת ישראל, כדי שייעץ לי בעניין הזה ולשמחתי ראינו תוצאות בשטח, כלומר ראינו הפחתה של האלימות כלפי האוכלוסייה החרדית ואנחנו פחות ופחות רואים את אותן תמונות קשות שיצאו מחלק מההפגנות.

אמיר אוחנה: כך שאני פועל להפחתת הכוח - - -

מיכל (מיקי) חיימוביץ': עד כמה - - -

אמיר אוחנה: רגע, אני עונה לך.

מיכל (מיקי) חיימוביץ': עד כמה אתה רואה את הצילומים ואת הסרטונים מההפגנות?

מיכל (מיקי) חיימוביץ': אתה ראית את מה שקרה בשבת?

אמיר אוחנה: אני משיב לך.

אמיר אוחנה: אני פועל להפחתת הפעלת הכוח מול הציבור.

אמיר אוחנה: יחד עם זאת אמרתי כאן ואני אומר גם לך, ואני מישיר עיניים, אני לא יכול לשאת מצב שבו אין שוויון בין האוכלוסיות השונות, אני הייתי רוצה - - -

מיכל (מיקי) חיימוביץ': אז תנהג בשוויון ובאיפוק כלפי כולם.

עופר כסיף: בדיוק, שהשוויון יהיה איפוק כלפי כולם.

אמיר אוחנה: נכון, נכון.

מיכל (מיקי) חיימוביץ': זה שאין שוויון כלפי ציבור אחד לא אומר שצריך לנהוג באלימות כלפי הציבור השני.

אמיר אוחנה: אז אני רוצה לראות יחס שוויוני כלפי כל האוכלוסיות.

תמר זנדברג: שירביצו לכולם.

מיכל (מיקי) חיימוביץ': אבל אתה צריך לראות רצון למשטרה שמכילה ומאופקת.

תמר זנדברג: לא, הוא רוצה שירביצו לכולם.

אמיר אוחנה: רגע, סליחה, יש לי שאלה.

אמיר אוחנה: האם אנחנו רוצים שהמשטרה תאכוף את החוק או לא?

תמר זנדברג: איזה חוק?

תמר זנדברג: את החוק שמותר להפגין.

תמר זנדברג: אנחנו בדמוקרטיה.

אמיר אוחנה: איזה חוק?

אמיר אוחנה: החוק למשל, מה שאומר בג"צ.

תמר זנדברג: מה אמר בג"צ?

אמיר אוחנה: את הדין - - -

תמר זנדברג: רגע, אז זה פסיקה שאתה לא רוצה להפר?

אמיר אוחנה: האם המשטרה - - -

מיכל (מיקי) חיימוביץ': מעבר לזה יש זכות בסיסית להפגנה.

תמר זנדברג: אתה רוצה לאתגר את בג"צ רק כשזה נוח לך.

תמר זנדברג: את זה, את הפסיקה הזו אתה לא רוצה לאתגר למרות שאין פסיקה כזאת.

אמיר אוחנה: האם המשטרה אמורה לאכוף את הסדר הציבורי ואת החוק ואת הדין או לא אמורה לאכוף?

תמר זנדברג: המשטרה אמורה לאפשר הפגנות.

אמיר אוחנה: בחלק מהמקרים - - -

תמר זנדברג: אנחנו במשטר דמוקרטי.

אמיר אוחנה: בחלק גדול מהמקרים - - -

מיכל (מיקי) חיימוביץ': שנייה, תמר.

אמיר אוחנה: בחלק גדול מהמקרים הציבור מפר את החוק.

תמר זנדברג: זה לא בלרוס פה.

אמיר אוחנה: הציבור מפר את החוק ומפר את הנחיות המשטרה ואז השאלה האם המשטרה אמורה - -

תמר זנדברג: הציבור לא מפר שום חוק, מה אתה מדבר?

אמיר אוחנה: - - אמורה לבקש יפה?

אמיר אוחנה: התשובה היא כן, המשטרה מבקשת יפה, היא עושה זאת.

מיכל (מיקי) חיימוביץ': לא.

מיכל (מיקי) חיימוביץ': היא לא תמיד מבקשת יפה.

תמר זנדברג: הציבור לא מפר שום חוק.

ג'אבר עסאקלה: לא, בעיר המזרחית היא לא כל כך מבקשת - - -

אמיר אוחנה: כשהציבור אינו נשמע להנחיות היא צריכה להפעיל כוח?

אמיר אוחנה: התשובה היא כן - -

תמר זנדברג: הוא מפר את חוק בלפור אולי, הציבור.

אמיר אוחנה: - - היא צריכה להפעיל כוח וכך היא תעשה, אבל היא תעשה זאת - - -

תמר זנדברג: זה החוק היחיד שמופר פה וצריך להפר את החוק של בלפור.

מיכל (מיקי) חיימוביץ': אני חושבת שכדאי ש - - -

אמיר אוחנה: אבל היא תעשה זאת גם עם שכל ישר, גם בהיגיון וגם בצורה שוויונית כלפי כל הציבורים השונים.

ג'אבר עסאקלה: הרגלתם את השוטרים לנהוג באלימות במזרח העיר, זה גם מגיע למערב העיר.

מיכל (מיקי) חיימוביץ': חבר הכנסת עסאקלה, שנייה.

מיכל (מיקי) חיימוביץ': ישי הדס, בוא תצטרף אלינו, בבקשה.

אמיר אוחנה: ולאחר מכן אני צריך ללכת.

מיכל (מיקי) חיימוביץ': ולאחר מכן אתה צריך ללכת, כן.

מיכל (מיקי) חיימוביץ': אני רושמת את כל מי שרוצה לדבר.

ישי הדס: בוקר טוב לכולם.

ישי הדס: שלוש שאלות לצוות המשטרתי הבכיר.

ישי הדס: ביום רביעי אני קורא לאנשים להגיע לבלפור להפגין, תגובתכם?

ישי הדס: אני ממתין לתגובה שלכם.

מיכל (מיקי) חיימוביץ': על מה אתה מדבר?

ישי הדס: ליום רביעי, להפגין בבלפור.

ישי הדס: אני ממתין לתשובה של ניצב ידיד, מותר?

מיכל (מיקי) חיימוביץ': אני לא מבינה את השאלה.

ישי הדס: השאלה פשוטה, המשטרה פרסמה כרוז שבו כתוב במפורש שביום ראשון ורביעי אין לקיים הפגנות באזור בלפור, האם נכון?

ישי הדס: האם זה עבר ייעוץ משפטי?

מיכל (מיקי) חיימוביץ': ניצב ידיד.

מיכל (מיקי) חיימוביץ': אנחנו נבקש לשמוע את התשובה.

מיכל (מיקי) חיימוביץ': שאלת שאלה.

דורון ידיד: זה שאלות ותשובות?

מיכל (מיקי) חיימוביץ': בוא ננסה לעשות את זה.

ישי הדס: תשובה עניינית קונקרטית.

מיקי לוי: סליחה, מה הוא?

מיקי לוי: ניצב ידיד הוא תחת חקירה כרגע?

מיכל (מיקי) חיימוביץ': הוא לא תחת חקירה, הוא נשאל שאלה.

מיקי לוי: אבל אני לא מבין איזה ניהול זה של הדיון הזה.

מיכל (מיקי) חיימוביץ': סליחה, מי אתה?

מיקי לוי: לא, סליחה, עם כל הכבוד - - -

תמר זנדברג: מיקי, מה אתה, הלוביסט של המשטרה?

אוסאמה סעדי: בטח, עכשיו הוא חזר לשורשים.

תמר זנדברג: כן, חזר למדים.

מיכל (מיקי) חיימוביץ': סליחה, רק שנייה, אתם יודעים מה?

מיכל (מיקי) חיימוביץ': אנחנו נעשה את זה אחרת.

תמר זנדברג: מיקי, תחזור לכנסת.

מיכל (מיקי) חיימוביץ': ישי הדס, אם אתה יכול לא בצורה של שאלות וחקירה, כי אנחנו לא עורכים כאן חקירה.

מיכל (מיקי) חיימוביץ': אני רוצה שתסביר לנו - - -

ישי הדס: אין בעיה, שום בעיה.

תמר זנדברג: לא חקירה, זאת שאלה קצרה.

מיכל (מיקי) חיימוביץ': סליחה רגע.

תמר זנדברג: מה, השתגענו?

מיכל (מיקי) חיימוביץ': אני רוצה שתיתן לנו, בבקשה, שלושה דברים, אתה אמרת שלושה דברים שאתה מבקש להבין לגבי התנהלות המשטרה מבחינת באמת מה מותר ומה אסור.

ישי הדס: כן.

ישי הדס: הראשון היה יום רביעי וראשון.

מיכל (מיקי) חיימוביץ': ראשון ורביעי, הבנו.

ישי הדס: הנושא השני, האם משטרת ישראל, לשכת הסמפכ"ל מתכוננת להתייחס למכתבנו בקשר לבטיחות גדרות הלחץ שמקיפות את המתחם שאתם קבעתם, שמסכנות את חיי המפגינים, זורקים אנשים פנימה בכוח, אותי נשאו על כיסא פנימה, זרקו אותי פנימה בכוח, לא אפשרו לי לצאת.

ישי הדס: הכול מתועד ברמה גבוהה.

ישי הדס: האם משטרת ישראל מתכוננת להתייחס לזה?

ישי הדס: האם משטרת ישראל מתכוננת שאנשים ייהרגו שם?

ישי הדס: זאת השאלה השנייה, אבקש התייחסות קונקרטית.

ישי הדס: ועכשיו יש לי שאלה שאני ממש מקווה שלא ייתנו עליה את התשובה.

ישי הדס: אמרתם שמישהו הודה שתקף את סגן ניצב גואטה, מדוע העדות הזאת, מדוע החומרים האלה לא הגיעו לבית המשפט אתמול אחר הצהריים?

ישי הדס: ואל תעזו לענות לי כי אתם יודעים מצוין את התשובה, ניצב ידיד.

מיכל (מיקי) חיימוביץ': ישי הדס, ישי הדס.

ישי הדס: אתם יודעים מצוין את התשובה.

ישי הדס: עד כאן, תודה רבה, אין לי יותר מה להוסיף לוועדה.

ישי הדס: תבדקו את עצמכם מכאן והלאה.

ישי הדס: תודה לכם.

מיכל (מיקי) חיימוביץ': אוקיי, תודה.

מיכל (מיקי) חיימוביץ': תודה רבה לך, השר אוחנה.

מיכל (מיקי) חיימוביץ': אני רוצה לעבור לנציגי המשטרה.

מיכל (מיקי) חיימוביץ': קודם כל תודה שהגעתם, בפעם שעברה נמנעתם ואני שמחה לראות אתכם כאן ואני אשמח מאוד שאתם תמשיכו ותגיעו כי אני חושבת שיש לנו אפשרות לנצל את הוועדה הזו כבמה באמת להתקרבות ולנסות להגיע ובאמת לפעול ואיכשהו להרגיע את הרוחות, כי אני חושבת שזה חשוב לטובת כולם, באמת.

מיכל (מיקי) חיימוביץ': אז, ניצב ידיד.

דורון ידיד: קודם כל בוקר טוב, אני שמח להגיע.

דורון ידיד: זה לא היה מתוכנן, שיניתי על מנת להגיע כי בהחלט זו במה טובה לומר.

דורון ידיד: אנחנו בעת האחרונה נתונים למתקפות על השתייכות או שיקול דעת מוטה.

דורון ידיד: המדיניות שלנו היא אחת ואחידה, כל פעם, אני אומר במרכאות, 'פוגעת' באוכלוסיות אחרות.

דורון ידיד: חבר הכנסת כאן אמר על המדיניות במזרח ירושלים, חבר כנסת אחר אמר על מדיניות עם חרדים, השר התייחס לחרדים, וכאן המוחים כנגד ראש הממשלה טוענים לאותה מדיניות.

דורון ידיד: זה אומר שהמדיניות שלנו אחת היא, מה שעומד בראש סדר העדיפות - - -

אוסאמה סעדי: לא, בכלל לא.

אוסאמה סעדי: מה שקורה בעיסאוויה במשך - - -

דורון ידיד: מה שעומד - - -

אוסאמה סעדי: מה שקורה בעיסאוויה במשך שנה שלמה זה לא מה שקרה, אל תשווה.

אוסאמה סעדי: המדיניות שלך בעיסאוויה גבתה מחירים כבדים.

מיקי לוי: אבל הדיון עכשיו לא עיסאוויה.

אוסאמה סעדי: לא עיסאוויה?

אוסאמה סעדי: של האלימות המשטרתית.

מיקי לוי: לא, תזמן דיון.

קריאה: אולי ההתנהגות בעיסאוויה עוברת לבלפור.

מיקי לוי: תזמנו דיון.

מיכל (מיקי) חיימוביץ': חבר הכנסת מיקי לוי - - -

מיקי לוי: - - - ששרף את תחנת הדלק אני אגיד לך.

מיכל (מיקי) חיימוביץ': חבר הכנסת מיקי לוי, יש לך קול שאתה באמת לא צריך מיקרופון, אבל כדאי שתפנים שאני יושבת הראש בוועדה הזאת - - -

מיקי לוי: אין לי ערעור על כך, גברתי.

מיקי לוי: ממש לא.

מיכל (מיקי) חיימוביץ': אני יודעת, אז כדאי שתפנים את הזה ואני מבקשת ממך לתת לי לנהל את הדיון, תודה רבה לך.

מיקי לוי: בבקשה.

מיכל (מיקי) חיימוביץ': בבקשה, ניצב ידיד.

דורון ידיד: גברתי, אמרת קירוב לבבות ותיאום ציפיות, אז רק תנו לי לדבר, אני לא יכול לבצע איזה שהיא – קודם כל כל ההחלטות הן החלטות שלי, גם אם מגיע נציג כזה או אחר בהתייחס למחוז ירושלים הוא ימלא את ההנחיות שלי, כקטנה או כגדולה.

דורון ידיד: כל ההחלטות הן החלטות שלי, אבל בראשית הדברים, לפני שאני אמשיך, אני רוצה להתנצל על האירוע בפני חבר הכנסת יהוראי.

דורון ידיד: פינינו את המאהל, עוד מעט אני אסביר לגבי המאהל, כשפינינו את המאהל שני שוטרים הובילו כל אדם על מנת לצמצם את השימוש בכוח, הוא טען שהוא חבר כנסת תוך כדי תנועה, הם לא עצרו, לא ביקשו ממנו את התעודה, לא זיהו אותו.

דורון ידיד: ההתנצלות של תת ניצב שומר בפניו היא גם בשמי, בהחלט מתנצל על האירוע הזה, אין פה מגמה.

מיכל (מיקי) חיימוביץ': הוא יושב פה, אתה יכול בפניו לעשות את זה.

דורון ידיד: אני מתנצל, אנחנו ממש מתנצלים ואתה גם קיבלת את ההתנצלות מעופר שהוא פקוד שלי.

מיכל (מיקי) חיימוביץ': האם חודדו הנהלים כלפי הנושא של חברי כנסת?

דורון ידיד: הנהלים ברורים, גברתי.

דורון ידיד: צר לי, בצער רב אני אומר, קשה לנו לזהות את כל חברי הכנסת על פי פרצופים.

דורון ידיד: בתנועה המהירה שהייתה שם ובהובלה שהיינו צריכים לעצור, לא היה שם לחץ כזה גדול ובהחלט יש לנו מה להפיק, הפקנו ואני מתנצל פה על הפגיעה בחבר הכנסת.

דורון ידיד: אתה היית במקום וברור לך שזה לא היה משהו מגמתי, זה משהו תוך כדי תנועה ולא פגיעה בזכות שלכם.

דורון ידיד: אז עד כאן לגבי העניין הזה, ברשותכם.

יוראי להב-הרצנו: אם גברתי יושבת הראש תיתן לי להתייחס אני גם אתייחס לדברים.

מיכל (מיקי) חיימוביץ': אני אתן כמובן, בהחלט.

דורון ידיד: אנחנו משטרה אחת, אנחנו משטרה שמאפשרת את חופש המחאה וזכות המחאה וחופש הביטוי.

דורון ידיד: יש פה שאלה אחת שנשאלת האם מישהו כאן יכול לבוא ולומר מהי הפגנה ומהי הפרת סדר, מהי מחאה ומהי הפרת סדר.

דורון ידיד: קל מאוד לתקוף אותנו, תמונה שווה אלף מילים, אבל תמונה לא תמיד מייצרת את כל הסיטואציה ואת כל המצב.

דורון ידיד: אני אתחיל בכלל על השבועות האחרונים.

דורון ידיד: כששוטר מגיע במגע עם אזרח הסיכוי לחיכוך הוא גבוה, מידת הכוח שהופכת לאלימות כלפי השוטר או שהשוטר כלפי האזרח.

דורון ידיד: המכת"ז הוא לא אמצעי קטלני, הוא אמצעי לפיזור הפגנות עם מינימום חיכוך ומינימום נפגעים.

דורון ידיד: כשאנחנו משתמשים במכת"ז או כשאני נותן הוראה להשתמש במכת"ז אז אני מסתכל באמת על הפגיעה המינימלית בציבור וכשאנחנו משתמשים זה רק לאחר חצי שעה עד 40 דקות, ויעידו כך כל המקטרגים אותנו, חצי שעה, 40 דקות, על מנת לאפשר לכולם להתפזר, בסוף נשארות קבוצות של בין 100 ל-200 עד 300 איש שהתכלית שלהם היא להתעמת איתנו.

דורון ידיד: כלל הציבור, כלל המוחים - - -

מיכל (מיקי) חיימוביץ': אתה יודע, אדוני הניצב, היו לנו פה עדויות שהראו לנו ממש שזאת לא הייתה התמונה.

דורון ידיד: גברתי, לאנשים האלה ניתנה הזדמנות ל - - -

מיכל (מיקי) חיימוביץ': לא, לא ניתנה להם הזדמנות, הם היו כלואים בין גדרות ולא יכלו לצאת משם.

קריאה: לא נכון.

קריאה: זה פשוט לא נכון.

דורון ידיד: אני הייתי שם.

דורון ידיד: גברתי, אני הייתי שם - - -

מיכל (מיקי) חיימוביץ': אני מצטערת, אנחנו - - -

תמר זנדברג: למשטרה יש סמכות להחליט באיזה שעה מסתיימת הפגנה?

דורון ידיד: יש למשטרה סמכות - - -

תמר זנדברג: יש תקנות רעש, אבל אם ההפגנה ממשיכה באופן לא אלים ושקט וללא הגברה?

תמר זנדברג: למה שאתם תחליטו שבשעה תשע וחצי זהו, נגמרה ההפגנה?

דורון ידיד: אני לא מדבר על תשע וחצי, המכת"ז לא הופעל בתשע וחצי.

תמר זנדברג: או 11 או 12 או אחת, זה לא משנה.

דורון ידיד: המכת"ז הופעל - - -

מיקי לוי: אף פעם זה לא קרה, את סתם אומרת.

מיקי לוי: להיפך, זה אחרי חצות, נותנים להם הזדמנות.

תמר זנדברג: אוקיי, אחרי חצות, מי קבע שצריכים ללכת הביתה אחרי חצות?

תמר זנדברג: מי קבע את זה?

מיקי לוי: אוה, אז את לא מכירה את החוק.

מיקי לוי: תלמדי.

תמר זנדברג: מיקי, עם כל הכבוד, אל תגיד מה ללמוד, אני יודעת לא פחות ממך - - -

מיכל (מיקי) חיימוביץ': סליחה, חברת הכנסת זנדברג וחבר הכנסת מיקי לוי, אני קוראת אתכם לסדר פעם ראשונה.

קריאה: אתה מתגעגע למדים, מיקי?

תמר זנדברג: תעבור לשם וזהו ואל תחלק לי ציונים.

מיכל (מיקי) חיימוביץ': חברת הכנסת זנדברג, בבקשה.

דורון ידיד: אני הייתי שם, אני קיבלתי את ההחלטה.

דורון ידיד: מעל 35 שנות שירות במשטרת ישראל קיבלתי לא מעט החלטות, ההחלטות להשתמש בכוח כנגד אזרחים הן לא החלטות פשוטות וקלות.

דורון ידיד: קיבלתי את ההחלטה, הייתי שלם עם ההחלטה.

דורון ידיד: השלב שמנענו יציאה לכיוון אגרון זה השלב שמנענו תהלוכה.

דורון ידיד: וישב פה ישי הדס ושאל שאלות קשות, אבל יספר לי ישי הדס שהוא קורא גם אתמול וגם בשבוע שעבר לציבור להגיע לתהלוכות שהן מחייבות רישיון ויש משמעות לתהלוכות שמחייבות רישיון, לאבטח אותם, לצמצם את הפגיעה בציבור, לאפשר הגעה של הציבור לבתי חולים, לכל מקום שהציבור רוצה והם מפרים ביודעין את החוק והוא קורא לציבור להפר את החוק והוא קורא לציבור להתעמת איתנו.

דורון ידיד: הרצון שאנחנו נפעל לפי החוק ואנחנו פועלים לפי החוק.

ניצן הורוביץ: הוא לא קורא להתעמת איתכם, לא, לא, זה הוא לא קורה.

ניצן הורוביץ: אל תגיד את זה.

עופר כסיף: אף אחד לא קרא להתעמת עם המשטרה, יש גבול לשקרים.

דורון ידיד: לי יש תיעוד - - -

ניצן הורוביץ: לא נכון, אתה לא יכול להגיד את זה.

ניצן הורוביץ: הוא לא קורא להתעמת איתכם.

דורון ידיד: אני יכול לומר את מה ש - - -

ניצן הורוביץ: אני הייתי שם, ראיתי במו עיניי.

דורון ידיד: אני יכול לומר את מה שיש בפניי.

דורון ידיד: לי יש קריאות שלו ואני מתחייב שמה שאני אומר פה זה אמת.

דורון ידיד: לי יש קריאות שלו, סליחה שאני כזה נחוש, יש קריאות שלו.

דורון ידיד: אנחנו משטרה אחת, משטרה של הציבור, משטרה שמגנה על הציבור ביום יום וגם כשההפגנה הופכת להפרת סדר.

דורון ידיד: גברתי, כשנטען שמנענו מהציבור לצאת, המכת"ז הופעל לפחות שלוש שעות לאחר מכן.

דורון ידיד: הציבור רצה לצאת בתהלוכה, כשיש תהלוכה והיא לא מתוכננת ומתואמת איתנו – גברתי, תני לי רק - - -

מיכל (מיקי) חיימוביץ': סליחה, אבל היו פה עדויות של נערות שנקלעו בין מכונית לבין קיר וחטפו מתז של מכת"זית שבאמת - - -

דורון ידיד: גברתי, המכת"ז הופעל שעות אחרי שנמנע מאנשים לצאת.

מיכל (מיקי) חיימוביץ': אבל באופן בלתי יעיל ובניגוד להנחיות שלכם של הפעלת מכת"זית.

דורון ידיד: גברתי, היעיל שלו היא תחושה סובייקטיבית של אלה שהיו פה.

דורון ידיד: אני מסתכל על התמונה הכללית, לי יש את התמונה הכללית ואני מסתכל על התמונה הכללית, בשלב שמנענו מהציבור לצאת זה השלב שהציבור רצה לצאת לתהלוכה, זה היה מאות.

דורון ידיד: בשלב שהשתמשנו במכת"ז זה היה קרוב לשעתיים אחרי הקריאות ואחרי הבקשות לצאת כשמרבית הציבור התפזר בסופו של דבר.

מיכל (מיקי) חיימוביץ': כשיש לנו עדויות של אנשים וצילומים של אנשים שמבקשים שייתנו להם ולא נותנים להם לצאת.

מיקי לוי: אז שיילכו למח"ש.

דורון ידיד: גברתי, בשלב הזה - - -

מיכל (מיקי) חיימוביץ': זו הייתה הסיטואציה.

מיקי לוי: יש לך עדויות, אז מה?

מיקי לוי: שיילכו למח"ש.

דורון ידיד: גברתי, בשלב הזה לא הפעלנו את המכת"ז.

דורון ידיד: אני הייתי שם.

תמר זנדברג: תגיד, מיקי, מה עובר עליך?

תמר זנדברג: זה דיון ועדה, מה זה שיילכו למח"ש?

תמר זנדברג: שיילכו למח"ש ומותר לשאול את הניצב מה קרה.

מיקי לוי: אבל מותר לי להגיד - - -

תמר זנדברג: אתה לא הלוביסט שלו.

מיכל (מיקי) חיימוביץ': תמר זנדברג.

מיכל (מיקי) חיימוביץ': מיקי לוי.

מיקי לוי: מה אכפת לך?

מיקי לוי: אני רוצה להיות מליץ יושר שלו.

מיקי לוי: אני לא שואל אותך.

מיכל (מיקי) חיימוביץ': חבר הכנסת מיקי לוי, אני מאוד מצטערת - - -

תמר זנדברג: אל תשלח אנשים למח"ש בזמן שיש לנו פה דיון בוועדה.

מיקי לוי: תגידי לה, אני לא התחלתי בכלל לדבר.

תמר זנדברג: אנחנו חברי כנסת, רוצים לשאול שאלות.

מיכל (מיקי) חיימוביץ': חבר הכנסת מיקי לוי, אני קוראת אותך לסדר פעם ראשונה, כי זה באמת לא ראוי וגם לא מקדם אותנו לשום מקום.

מיכל (מיקי) חיימוביץ': סליחה, ניצב ידיד, אני ממש לא רוצה שאנחנו נהפוך את הדיון עכשיו לדיון על המכת"זית.

מיכל (מיקי) חיימוביץ': הדיון הזה כבר היה, היה נראה לי שהפגנתם איפוק ממש מרשים בשבועיים האחרונים, לא השתמשתם במכת"זיות, אבל בסוף השבוע האחרון, זה תוצאה של מה שקרה ביום חמישי, של פינוי המאהל.

מיכל (מיקי) חיימוביץ': מה שקורה זה שכל פעם – היו שבועיים שהיו הפגנות גדולות, מרשימות, שהרבה מאוד אנשים, אתה צריך להבין, באים ומפגינים את הכעס שלהם ואת התסכול שלהם ואת הזעם שלהם וזכותם המלאה לעשות את זה ואתם הכלתם את הדבר הזה.

מיכל (מיקי) חיימוביץ': הפינוי של המאהל ביום חמישי, שאני באמת עדיין לא מבינה מה פתאום אתם החלטתם לפנות את המאהל הזה, מה היה הצורך?

דורון ידיד: אסביר.

מיכל (מיקי) חיימוביץ': מה היה הצורך?

מיכל (מיקי) חיימוביץ': אתם יכולתם לתת מקום להפגנה שכנגד, היה שם מספיק מקום לתת להם, לא הייתם חייבים לפנות את המאהל הזה ואם לא הייתם מפנים את המאהל בדרך שבה אתם פיניתם לא הייתם מגיעים למה שקרה ביום שבת.

מיכל (מיקי) חיימוביץ': זה פשוט מה שקורה.

דורון ידיד: גברתי, אני אסביר את יום חמישי.

דורון ידיד: את מכירה את המקום, אני מניח.

מיכל (מיקי) חיימוביץ': כן.

דורון ידיד: אנחנו מדברים קודם כל על בן מימון, לא על בלפור, בבלפור אין הפגנות.

דורון ידיד: אז אנחנו מדברים על בן מימון, בבן מימון יש מאהל מחאה, הצטרף אליו מאהל מחאה של הליכוד ומאהל המחאה של הליכוד הצטרף אליו באישור העירייה.

דורון ידיד: אני לא מאשר מאהלי מחאה, זה שטח ציבורי של העירייה, גם הפינויים הקודמים שהיו היו של העירייה והמשטרה סייעה.

דורון ידיד: המחאות של המתנגדים התקיימו בימים מסוימים ובסופו של דבר ריכוז מאמץ של מוצאי שבת והמחאות בימי חמישי פחתו.

דורון ידיד: קיבלנו בקשה לקיים מחאה בכיכר פריז של תומכי ראש הממשלה.

דורון ידיד: התלבטנו, התלבטנו לגבי המיקום.

דורון ידיד: אני התלבטתי כי אני מאשר ואני לא מאשר, זו הסמכות שלי על פי חוק.

דורון ידיד: כשניתחנו את הדברים, כשניתחתי את הדברים יחד עם האנשים שלי לא הייתה לי שום סיבה לא לאפשר להם למחות בכיכר פריז.

דורון ידיד: וזאת על פי העובדה שהם הגישו בקשה ל-3,000 איש ורצו למחות שם ולא הייתה לנו בקשה שכנגד ומודיעין שכנגד שיגיעו כמות גדולה של מפגינים המתנגדים לראש הממשלה.

תמר זנדברג: אתם עושים את ההערכה לפי ההודעה של - - -

דורון ידיד: סליחה, גברתי, אני לא בכנסת, תני לי רק להשיב - - -

תמר זנדברג: אתה עכשיו כן בכנסת.

דורון ידיד: אבל תני לי להשיב.

תמר זנדברג: רק שאלת ביניים לגבי ההערכה, כי הרבה פעמים אומרים לנו כשאנחנו מארגנים אירועים שההערכה שלכם להגעה זה לא לפי הודעת המארגנים אלא לפי מה שקורה ברשתות החברתיות, אז רציתי לדעת האם גם במקרה הזה איזה סוג של מודיעין אתם מפעילים - - -

דורון ידיד: דיברו על 3,000.

תמר זנדברג: המארגנים?

דורון ידיד: כן, אמרו לנו שיש אוטובוסים, אפשר לבדוק.

תמר זנדברג: וזה מה שצפיתם לפי הרשתות החברתיות?

דורון ידיד: נתנו את התשובה ממש שבוע לפני האירוע מתוך הבנה שיכול להיות ויהיה לנו מודיעין לגבי המתנגדים ואז באיזונים המיקום – שני המיקומים הם אגב באותו מרחק, באף אחד מהם לא רואים ממש את - - -

תמר זנדברג: לא, רק שאלתי על צפי המגיעים.

דורון ידיד: אז זו פחות או יותר הייתה ההערכה.

מיכל (מיקי) חיימוביץ': תמר, הוא אמר שזה מה שהם - - -

דורון ידיד: אל תשאלי אותי, בבקשה, אם בדיעבד הייתי יודע ש- אז הייתי, כי יש לזה משמעויות אחרות.

תמר זנדברג: לא, אני שואלת.

תמר זנדברג: פשוט לנו, לדוגמה, כשהגשנו בקשה נגד הסיפוח בכיכר רבין אמרו לנו: אתם אמרתם 2,000, אנחנו מעריכים לפי רשתות חברתיות שיגיעו 20,000.

תמר זנדברג: אני שואלת, בכלים שאתם משתמשים, האם הודעת המארגנים לעומת הערכה שלכם ברשתות החברתיות, כי זה בעיניי אגב אמצעי לגיטימי.

דורון ידיד: כן, כי אמרו לנו שיש את העניין של האוטובוסים ובסוף ביום האירוע היו פחות אוטובוסים.

דורון ידיד: נערכנו עם מערך תנועה מתוגבר לקלוט את האוטובוסים לכיוון אגרון, נערכנו לכמות גדולה יותר, אחרת השיקולים יכול להיות שהיו שונים, כן או לא אני לא רוצה לומר, אבל יכול להיות שהיו שונים.

מיכל (מיקי) חיימוביץ': לאור ההערכה הזאת - - -

דורון ידיד: גברתי, אני מסביר רגע את הסיטואציה.

מיכל (מיקי) חיימוביץ': אז עוד לא הייתה אפשרות לייצר חציצה בין המאהל הקיים ולא לפנות אותו?

דורון ידיד: אני מסביר רגע.

דורון ידיד: השיקולים שלנו הם באמת גם הזכות למחות וגם בטחון הציבור.

דורון ידיד: בסופו של דבר יש חציצה מספיק גדולה בין מימון עזה לבין בן מימון בחזית המפגינים של המתנגדים לראש הממשלה, שלא יהיה מצב של השלכה, עימותים וכדומה.

דורון ידיד: כשהגיע האוהל של הליכוד הסברנו להם חד משמעית, יש פה מחאות סדורות, גם אם הן לא ברישיון, כי פסיקת בג"צ וזה בסדר גמור, אתם מתפנים לצד התחתון, יעידו כאן הנציגים.

דורון ידיד: אמרו לנו: אנחנו לא מתכוונים להתפנות.

דורון ידיד: אמרנו להם: לא תתפנו צריך להשתמש בכוח לפנות אתכם.

דורון ידיד: נציגיי באו בדברים עם יושבי המאהל והסברנו להם שזה אירוע ברישיון חד פעמי, לרדת לכיוון – זה לא לרדת, זה לעבור עשרה מטרים, אבל כנראה השיח הציבורי גבר והתנגדו למעבר הזה.

דורון ידיד: זה לא היה פינוי, זה היה - - -

מיכל (מיקי) חיימוביץ': כי זה באמת לא ברור, למה הם היו צריכים לעבור?

דורון ידיד: למה?

דורון ידיד: הם - - -

מיכל (מיקי) חיימוביץ': הם שם כל הזמן, הם חודשים שם, למה הם היו צריכים לעבור?

מיכל (מיקי) חיימוביץ': למה אי אפשר להסיג את ההפגנה השנייה לרחוב?

דורון ידיד: גברתי, אין בעלות על הקרקע, הבעלות היא של העירייה, זה לא נמצאים שם כל הזמן.

דורון ידיד: יש לי בקשה למחאה, אם אני משאיר אותם צמוד לגידור של תומכי ראש הממשלה הסיכוי להפרת סדר הוא גבוה, הסיכוי להשלכה הוא גבוה.

דורון ידיד: אותו דבר התהלוכות האלה, שלא מבקשים מאיתנו את הרישיון שהם חייבים, אני צריך בסוף לשמור על המתהלכים האלה.

דורון ידיד: בסוף אם מישהו ייפגע אני לא אשן טוב בלילה ואני צריך לשמור על הביטחון של מי שמשתתף במחאות ולא משנה לאיזה צד הוא שייך.

דורון ידיד: ביקשנו לעבור לצד השני, לצד שאנחנו מפנים את אנשי הליכוד בכל מחאה של מתנגדי ראש הממשלה.

דורון ידיד: סירבו להתפנות.

דורון ידיד: לא השתמשנו באלימות, כמו שאתם מגדירים, השתמשנו בכוח, לא עצרנו אף אחד, השימוש בכוח היה מינורי, ההנחיה הייתה שגם אם יש התנגדות לא לבצע מעצרים.

דורון ידיד: האזיקים על כרמי גילון לא שלנו, הם שלו, כבלו את עצמם בשרשראות, באזיקים, הרמנו והורדנו אותם לצד השני.

דורון ידיד: עכשיו, אפשרנו להם לחזור.

דורון ידיד: החשש שלהם היה שאנחנו נשתף פעולה עם העירייה, במרכאות נשתף פעולה, ולא נאפשר להם לחזור.

דורון ידיד: ביקשנו להתפנות לארבע שעות כפי שפינינו במוצאי שבת את תומכי ראש הממשלה.

דורון ידיד: לא הייתה פה שום מגמה להרחיק לקבוע.

דורון ידיד: זה מה שהם חששו, התפנו מספר מטרים.

דורון ידיד: אנחנו בסוף משאירים חיץ שהתכלית שלו היא למנוע מצב של השלכה, כי אם ייפגע מפגין מאחד הצדדים, וזה לא משנה מי, זו אחריות שלי, אני כשלתי בתפקידי, אני לא אשן טוב בלילה.

דורון ידיד: מכל אירוע כזה אנחנו צריכים להפיק לקחים, לא הייתה פה שום מגמה אחרת.

מיכל (מיקי) חיימוביץ': האם אתה מבין היום בדיעבד שהאירוע הזה בסופו של דבר רק הסלים את המצב?

דורון ידיד: מה זה הסלים?

דורון ידיד: אני אגיד לך למה הסלים, גברתי.

מיכל (מיקי) חיימוביץ': הסלים, תראה מה שקרה בשבת.

דורון ידיד: אני אגיד לך למה הסלים.

דורון ידיד: נמצאים פה נציגים של המוחים כי לא נשמענו לקולם.

דורון ידיד: עכשיו, אם זה היה ההיפך, בכל פינוי של אוהל הליכוד זה היה מסלים את המצב, אז גם שיקול דעתי היה שונה?

דורון ידיד: בסוף יש לי תמונה רחבה.

דורון ידיד: מתי שיקול דעתי טועה?

דורון ידיד: כשמייחסים לי שיקולים זרים.

דורון ידיד: אני כאן מתחייב, התחייבתי ביום גיוסי למשטרה שאני אהיה נאמן לחוקי מדינת ישראל ואני שומר על החוק ואין לי שיקולים זרים ואנחנו משטרה של כולם.

דורון ידיד: לגבי המחאה במוצאי שבת, גברתי, ברשתות שלהם, יש פה עשרה ארגונים שונים, זה לא איזה גוף אחד שמארגן הפגנה, כך שאין לי בדיוק עם מי להידבר, הם קראו: אנחנו מגיעים למלחמה.

דורון ידיד: הם הגיעו טעונים כלפי המשטרה.

דורון ידיד: אמר את זה אחד הפקודים שלי, עופר, בראיונות, הם הגיעו משולהבים לעימות מול המשטרה.

עופר כסיף: לא נכון, זה פשוט לא נכון.

דורון ידיד: מי אמר לי לא נכון?

עופר כסיף: אני אמרתי.

דורון ידיד: אז אני אומר שאתה טועה, אדוני.

דורון ידיד: אני אומר שאתה טועה.

עופר כסיף: אתה אומר - - -

דורון ידיד: אני אומר שאתה טועה.

דורון ידיד: יש לנו – יש לי - - -

עופר כסיף: אני שותף להם מדי שבוע, הם לא אלימים - - -

דורון ידיד: יש לי צילומי מסך - - -

מיכל (מיקי) חיימוביץ': חבר הכנסת כסיף, חברי הכנסת - - -

תמר זנדברג: - - - את ההקלטה - - - בבית משפט - - -

מיכל (מיקי) חיימוביץ': חברי הכנסת, שנייה רגע.

מיכל (מיקי) חיימוביץ': סליחה רגע.

מיכל (מיקי) חיימוביץ': תמר, תמר, סליחה, וגם עופר.

תמר זנדברג: אפשר שאלות?

מיכל (מיקי) חיימוביץ': לא.

מיכל (מיקי) חיימוביץ': שנייה.

דורון ידיד: זה התחיל בצעדה לא חוקית, גברתי.

תמר זנדברג: מי קבע שהיא לא חוקית?

תמר זנדברג: מה זה לא חוקית?

דורון ידיד: גברתי - - -

מיכל (מיקי) חיימוביץ': אני מבקשת, רק שנייה.

מיכל (מיקי) חיימוביץ': סליחה.

תמר זנדברג: איזה צעדה לא חוקית?

תמר זנדברג: צועדים - - - מה קרה?

מיכל (מיקי) חיימוביץ': תמר זנדברג, אתם יודעים מה?

מיכל (מיקי) חיימוביץ': היתרון שלנו כאן

מיכל (מיקי) חיימוביץ': היום זה שיש לנו את שני הצדדים כאן יושבים מסביב לשולחן.

תמר זנדברג: אפשר לשאול כמה שאלות?

מיכל (מיקי) חיימוביץ': לא, שנייה, דקה.

מיכל (מיקי) חיימוביץ': אמיר השכל יושב כאן.

תמר זנדברג: בסדר, את יכולה לרשום אותי לשאול מספר שאלות?

מיכל (מיקי) חיימוביץ': רשמתי.

מיכל (מיקי) חיימוביץ': כולם פה, עוד מעט - - -

תמר זנדברג: אני רוצה לשאול אותן בצורה מסודרת.

דורון ידיד: רק לגבי הנקודה הזו, אני יכול להשלים - - -

אמיר השכל: אני - - -

מיכל (מיקי) חיימוביץ': אמיר, סליחה, אמיר השכל, סליחה.

קריאה: מיקי, לחברי כנסת מותר לדבר.

תמר זנדברג: אם המשטרה טוענת שזה טעון אישור זה לא אומר שזה טעון.

תמר זנדברג: זה שאתה - - -

מיכל (מיקי) חיימוביץ': סליחה, סליחה.

דורון ידיד: גברתי, רק אני אשלים את הנקודה הזו.

מיכל (מיקי) חיימוביץ': אני מבקשת.

מיכל (מיקי) חיימוביץ': אני פשוט רוצה, במקום שיהיה לנו רישומון אפשר לדבר.

תמר זנדברג: מיקי, אני מכירה את החוק, אני עתרתי לבג"צ - - -

מיכל (מיקי) חיימוביץ': תמר זנדברג, די כבר.

תמר זנדברג: ומה שאתה אומר הוא לא נכון.

מיכל (מיקי) חיימוביץ': די, תמר ומיקי לוי, אני קוראת את שניכם לסדר.

מיכל (מיקי) חיימוביץ': די כבר, תצאו החוצה ותתווכחו בחוץ.

עופר כסיף: מיקי, תני לח"כים גם לדבר וזה לא יקרה.

מיכל (מיקי) חיימוביץ': לא, עופר, שנייה.

מיכל (מיקי) חיימוביץ': בסדר, דקה, תיכף תדברו כולכם.

דורון ידיד: אני רק אסיים, גברתי, את המשפט.

רם בן ברק: אנחנו, חברי הוועדה הקבועה, מנסים לשמור על איפוק, אבל אנחנו רוצים את זכות הדיבור.

מיכל (מיקי) חיימוביץ': ואני מעריכה את זה, רם.

מיכל (מיקי) חיימוביץ': חברי הוועדה הקבועה יודעים - - -

רם בן ברק: אנחנו רוצים את זכות הדיבור.

דורון ידיד: רק אני מסיים.

מיכל (מיקי) חיימוביץ': כן, בבקשה.

דורון ידיד: גברתי, אני רק אסיים ואני לא אענה על כל מה שעלה פה, רק על הנקודה הזו של לבוא למלחמה ולהתעמת.

דורון ידיד: אני אמרתי, אני מדבר בעובדות, אני שוטר - - -

קריאה: גם אנחנו אומרים עובדות.

דורון ידיד: ויש לנו צילומי מסך של הקבוצות שלהם, את הקריאות שלהם, יש מודיעין גלוי, יש מודיעין רגיל, אנחנו מאפשרים מחאה, הדבר האחרון שיש לנו עומד לנגד עינינו זה הזכות, בטחון הציבור והסדר הציבורי.

דורון ידיד: לייחס לנו שיקולים אחרים - - -

מיכל (מיקי) חיימוביץ': אנחנו עוד נמשיך.

דורון ידיד: עצרתי.

מיכל (מיקי) חיימוביץ': אמיר השכל, אתה נמצא שם כל הזמן, אתה מכיר כמובן את הסיטואציה הזאת שמתאר הניצב, שלכאורה אומר שבאו וביקשו מכם דבר פשוט, להתפנות, לסגת לכמה מטרים לכמה שעות.

מיכל (מיקי) חיימוביץ': יש אחריות, כלומר אני חושבת ש – ואני חוזרת ואומרת כאן כל הזמן שזכות ההפגנה היא זכות מקודשת והסיבה שאנחנו מקיימים את הדיונים היא על מנת באמת לשמור על הזכות הזאת ולאפשר לכם ולכל מישהו אחר שרוצה להפגין לעשות את זה בביטחון הגדול ביותר ובאמת בצורה הכי בטוחה שאפשר לעשות את זה, אבל אני אשמח שתתאר לנו את הדברים כפי שהם נראים מנקודת המבט שלך על מנת שבאמת נוכל - - -

אמיר השכל: מאה אחוז.

מיכל (מיקי) חיימוביץ': אני באמת מנסה שמהדיון הזה אנחנו נוכל להתקדם כדי שאנחנו נמנע אלימות ונמנע פגיעות בנפש בעתיד.

מיכל (מיקי) חיימוביץ': בבקשה.

אמיר השכל: צר לי, אבל הפרטים כפי שהוצגו פה על ידי ניצב ידיד הם לא מדויקים בלשון המעטה ויש לי רישומון של כל האירועים שהיו, הכול מגובה בהודעות ווטסאפ וסרטונים.

אמיר השכל: על המדרכה ברחוב בן מימון יש שני מתחמים, אחד של הליכוד, אחד שלנו, ויש ביניהם מרווח.

מיכל (מיקי) חיימוביץ': של כמה מטרים?

אמיר השכל: בערך של עשרה, 15 מטר של המשטרה.

אמיר השכל: עכשיו, ביום ג', זה בדרך כלל יום שיש לנו פעילות, לפני שבועיים עדכן אותי ניצב משנה קובי יעקובי שב-18 בחודש, יום שלישי, צפויה הפגנה של הליכוד, 3,000 משתתפים, כאשר הם ביקשו לקיים אותה בכיכר פריז כפי שנאמר פה, ואז הוא אומר לי: אנחנו נגדר את הקטע מסוף המתחם שלכם לכיכר פריז.

אמיר השכל: אמרתי לו: אין לי בעלות על הכביש, זכותו של הליכוד להפגין והכול בסדר.

אמיר השכל: כל זה נמשך עד יום לפני האירוע כשבדיעבד מתברר שההפגנה נדחתה מה-18 ל-20 והדרישה של הליכוד היא בן מימון 6.

אמיר השכל: ואז אני נפגש ביום רביעי, יום לפני ההפגנה, בשעה 15:40 עם ניצב משנה קובי יעקובי ברחוב והוא מורה לי לפנות חצי מהמאהל שלנו ולהסתיר עם בד לבן את השלטים.

אמיר השכל: אני לא ידעתי שהמשטרה זה גוף שיש לו צנזורה פוליטית.

אמיר השכל: דיבר פה לפני רגע השר הנכבד על שוויון, למה ההפגנה של הליכוד היא יותר שווה מהמחאה שלי שם?

אמיר השכל: למה אני צריך לפנות חצי מאהל?

אמיר השכל: למה אני צריך לפנות את השלטים?

אמיר השכל: ואז כששמעתי את זה, שהיה בניגוד למה שסיכמנו שבועיים קודם אמרתי לו: לא יקרה.

אמיר השכל: ואמרתי לו, אני אומר את זה פה בצורה מסודרת: אתה יכול להביא מחר יס"מ ואתה יכול להביא רכב עצורים כי אנחנו לא נכסה את השלטים ולא נפנה חצי מאהל.

אמיר השכל: בשבע וארבעים בערב אני מקבל טלפון מניצב משנה קובי יעקובי והוא אומר לי שהוא היה בהצגת תוכניות ומפקד המחוז לא אישר את הסתרת השלטים, אלא הנחה לפנות את כל המאחז, את כל המקום, את כל הדברים.

אמיר השכל: מה שנקרא כתגובת נגד לתגובה שלנו.

אמיר השכל: לא אמרתי שום דבר.

אמיר השכל: למחרת הגעתי למקום, התחלף מפקד האירוע שלקח אותי והנחה אותי בדיוק את אותן ההנחיות שהנחה אותי קובי יעקובי יום קודם, לפנות חצי מאהל, כשאני שואל אותו מה עם השלטים הוא מתחמק וכשאני אומר מה לעשות עם השלטים הוא אומר כולל השלטים של אותו חצי של המאחז.

אמיר השכל: ואני שוב פעם חוזר ושואל, איפה ערך השוויון?

אמיר השכל: מה הצנזורה הזאת?

אמיר השכל: כך אנחנו מגיעים למבוי סתום.

אמיר השכל: במאחז נמצאים כ-150 איש, חלקם נכבלים, כולל אני, עם אזיקים שלנו, מתבצע פינוי של האנשים, חלק נפצעים, חלק יותר, חלק פחות ואנחנו מועברים אחרי גדרות שהושמו בתחילת רחוב עזה.

אמיר השכל: ואז מגיעה העירייה עם רכבים שלה כדי לפנות את הציוד ואני מבקש להגיע לראות איזה ציוד מפונה ושתתבצע רשימה מסודרת של מה פונה, ככה מתבצע פינוי על פי הנהלים ולא מאפשרים לי.

אמיר השכל: ואז אני מחכה שעה נוספת ומבקש להיכנס לראות את המקום שפונה, לוקח שעה עד שמתקבל אישור, אני נכנס ואז אני רואה את הכאוס שיש שם ובניגוד להבטחה שהובטח לי שעל הרכוש שנשאר במקום – אגב, הסיכום היה, קובי יעקובי ביקש ממני שלא יהיו אנשים במתחם והיה בסדר והוא אמר: אני אתן שומרים שישמרו על הציוד, שוטר אחד לא היה שם.

אמיר השכל: במהלך הפינוי הובטח לנו שבערב נקבל חזרה את הציוד, עד היום הציוד לא הגיע.

אמיר השכל: בניגוד למה שנאמר פה הכוונה שלנו הייתה לא להתבזות מול ההפגנה של הליכוד, אני מתכוון מבחינת כוח, כי אמרו שיגיעו 3,000 אנשים, ואנחנו תכננו לשבת בשני השערים האחרים של מתחם מעון ראש הממשלה.

אמיר השכל: כשהגענו לשם נדחקנו משם באלימות של המשטרה עד קצה הרחוב, כ-500 מטר סביב מעון ראש הממשלה היו מגודרים ואי אפשר היה להגיע לשם, למה?

אמיר השכל: אני לא יודע, כדאי לברר.

אמיר השכל: יש לי השערה, אבל לא נתעסק עם זה.

אמיר השכל: השורה התחתונה, דובר פה על ערך השוויון, לא היה ערך שוויון, היה פה ניסיון לעשות צנזורה על השלטים שלנו, שום הבטחה שהובטחה לי על ידי המשטרה לא קוימה.

אמיר השכל: זה המצב.

מיכל (מיקי) חיימוביץ': תודה רבה.

מיכל (מיקי) חיימוביץ': כן, בבקשה.

דורון ידיד: החלק הראשון בעיקר של אמיר הוא מדויק, באו בדברים, נכון שהיה שינוי בהיערכות שלנו בעקבות הערכת המצב.

דורון ידיד: לגבי המחאה, אוהל המחאה של תומכי ראש הממשלה גם מפונה משם.

אמיר השכל: לא נכון, אני מצטער מאוד.

אמיר השכל: לא, בכל הפגנה לא מפונה כלום, אין כיסוי של שלטים.

דורון ידיד: רגע, אמיר, תן לי לסיים לדבר.

מיכל (מיקי) חיימוביץ': אמיר השכל, בוא ננסה לנהל את הדיון הזה בצורה - - -

דורון ידיד: אמיר, האנשים מפונים כי האוהל נמצא בשטח שאין שם מפגינים.

אמיר השכל: האנשים מפונים ולא הייתה לי שום התנגדות לפנות את האנשים.

דורון ידיד: אמיר, שנייה רגע, המחלוקות בינינו הן פחותות, יש עניין בהבנה, לא בעובדות.

יוליה מלינובסקי: - - - אנחנו פה בקטע של סטטיסטים, אנחנו לא בבית משפט.

יוליה מלינובסקי: סליחה, זה נראה כמו בית משפט וזה לא - - -

מיכל (מיקי) חיימוביץ': חברת הכנסת - - -

יוליה מלינובסקי: אנחנו צריכים להסתכל לשורש הבעיה - - -

מיכל (מיקי) חיימוביץ': אני לא מבינה, סליחה, סליחה, מה שחשוב לך זה להשמיע את קולך או מה שחשוב לך זה להבין מה קרה?

יוליה מלינובסקי: לא, מה שחשוב לי שאנחנו נסתכל לשורש - - -

מיכל (מיקי) חיימוביץ': מה שחשוב לך זה לצעוק ושישמעו מה שאת צועקת.

יוליה מלינובסקי: לא, רגע, אני אגיד לך מה חשוב לי - - -

מיכל (מיקי) חיימוביץ': לא, אני לא נתתי לך זכות דיבור, יש חברי כנסת שביקשו לפנייך זכות דיבור.

יוליה מלינובסקי: - - - את מנהלת פה - - - זה בית משפט, לא דיון.

מיכל (מיקי) חיימוביץ': אז תכבדי אותם כי הם היו פה לפנייך והם ביקשו זכות דיבור לפני זה ואני אתן להם לפנייך.

יוליה מלינובסקי: את מנהלת פה בית משפט, לא דיון.

מיכל (מיקי) חיימוביץ': ואת תכבדי אותם, גברת.

מיכל (מיקי) חיימוביץ': ואת קודם כל תכבדי את הדיון הזה ותקשיבי לדברים שנאמרים פה.

יוליה מלינובסקי: אנחנו לא בבית משפט, גברת, ואת - - - שום דיון - - -

מיכל (מיקי) חיימוביץ': זה שאת יודעת לצעוק כולנו יודעים.

מיכל (מיקי) חיימוביץ': סליחה, אני קוראת אותך לסדר פעם ראשונה.

יוליה מלינובסקי: במקום דיון ענייני.

יוליה מלינובסקי: את - - -

מיכל (מיקי) חיימוביץ': סליחה, אני לא נתתי לך זכות.

יוליה מלינובסקי: למה זה קורה?

יוליה מלינובסקי: למה זה קורה?

יוליה מלינובסקי: למה אנחנו נמצאים בסיטואציה הזאת?

מיכל (מיקי) חיימוביץ': אוהה, את צועקת חזק מאוד, כל הכבוד.

יוליה מלינובסקי: למה אנחנו נמצאים בסיטואציה הזאת?

יוליה מלינובסקי: מי גרם לקרע הזה בעם?

מיכל (מיקי) חיימוביץ': את נקראת לסדר פעם ראשונה, תודה רבה.

יוליה מלינובסקי: - - -

מיכל (מיקי) חיימוביץ': יופי שאת צועקת, אני מאוד מתרשמת, אבל סליחה יש פה סדר.

יוליה מלינובסקי: מצוין, אבל - - - כי אני לא רוצה אותם בתור הנאשמים ולא אותו בתור נאשם, כי זה לא הדיון, יש קרע בעם.

מיכל (מיקי) חיימוביץ': זה העניין, שזה דיון, יש פה עניין של דיון.

יוליה מלינובסקי: זה לא דיון, יש קרע בעם.

מיכל (מיקי) חיימוביץ': מה שהיה פה נקרא דיון.

יוליה מלינובסקי: הם לא נגדי והוא לא נגדי, הם חברים שלי וגם הוא חבר שלי.

מיכל (מיקי) חיימוביץ': מה שאת עושה זה לא דיון.

מיכל (מיקי) חיימוביץ': סליחה, אני מאוד מבקשת.

מיכל (מיקי) חיימוביץ': מה שאת עושה זה לצעוק.

מיכל (מיקי) חיימוביץ': לצעוק, יש פה עוד אנשים שיודעים לצעוק ואני מבקשת שלא לעשות את זה.

מיכל (מיקי) חיימוביץ': תודה רבה לך.

מיקי לוי: למי התכוונת, גברתי?

מיכל (מיקי) חיימוביץ': יפה.

מיכל (מיקי) חיימוביץ': הנה, חבר הכנסת ניצן הורוביץ.

מיכל (מיקי) חיימוביץ': רק שנייה, אבל אני הבטחתי ליוראי ראשון, שהיה שם בשטח באותו בוקר וחשוב לי מאוד שהוא ישמע - - -

תמר זנדברג: אפשר שאלות?

תמר זנדברג: גברתי, אפשר להוסיף שאלות לניצב ידיד?

מיכל (מיקי) חיימוביץ': כולם ידברו, בסדר?

תמר זנדברג: לא, רוצים לשאול שאלות את ניצב ידיד.

מיכל (מיקי) חיימוביץ': בסדר, אין בעיה, אני לא פה מנהלת דיקטטורה, אבל בכל זאת אני מבקשת שננסה לקיים איזה שהוא דיון בלי צרחות.

מיכל (מיקי) חיימוביץ': תודה רבה.

תמר זנדברג: הכול טוב, רק אני מבקשת שאלות לניצב.

תמר זנדברג: את זכות הדיבור.

מיכל (מיקי) חיימוביץ': חבר הכנסת יוראי להב, בבקשה.

מיכל (מיקי) חיימוביץ': אתה היית שם באותו אירוע.

יוראי להב-הרצנו: נכון, ביום חמישי.

יוראי להב-הרצנו: קודם כל אני רוצה להודות לחברי רם בן ברק שביקש את הדיון בנושא הזה ולך, גברתי היושבת ראש, על קיום הדיון החשוב הזה.

יוראי להב-הרצנו: כמו שאמרת, מדובר בסוגיה שמפצלת את העם ושיש בה הרבה מאוד סערות ולכן חשוב לקיים אותה כאן בכנסת.

יוראי להב-הרצנו: אני רוצה לספר את מה שאירע ביום חמישי מנקודת המבט שלי.

יוראי להב-הרצנו: אני הגעתי למאהל המחאה בבלפור כדי לחזק את המפגינים, זאת לא הפעם הראשונה שהגעתי לשם, אני חושב שאין הפגנה חשובה ממנה היום במדינת ישראל, הם נאבקים עבור הדברים שחשובים להם.

יוראי להב-הרצנו: מדובר באנשים מכל חלקי העם, מכל קבוצות הגילאים והגעתי לחזק אותם.

יוראי להב-הרצנו: באיזה שהוא שלב ראיתי תכונה של שוטרים לעבר המאהל, ניגשו אליי שני שוטרים, ביקשו ממני להתפנות, אמרתי להם שלא, הייתי מזוהה עם מדבקה שנושאת את שמי, אחרי הסירוב שני שוטרים הרימו אותי, תפסו בשתי הידיים שלי והרימו אותי והתחילו לפנות אותי לכיוון המחסום שצמוד לבלפור.

יוראי להב-הרצנו: תוך כדי התהליך אמרו כל סובביי וגם נקרא שאני חבר כנסת גם אני אמרתי שאני חבר כנסת.

יוראי להב-הרצנו: ההחלטה של השוטרים הייתה לזהות אותי או לאפשר לי להזדהות רק אחרי שהגרירה נגמרת ורק אחרי שאני נמצא מעבר למחסום תוך הפרת החסינות שלי ובפעולה שלא בסמכות בניגוד לחוק.

יוראי להב-הרצנו: עוד בשטח עצמו תת ניצב עופר שומר התנצל בפניי, הוא גם התקשר אליי מיוזמתו לאחר מכן, הסביר לי שהייתה אי הבנה והוא מתנצל.

יוראי להב-הרצנו: הוא גם חידד בפניי שהנהלים יחודדו גם ביחס להפעלת כוח על ידי שוטרים וגם באופן כללי כלפי חברי הכנסת.

יוראי להב-הרצנו: אני חושב שאת הדיון הזה צריך לנהל מנקודת מוצא שאין לנו משטרה אחרת, יש לנו משטרה אחת, זו משטרת ישראל, שפועלת בימים אלה תחת לחצים אדירים ובסביבה מורכבת מאוד ואנחנו חייבים תודה לאלפי שוטרים ושוטרות שמבצעים את הפעולה שלהם יום יום, שעה שעה, שוב, בתנאים מורכבים וגם פה זאת ההזדמנות להודות לכם על שהגעתם לדיון ושאתם מנהלים שיח איתנו, עם חברי הכנסת, ועם הציבור הישראלי.

יוראי להב-הרצנו: יחד עם זאת אני רוצה להצטרף לדברים שלך בתחילת הדיון, גברתי יושבת הראש, התמונות שראינו כולנו בהפגנה במוצ"ש מאוד מטרידות.

יוראי להב-הרצנו: לא ייתכן, אי אפשר להצדיק אלימות משטרתית כזאת כלפי המפגינים, לא משנה מה היו הנסיבות.

יוראי להב-הרצנו: אני סומך על שוטרי משטרת ישראל ואני סומך על ההבטחה שלכם לבצע בירור ותחקיר מעמיק על הדברים מתוך רצון לאפשר לאזרחים לממש את זכותם הקדושה להפגין.

יוראי להב-הרצנו: אני סומך על משטרת ישראל ואני יודע שאתם תמצו את החקירה ואת התחקור הפנימי כדי לוודא שמראות כאלה לא יישנו ושמצד אחד אתם תשמרו על הסדר הציבורי ותאכפו את החוק ומן העבר השני האזרחים יוכלו לממש את זכותם הדמוקרטית.

יוראי להב-הרצנו: אז אני מודה לכם על הדברים שלכם כאן ועל הפעילות שלכם לאורך כל השנה, תודה רבה.

מיכל (מיקי) חיימוביץ': תודה רבה.

מיכל (מיקי) חיימוביץ': חבר הכנסת ניצן הורוביץ, בבקשה.

ניצן הורוביץ: תודה.

ניצן הורוביץ: אני הייתי בעצמי וראיתי, ההפגנות האלה אינן אלימות, האנשים שם לא באים כדי לתקוף שוטרים ואף אחד לא קורא להם ומעודד אותם לבוא כדי להתעמת עם שוטרים.

ניצן הורוביץ: הם באים למחות על השחיתות השלטונית או על הבעיה הכלכלית או נגד נתניהו, לא נגד המשטרה.

ניצן הורוביץ: האלימות, וראיתי את זה במו עיניי, הרבה פעמים, מתי היא מתחילה?

ניצן הורוביץ: כששוטרים מתחילים לדחוף או באים עם הזרנוקים או ניגשים ככה ודוחפים ולפעמים מפילים אנשים ואז דוחפים חזרה וכל מיני מראות כאלה.

ניצן הורוביץ: כך נגרמת האלימות.

ניצן הורוביץ: שוטרים שהם לא מספיק מרוסנים, כמו שראינו בסרטון עם גואטה, זה קלאסי וזה מה שקורה.

ניצן הורוביץ: המפגינים עצמם, ואני רוצה להסביר את זה, אני גם מפגין כאזרח ואני רוצה להסביר לאנשי המשטרה הנכבדים, שאני מכבד אותם ומעריך אותם, אף אחד לא בא כדי לפגוע בכם או כדי לצאת נגד המשטרה, המשטרה היא של כולנו, כולנו מעריכים את המשטרה, אי אפשר לחיות בלי משטרה, גם המפגינים מבינים את זה.

ניצן הורוביץ: מה קורה?

ניצן הורוביץ: כשבשעה מסוימת המשטרה מתחילה להיכנס, לנסות לפנות, להזיז את הגדרות האלה, כמו שישי אמר, גדרות הלחץ, כשדוחפים אנשים אז נוצרות התקריות האלה.

ניצן הורוביץ: אז אנשים מבוגרים נופלים ואנשים חוטפים מכות בפרצוף וכל הדברים האלה שאנחנו רואים שם והם לא נחוצים, לא נחוצים.

ניצן הורוביץ: צריך לאפשר את חופש ההפגנה, המשטרה צריכה לרסן את השוטרים שלא מספיק מרוסנים.

ניצן הורוביץ: להבין, בין אם זה חרדים, בין אם זה חילונים, בין אם זה ערבים ובין אם זה יהודים, שאחד התפקידים של המשטרה זה גם לאפשר את חופש ההפגנה.

ניצן הורוביץ: פעם זה בירושלים, פעם זה ביתר עלית ופעם זה בקלנסואה, וזה מה יש.

ניצן הורוביץ: כל הכניסה הזאת עם סוסים, ואני ראיתי שם מראות באמת לא לעניין, צריך להבין, זה אזרחים, זה לא כוח חמוש שבא שם להפגין, הם לא רוצים לעשות מהומות ולהבעיר וכל מיני מילים כאלה.

ניצן הורוביץ: ודורון ידיד, אני מציע שתחזור בך, לא נכון שקוראים לאנשים לבוא כדי להתעמת עם שוטרים, זה ממש לא נכון וחבל שזה נאמר.

ניצן הורוביץ: קוראים להפגין, זה לגיטימי, זה בסדר שבאים להפגין, זו זכותו של כל בן אדם במדינת ישראל ואתם צריכים להבין את זה ולאפשר את זה, והאמת, אני חושב שגם לכם מגיעים תנאים יותר טובים, אני חושב שהשוטרים צריכים להיות מאוגדים ושתהיה להם נציגות ושיקבלו שכר יותר טוב ותנאי עבודה יותר טובים, אבל ההפגנות הן לא נגדכם ואתם צריכים לאפשר אותן ולא לראות בזה איום עליכם או פעולה נגדכם.

ניצן הורוביץ: באמת, תאמין לי, זה לא הכיוון.

מיכל (מיקי) חיימוביץ': אני רוצה להוסיף לדיון שלנו מישהי שהייתה בשבת, קוראים לה תמי, היא ממחאת האימהות.

מיכל (מיקי) חיימוביץ': היא נפגעה בהפגנה.

תמי גיא: בוקר טוב לכולם.

מיכל (מיקי) חיימוביץ': כבר צהריים, אנחנו נשמח לשמוע על מה קרה בשבת, איך נפגעת.

תמי גיא: אוקיי.

תמי גיא: קוראים לי תמי גיא, אני חברה בקבוצת האימהות נגד אלימות משטרתית שהוקמה בעקבות אלימות לא מידתית שהבן שלי נפגע ממנה לפני שבועיים או שלושה כבר, מי זוכר, הקמנו את זה כי הרגשנו צורך שיהיו שם אימהות בשטח להפריד בין החבר'ה הצעירים לבין המשטרה.

תמי גיא: באמת בשבועיים הקודמים, לפני השבת האחרונה, זה באמת הוריד את רמת האלימות.

תמי גיא: בשבת האחרונה אני הגעתי מוקדם כי אמרו שיש את הצעדה מגשר המיתרים, אמרתי שאני מגיעה מחוץ לירושלים וכדאי שאני אגיע מוקדם.

תמי גיא: היינו בפארק.

תמי גיא: המתח היה מטורף, הקצינים שם, אני לא יודעת מה להגיד, הקצינים נראו כאילו שהם מוכנים לקרב, אולי הם רצו לכבוש את הבופור, אני לא יודעת.

תמי גיא: החבר'ה הצעירים הם לא אלימים, אין להם שום כוונות, אלה חבר'ה טובים, אלה חבר'ה נהדרים, אם מחר מתחילה מלחמה אז כל החבר'ה האלה נעלמים כי הם עתודות המילואים שלנו, לכל אלה שמזלזלים.

עופר כסיף: היי, אל תיתני להם רעיונות, בבקשה.

תמי גיא: לקראת שש אני עליתי מהפארק למעלה, בחמש וחצי-שש סגרו את בן מימון, ואז כבר האלימות התחילה מצד השוטרים.

תמי גיא: הם רצו בפראות מטורפת לכיוון המחסום, התחילו להתעמת עם חלק מהמפגינים המוחים המבוגרים.

תמי גיא: סתם אנקדוטה קטנה, עמדתי שם ליד איזה משפחה שבאה להראות לילדים שלהם מה זה מחאה, הילד בן חמש שאל אותי אם השוטרים רוצחים גם ילדים קטנים.

תמי גיא: ירדתי על הברכיים, חיבקתי אותו ואמרתי לו שהשוטרים אמורים לשמור עליו, אבל אנחנו פה האימהות כדי להפריד שלא יציקו ולא יפגעו בצעירים.

תמי גיא: אני לא יודעת אם עזרתי לו, אבל אני מקווה.

תמי גיא: שבת, ההפגנה זרמה פחות או יותר על מי מנוחות.

תמי גיא: בעשר ורבע בערך, אחרי שהגיעו גם מהתהלוכה, עשר ורבע, עשר ועשרים, מכיוון קינג ג'ורג' המשטרה עם המחסומים, אלה עם הגלגלים למטה, עם הפלטות, התחילו לדחוף את הפלטות, בניגוד לכל הנהלים.

תמי גיא: לפי מה שאני יודעת, ואני יודעת שגם המשטרה יודעת את זה, שאם לוחצים את כל המפגינים פנימה יש מתיחות יותר גבוהה ואז קל להם להאשים את המפגינים שהם עצבנים והם אלימים, שהם רוצים לפגוע במשטרה.

תמי גיא: הם פשוט דחפו אותנו.

תמי גיא: בשלב הזה אני נמרחתי על הכביש, המשקפיים שלי עפו, נעל אחת שלי עפה, היו שם הרבה אימהות, היה בלגן אדיר.

תמי גיא: אנשים זקנים שמה נדחפו, אישה בת 84 שם, חלק מהאימהות שהיו יחד איתי, הרימו אותה, הצילו אותה בקושי.

תמי גיא: בתוך כל הבלגן הזה היה שם שוטר אחד, יס"מניק אחד שראה שנפלתי, הוא נתן קפיצה, הוא עצר את החברים שלו, הם צעקו עליו, הוא מצא לי את המשקפיים, מצא לי את הנעל, זזתי רגע הצדה להתאושש וחזרתי אחרי זה.

תמי גיא: זה היה פשוט מטורף מה שהם עשו שם.

תמי גיא: הם פשוט דחפו את כולם פנימה לכיכר פריז, לא הבנתי את הרעיון למה.

תמי גיא: באסון ערד, אני הייתי כבר בוגרת כשהיה אסון ערד, אני זוכרת מה שהיה שם, זה מה שהיה לי בעיניים ממה שקרה באותו רגע.

תמי גיא: ואז התחילה אלימות מטורפת.

תמי גיא: וכן, ראיתי חלק מהקצינים הנכבדים שיושבים שם איתכם איך הם תופסים חבר'ה צעירים, היס"מניקים תופסים ואיך הם גוררים.

תמי גיא: אחד מהמכובדים יותר שנמצא שם, ראיתי איך הוא תופס בחור צעיר וגורר אותו, קורע לו את החולצה ומעלה אותו לאוטובוס מעצרים.

תמי גיא: הבחור הזה הוא סטודנט למשהו מאוד בכיר, לא חשוב, לא משנה מי הבן אדם כרגע, אבל הברוטליות, בוא נגיד שאם יקרה אסון שם במקרים האלה, כי הראש שלו היטלטל אחורנית, המפרקת הייתה נשברת בצ'יק וועדת חקירה לא תעזור לאמא שלו אם יקרה אסון.

תמי גיא: זה נורא.

תמי גיא: זה פשוט נורא.

תמי גיא: האלימות שם היא חד צדדית, החבר'ה יושבים, יושבים עם פרחים, שרים לא לאלימות, שרים גם שהם אוהבים את המשטרה.

תמי גיא: במקרים קודמים, בשבת הזו שמעתי את זה פחות כי זו כבר הייתה הגזמה פראית מה שהיה.

תמי גיא: הם יושבים עם פרחים.

תמי גיא: שבת לפני זה חילקנו טונות של פרחים, גם אנחנו, האימהות, לשוטרים כדי שיירגעו.

תמי גיא: הם לא מסכימים לקחת את זה, אבל אני חושבת שזה נעים להם לראות שניגשים אליהם עם פרחים.

תמי גיא: בסוף, לפני הפיזור, כשקובי יעקובי נכנס למרכז כולם הגישו לו פרחים.

תמי גיא: אני משערת שחלקכם ראיתם בפייסבוק או במקומות אחרים את התמונה המקסימה הזאת שכולם מגישים לו פרחים.

תמי גיא: זה פשוט מטורף מה שהולך שם.

תמי גיא: זה המדינה שלנו, אנחנו נלחמים על המדינה, הצעירים האלה אוהבים את המדינה שלהם, הם נלחמים על העתיד שלהם, האוניברסיטאות קורסות, בתי הספר קורסים, אבל זה לא קשור, החבר'ה האלה זה אוניברסיטאות, הם יודעים שאם מחר מתחילה מלחמה הם יהיו הראשונים שיהיו שם להגן על המדינה שלהם.

יוליה מלינובסקי: כחול לבן - - - פשרה, 120 יום - - - אתם אשמים בזה, אתם אשמים במצב הזה.

יוליה מלינובסקי: למה ההפגנות האלה קורות?

מיכל (מיקי) חיימוביץ': תגידי, מה?

מיכל (מיקי) חיימוביץ': את לא מכבדת אותה?

מיכל (מיקי) חיימוביץ': אני לא מבינה, יוליה, מה את צורחת עכשיו?

יוליה מלינובסקי: למה?

יוליה מלינובסקי: למה?

יוליה מלינובסקי: תסתכלו לשורש, ההפגנות האלה קורות בגלל שאתם גוררים את כולנו לשם.

יוליה מלינובסקי: אי אפשר להיות יפה נפש ולהגיד נגד משטרה ובעד זה ובעד כולם ולדון פה על אלימות כזו או אחרת.

יוליה מלינובסקי: תסתכלי למה זה קורה, למה אנחנו נמצאים בסיטואציה כזו?

יוליה מלינובסקי: למה העם נגדם?

יוליה מלינובסקי: למה?

קריאה: כל הכבוד, יוליה.

יוליה מלינובסקי: אבל זה מה שקורה.

יוליה מלינובסקי: זו האמת.

יוליה מלינובסקי: תפסיקו להיות יפי נפש, תפסיקו לספר סיפורים, עוד פשרה, עוד 120 יום.

מיכל (מיקי) חיימוביץ': חברת הכנסת יוליה מלינובסקי.

יוליה מלינובסקי: גברת יושבת ראש, את אשמה בסיטואציה הזאת שיש עם נגד עם.

מיכל (מיקי) חיימוביץ': אני אשמה בסיטואציה הזאת?

יוליה מלינובסקי: שהעם נגד המשטרה והמשטרה נגד העם, את אשמה בזה.

מיכל (מיקי) חיימוביץ': אין בעיה, מצאת את האשמה, סחתיין עלייך.

יוליה מלינובסקי: כן, אתם בכחול לבן פשוט גרמתם לכל העסק הזה.

תמר זנדברג: אפשר שאלות למשטרה, בבקשה?

מיכל (מיקי) חיימוביץ': בהחלט.

מיכל (מיקי) חיימוביץ': כן, בבקשה.

יוליה מלינובסקי: כי על מה כל ההפגנות האלה?

מיכל (מיקי) חיימוביץ': חברת הכנסת יוליה מלינובסקי, אני קוראת אותך לסדר, זו פעם שנייה.

יוליה מלינובסקי: קחי אחריות.

יוליה מלינובסקי: גברת, קחי אחריות.

מיכל (מיקי) חיימוביץ': ואם את ממשיכה לצרוח אני אוציא אותך.

יוליה מלינובסקי: אפשר להיות יפת נפש.

מיכל (מיקי) חיימוביץ': כי את לא מכבדת את המקום הזה.

יוליה מלינובסקי: אני גם כן אצא בעצמי.

מיכל (מיקי) חיימוביץ': צאי החוצה, תודה רבה.

יוליה מלינובסקי: תודה רבה, אני יוצאת.

מיכל (מיקי) חיימוביץ': צאי החוצה, בבקשה.

מיכל (מיקי) חיימוביץ': קראתי אותך לסדר פעם שלישית.

מיכל (מיקי) חיימוביץ': שלום ולהתראות.

יוליה מלינובסקי: אפשר להיות יפת נפש, אבל האחריות היא שלכם.

מיכל (מיקי) חיימוביץ': אמרת את שלך, שמעתי - - -

יוליה מלינובסקי: על גנץ, על אשכנזי, עלייך, אתם קרעתם את העם.

מיכל (מיקי) חיימוביץ': בסדר, תודה רבה לך.

יוליה מלינובסקי: זו האמת - - -

מיכל (מיקי) חיימוביץ': סליחה, די, מספיק.

מיכל (מיקי) חיימוביץ': מספיק.

מיכל (מיקי) חיימוביץ': מספיק כבר.

מיכל (מיקי) חיימוביץ': נו באמת, די.

מיכל (מיקי) חיימוביץ': שלום.

יוליה מלינובסקי: המשטרה נגד העם, העם נגד המשטרה.

מיכל (מיקי) חיימוביץ': המשטרה, המשטרה.

מיכל (מיקי) חיימוביץ': ביי.

תמי גיא: אפשר משפט אחד לסיום?

מיכל (מיקי) חיימוביץ': משפט אחד לסיום, בבקשה, כן.

תמי גיא: אני חושבת שאחרי שכל התקופה הנוראית הזאת תיגמר, הרי היא תיגמר בסוף, אנחנו לא נישאר ככה תמיד, המשטרה או מי שיעמוד אז בראשה תהיה להם עבודה מאוד מאוד קשה להחזיר את האמון למשטרה, במיוחד בקרב הצעירים.

תמי גיא: הם יצטרכו להתחיל את זה מבתי הספר, מכיתה י', להתחיל ללכת להחזיר את האמון כי הצעירים איבדו את האמון במשטרה לגמרי, הם חטפו מכות שלא לצורך ולא לעניין.

תמי גיא: אחרי זה, כדי לאחד את העם, לאחד את הצעירים אל העם, לאחד את הצעירים שיאמינו במשטרה, כי המצב היום הוא עגום.

תמי גיא: אני לא יודעת עד כמה המשטרה מבינה את זה, אני כאמא שנמצאת שם, והם מרגישים כאילו אנחנו האימהות של כולם, הם מאוד ממורמרים, זה לא ייגמר רע, אף אחד מהם לא יעשה שום דבר רע, זה חבר'ה הכי טובים שיש לנו והמשטרה צריכה לקחת את זה בחשבון.

מיכל (מיקי) חיימוביץ': טוב, נכון.

מיכל (מיקי) חיימוביץ': תודה, תמי.

תמי גיא: דורון ידיד שם, שייקח את זה בחשבון.

מיכל (מיקי) חיימוביץ': הוא שומע.

מיכל (מיקי) חיימוביץ': תודה רבה.

מיכל (מיקי) חיימוביץ': אני כבר אעשה סבב של חברי הכנסת, אני מבינה שאתם כולכם רוצים לדבר ובאתם בשביל זה.

מיכל (מיקי) חיימוביץ': ניצב ידיד, אתה שומע את הדברים האלה של האמא וזה ברור לחלוטין, הדברים האלה נאמרים וכולנו רואים את זה, רוב המפגינים שבאים הם לא אלימים, אין שם אלימות מצדם, אבל אתם, בסגירה של הדברים, בפרשים שנכנסים בצורה כל כך מוקדמת, אתם מעלים את המתח של הדבר הזה.

מיכל (מיקי) חיימוביץ': אתם מבינים את זה, נכון?

דורון ידיד: באמת את מאמינה לכל מה שקרה פה עכשיו?

דורון ידיד: נראה לך שבשעה מסוימת השוטרים שעטו פנימה והשוטרים ידחקו ויתעמתו?

מיכל (מיקי) חיימוביץ': יש סרטונים של הכול.

מיכל (מיקי) חיימוביץ': ואגב, דוברות המשטרה - - -

דורון ידיד: גברתי, יש סרטונים - - -

מיכל (מיקי) חיימוביץ': סליחה, אני רק אגיד לך שדוברות המשטרה תדרכה את ערוצי התקשורת בשלב מאוד מאוד מוקדם על אלימות קשה מצד המפגינים כשאין שום סרטונים שמאששים את זה.

דורון ידיד: גברתי, יעלה על הדעת ששוטרים ייכנסו למתחם ההפגנה וישתמשו בכוח לכל הצורך?

קריאה: כן, כן.

סונדוס סאלח: התשובה היא כן.

קריאות: כן, כן.

דורון ידיד: אני מזמין אתכם להיות לידי.

סונדוס סאלח: לא, אנחנו מזמינים אותך להגיע להפגנות ולראות - - -

דורון ידיד: לא, את נמצאת בהפגנה, את רואה את הנקודה המסוימת שאת נמצאת בה, אני רואה את התמונה הכללית.

דורון ידיד: שימוש בכוח בהפגנה הוא באישור שלי.

סונדוס סאלח: אז תיכנס לרזולוציה יותר - - -

דורון ידיד: השימוש בכוח בהפגנה הוא באישור שלי.

דורון ידיד: עכשיו זה כבר דבר חדש, שימי לב איך אנחנו מתקדמים בשלבים ואני לא אשאל, אבל אני אומר על ההתלבטויות.

דורון ידיד: קודם כל על פי חוק בתהלוכה צריכים להגיש בקשה, הם לא הגישו בקשה כי הם כעסו עלינו על יום חמישי.

דורון ידיד: כבר אתמול הם פרסמו שביום שבת הם קוראים לתהלוכה ללא אישור, ללא אישור המשטרה, הם צריכים על פי חוק.

דורון ידיד: בשעה תשע וחצי קבע בג"צ ללא צופרי אוויר, ללא תופים.

דורון ידיד: מישהו הוריד אותם?

דורון ידיד: בתשע וחצי נכנס כוח משטרה אחרי שכרזנו להוריד את כל צופרי האוויר.

דורון ידיד: עכשיו, אם אני לא ממלא את הנחיית בג"צ, אמר פה השר, באמצע הקריאה, כי אסור גם שירים, כי בג"צ אסר על שירים, רק נאומים, אז הפסקנו את התמיכה בראש הממשלה.

דורון ידיד: עכשיו, היעלה על הדעת שבשעה תשע וחצי אני לא אקיים את הנחיית בג"צ?

דורון ידיד: למה כל המכובדים האלה שטוענים שאנחנו אלימים לא מקיימים את החוק?

דורון ידיד: למה המארגנים, חלק מהמארגנים, קוראים לתהלוכה?

ניצן הורוביץ: אני לא ארגנתי שום דבר.

דורון ידיד: אני מדבר על המארגנים, חבר הכנסת הורוביץ.

ניצן הורוביץ: תשים בצד - - -

דורון ידיד: אני מדבר על המארגנים, לא אליך.

דורון ידיד: למה הם לא מקיימים את החוק?

דורון ידיד: למה בתשע וחצי הם לא מפסיקים?

דורון ידיד: למה בשעה - - -

מיכל (מיקי) חיימוביץ': אז בוא נשאל אותם.

מיכל (מיקי) חיימוביץ': אמיר השכל, גונן בן יצחק, למה באמת לקרוא לצעדה אם אתם יודעים שאין אישור לזה?

דורון ידיד: גברתי, למה בתשע וחצי לא מפסיקים עם צופרי האוויר?

דורון ידיד: קבע בית משפט, למה הם קוראים במוצאי שבת הקרוב, במוצאי השבת הקרוב - - -

עופר כסיף: זה לא העניין, העניין הוא האלימות של המשטרה.

דורון ידיד: זה לא העניין בעיניך, זה העניין בעיניי.

עופר כסיף: העניין הוא האלימות של המשטרה, זה העניין.

דורון ידיד: זה העניין בעיניי.

דורון ידיד: השוטרים לא באים לעבודה מתוך רצון להיות אלימים.

אמיר השכל: ביקשתי שלוש פעמים לקיים צעדה סביב בית ראש הממשלה ולא קיבלתי אישור.

מיכל (מיקי) חיימוביץ': רק שנייה.

אמיר השכל: אני אומר שביקשתי שלוש פעמים בשבועות האחרונים בימי שישי לקיים צעדה סביב מעון ראש הממשלה.

דורון ידיד: נכון.

מיכל (מיקי) חיימוביץ': אבל אני שואלת אותך לגבי הצעדה במוצאי שבת, למה בכל זאת למרות הסירוב של המשטרה בחרתם לצאת לזה?

דורון ידיד: הם קוראים גם במוצאי השבת הקרוב להגיע, גברתי.

מיכל (מיקי) חיימוביץ': בבקשה, עורך הדין גונן בן יצחק.

מיקי לוי: מתי אנחנו נדבר, גברתי?

מיכל (מיקי) חיימוביץ': כן, כבר אתה תוכל לדבר.

מיקי לוי: לא, אני רוצה להבין, בבקשה.

מיכל (מיקי) חיימוביץ': כן, תיכף כל חברי הכנסת ידברו, תקבלו אחד אחרי השני את זכות הדיבור.

מיקי לוי: תודה רבה.

מיכל (מיקי) חיימוביץ': כן, בבקשה, גונן בן יצחק.

גונן בן יצחק: גברתי, קודם כל תודה רבה על זכות הדיבור.

גונן בן יצחק: אני אגיד שלצערי, ואני חושב ואולי הבעיה הבסיסית שאנחנו מדברים עליה זה דווקא בעיה של תרבות השקר במשטרה.

גונן בן יצחק: ניצב ידיד כרגע אמר לך בוועדה, והדברים מתועדים, שלא ביקשנו אישור לצעדה והדברים לא נכונים.

גונן בן יצחק: אנחנו הגשנו באמצעות רועי פלג מהדגלים השחורים בקשה לאישור הצעדה ביום רביעי.

גונן בן יצחק: ביום שישי אחר הצהריים, כשבתי המשפט כבר סגורים, פנה אל רועי פלג סגן ניצב ניסו גואטה והודיע לו שאין אישור לתהלוכה.

גונן בן יצחק: רועי ביקש ממנו מכתב רשמי, איזה שהיא הודעה רשמית שאין אישור לצעדה.

גונן בן יצחק: ניסו גואטה לא הסכים לתת הודעה רשמית.

גונן בן יצחק: כלומר כאשר ניצב ידיד אומר פה בחדר הוועדה שלא הגישו בקשה לצעדה הדברים פשוט לא נכונים.

קריאה: הוא חזר בו מהאחריות.

קריאה: רק להציג עובדות גם אתה.

דורון ידיד: אתם הענשתם אותנו במרכאות ואמרתם שבגלל הפינוי ביום חמישי אנחנו לא מגישים בקשה ולא לוקחים אחריות.

דורון ידיד: אם רוצים - - -

גונן בן יצחק: ניצב ידיד, אני מעריך אותך, אבל מה שאתה אומר אינו אמת.

דורון ידיד: גם אני מעריך אותך, רק תדייק אתה בדברים.

דורון ידיד: אנחנו הצענו לכם שתי חלופות - - -

גונן בן יצחק: לא, אני מדייק מאוד בדברים, כי אתה אמרת בוועדה כרגע בפני יושבת ראש הוועדה שלא הגישו בקשה.

דורון ידיד: אני הצעתי לכם שתי חלופות, שאתם סירבתן להן.

גונן בן יצחק: אבל אתה כרגע אמרת שבכלל לא הוגשה בקשה, עכשיו אתה מדבר על שתי חלופות.

דורון ידיד: אמרתי ש – לא, למה חזרתם בכם מהבקשה?

דורון ידיד: כי הענשתם אותנו במרכאות על הפינוי ביום חמישי?

גונן בן יצחק: הבעיה, ניצב ידיד, אני אגיד לך משהו ואני אומר לך משהו כשאני חובש שני כובעים, לי יש יתרון עליך בדבר אחד קטן, אני פעם אחת הייתי הרבה שנים בצד הזה של המתרס ועכשיו אני בצד הזה.

גונן בן יצחק: אגב, אנחנו אותה מדינה עם אותן מטרות בסוף, אנחנו באותו מקום, אבל אני אומר כרגע בהקשר המחאה - - -

דורון ידיד: רק להבהיר, גונן, אמרתי לשבת הקרובה קראתם להגיע ללא רישיון.

גונן בן יצחק: רגע, רגע, בסדר, תיכף נדבר על זה.

דורון ידיד: לשבת הקרובה.

גונן בן יצחק: אין בעיה, אבל תיכף נדבר גם על השבת הקרובה, ואני אגיד דבר כזה, הבעיה היא בעיה שכאשר המשטרה מחליטה להתנהג באלימות יש אלימות.

גונן בן יצחק: הסיבה האמיתית מדוע לא היו בשבועות האחרונים אירועי אלימות בהפגנות נובעת מזה שאתם החלטתם לנהל את ההפגנה באופן לא אלים וכאשר אתם החלטתם לנהל את ההפגנה באופן אלים זה מה שקרה.

גונן בן יצחק: כשמגיעים אנשים בתהלוכה לא חוקית, לשיטתך, אני הולך איתך, בצורה לא חוקית מגיעים לרחוב בצלאל ואתה שולח פרשים ושוטרים להרביץ למפגינים ולפזר אותם באמצעות פרשים, כשאתה יודע שבסוף בעוד כמה מאות מטרים אנשים ממילא מגיעים להפגנה אתה זה שיוצר את המהומה הזו משום שאתה שולח הרבה מאוד אנשים - - -

דורון ידיד: למה לא מי שמראש מפר את החוק?

דורון ידיד: למה לא מי שמראש הפר את החוק?

דורון ידיד: למה לא מי שמראש הפר את החוק יוצר את הבלגן?

גונן בן יצחק: אתה שולח הרבה מאוד אנשים - - -

מיקי לוי: - - - כל העיר, ברחבי ירושלים סובלים מזה.

מיכל (מיקי) חיימוביץ': אתה מבין, גונן בן יצחק, שאתם חוסמים את התנועה, אתה מבין שהמהלך הזה חוסם את התנועה?

מיקי לוי: מה, חוסמים את התנועה, משבשים את החיים.

מיכל (מיקי) חיימוביץ': אתה מבין שיש להם מחויבות לשמור את הדרכים פתוחות?

גונן בן יצחק: חברת הכנסת חיימוביץ', כשאנשים מגיעים לקינג ג'ורג' ואותו דבר קורה, פרשים ושוטרים מפזרים - - -

מיכל (מיקי) חיימוביץ': אבל כשאתם גם עושים משהו לא בסדר אתה גם צריך להודות בזה.

מיכל (מיקי) חיימוביץ': כלומר כשאתם פועלים בניגוד להוראות ומנסים לעצור אתכם, אני לא אומרת שפרשים זו הדרך הטובה ביותר, אבל אתה מבין שאתם עשיתם פה משהו שהיה צריך לטפל בו.

גונן בן יצחק: אני חושב שמשטרת ישראל הייתה צריכה לנהוג בעניין הזה ביושר ולא לחזור אלינו ביום שישי אחר הצהריים כשאנחנו מיום רביעי מנסים לקבל אישור לצעדה הזאת ולתת - - -

עופר שומר: נתנו לכם חלופות.

עופר שומר: תגיד את כל העובדות ואל תספר להם סיפורים.

גונן בן יצחק: עכשיו אני אגיד לך - - -

עופר שומר: תגיד את כל העובדות, נתנו שתי חלופות, חלופות סבירות שגם הסכמתם.

גונן בן יצחק: אני הקשבתי ולא הפרעתי.

עופר שומר: לא, אבל אתה צריך להציג עובדות.

עופר שומר: שמע, יש גבול, אתה באת מציג את עצמך, אתה עושה פה אינדוקטרינציה.

גונן בן יצחק: אני מדבר בשקט ובנימוס - - -

עופר שומר: אתה לא בא בלהגיד את העובדות.

גונן בן יצחק: אז בוא נדבר על העובדות.

עודד פורר: בבקשה, דבר על העובדות, קיבלת שתי חלופות.

מיקי לוי: עופר, אתה לא מתווכח איתו.

מיכל (מיקי) חיימוביץ': מיקי לוי, אתה גם לא מנהל את ה – לא את המשטרה ולא אותו.

מיקי לוי: אני לא מנהל, אני מדבר איתו, מותר לי.

מכלוף מיקי זוהר: הייתה תקופה שניהלת.

גונן בן יצחק: אני חייב להגיד שהייתה לי תקווה שדווקא חבר כנסת כמו מיקי לוי שהיה במשטרה יבין ודווקא יעמוד במקרה הזה לטובת הציבור וינסה לפחות לתווך את הבעיות שיש.

גונן בן יצחק: חבל שהוא עושה את זה באופן חד צדדי.

מיקי לוי: אני לא לצד הזה - - -

גונן בן יצחק: אבל אנחנו נזכור את זה בהמשך, כשיגיעו בחירות.

מיקי לוי: אתה אל תאיים עליי, עם כל הכבוד.

גונן בן יצחק: אני לא מאיים, אני מדבר על בחירות, אני מדבר עליך כנבחר ציבור.

מכלוף מיקי זוהר: מיקי, תיזהר, תיזהר, הם מאיימים עליך בבחירות.

גונן בן יצחק: כנבחר ציבור, מה אתה רוצה?

מיכל (מיקי) חיימוביץ': סליחה, אני מבקשת.

מיקי לוי: - - - את עמדתכם - - - מה לא היה בסדר.

מיכל (מיקי) חיימוביץ': סליחה, סליחה, אני באמת מנסה שאנחנו נלמד מהדבר הזה וננסה להגיע לשבת הבאה באיזה שהוא אופן שאנחנו לא נראה, לא את המראות שראינו, לא את הפגיעות.

מיכל (מיקי) חיימוביץ': גם המשטרה שומעת את הדברים, אני חושבת שגם אתם מבינים, אין לי ספק, אתם מתמודדים עם זה מדי שבת ומדי חמישי, עם הקושי הזה, אבל אתם גם צריכים להבין, לנוכח העדויות שאנחנו שומעים כאן, אתם צריכים להבין שיש מקומות שבהם אתם צריכים לצאת טיפה ולשחרר.

דורון ידיד: את רוצה לשאול אותי - - -

מכלוף מיקי זוהר: רגע, רגע, רגע, גברתי היושבת ראש, אני חולק עלייך, המשטרה צריכה להחמיר, צריכה להחמיר.

מכלוף מיקי זוהר: המשטרה צריכה להדק את העניין הזה.

דורון ידיד: את רוצה שאני אענה לזה?

דורון ידיד: אני אענה למה בשבועיים האחרונים היה שקט.

קריאה: לא יכול להיות שמי שלא - - -

מכלוף מיקי זוהר: בגלל שהאנרכיזם הזה צריך להיפסק.

מיכל (מיקי) חיימוביץ': לא, סליחה, סליחה, האחרונה שצעקה פה יצאה.

מכלוף מיקי זוהר: עם כל הכבוד, את מדברת בשמך, לא בשם אף אחד אחר, עם כל הכבוד.

מיכל (מיקי) חיימוביץ': חבר הכנסת מיקי זוהר, האחרונה שצעקה פה יצאה.

מיכל (מיקי) חיימוביץ': אני עכשיו - - -

מכלוף מיקי זוהר: יפה.

מיכל (מיקי) חיימוביץ': לא, עד עכשיו אני מבינה שחברי הכנסת, כולם רוצים לדבר, אנחנו נעשה את זה לפי הסדר של הכניסה למקום הזה, נעשה את זה בצורה מסודרת.

מכלוף מיקי זוהר: תודה.

גונן בן יצחק: אם אני יכול רק לסיים את דבריי.

מיכל (מיקי) חיימוביץ': משפט אחרון, בבקשה.

גונן בן יצחק: הייתה פעילות מאוד אינטנסיבית שכללה גם עורכת דין כדי לפנות את אמיר השכל ואת חבריו מהמאהל כאשר מארגן ההפגנה גם מפרסם את זה, אפשר, אני יכול להראות לך את הדברים האלה בטוויטר, הוא אומר: אני ביקשתי אישור לרמב"ן 6 כדי להוציא משם את האנשים.

גונן בן יצחק: אז הלחץ הזה הלך על ידי עורכת דין גם לשר לבטחון פנים, גם למשטרה ובסופו של דבר מה שקרה, גם אם המשטרה לא התכוונה לזה, קרה שהמשטרה בעצם פעלה מסיבות פוליטיות.

גונן בן יצחק: שוב אני אומר, גם אם היא לא התכוונה לזה, מסיבות פוליטיות, כדי להזיז מפגינים כשאין לה סמכות לזה.

גונן בן יצחק: למשטרה אין סמכות - - -

מכלוף מיקי זוהר: איזה סיבות פוליטיות?

מכלוף מיקי זוהר: על מה אתה מדבר?

גונן בן יצחק: למשטרה אין סמכות - - -

דורון ידיד: נו ברצינות.

דורון ידיד: אתה מאמין שמסיבות פוליטיות?

גונן בן יצחק: למשטרה אין סמכות להעדיף הפגנה אחת על הפגנה אחרת ואין לה סמכות לקבוע ימים שבהם מותר להפגין ובהם אסור.

מיכל (מיקי) חיימוביץ': תודה, עורך הדין גונן בן יצחק, תודה רבה.

גונן בן יצחק: תודה, גברתי.

מיכל (מיקי) חיימוביץ': חבר הכנסת סעיד אלחרומי.

מיכל (מיקי) חיימוביץ': הוא יצא.

מיכל (מיקי) חיימוביץ': חבר הכנסת ג'אבר עסאקלה, בבקשה.

ג'אבר עסאקלה: כבוד היושבת ראש, ברשותכם אני לא קונה את הסיפור הבסיסי שלכם שאתם משטרה שכאילו אמונה על בטחון הציבור.

ג'אבר עסאקלה: אני פעיל קרוב ל-40 שנה, אני יודע מה זה משטרת ישראל.

ג'אבר עסאקלה: כשאני בחו"ל ואומרים לי לפנות למשטרה אני מפחד לפנות למשטרה כי ההתנכלות של השוטרים והמשטרה בכלל לאורך כל ההיסטוריה לקבוצות מסוימות זה חלק מהעניין.

ג'אבר עסאקלה: אתם לא יכולים לטעון שאתם לא פוליטיים, אתם פוליטיים מאוד כי השר שלכם - - -

מכלוף מיקי זוהר: תגיד לי, על מה אתה מדבר?

עופר כסיף: מיקי, תן לו לדבר.

עופר כסיף: כן, הוא צודק.

עופר כסיף: אני גם אגיד, הם פוליטיים.

מכלוף מיקי זוהר: תתבייש לך.

עופר כסיף: משטרת ישראל פוליטית.

מכלוף מיקי זוהר: תתבייש לך.

מכלוף מיקי זוהר: תתבייש לך להגיד דבר כזה.

ג'אבר עסאקלה: אני מדבר מה שאני מאמין בו.

מיקי לוי: זה חמור מאוד מה שאתה אומר.

ג'אבר עסאקלה: אתה יכול לא להסכים.

מכלוף מיקי זוהר: אתם לא מתביישים להגיד את הדבר הזה?

ג'אבר עסאקלה: מיקי, אתה יכול לא להסכים.

ג'אבר עסאקלה: משטרה שהשר שלה - - -

מכלוף מיקי זוהר: אין לכם גבול?

מכלוף מיקי זוהר: אתם חסרי בושה.

מכלוף מיקי זוהר: זו המילה, אתם חסרי בושה.

מיכל (מיקי) חיימוביץ': חבר הכנסת מיקי זוהר, די, בבקשה.

ג'אבר עסאקלה: השר שלה אמיר אוחנה - - -

מכלוף מיקי זוהר: אתם חסרי בושה.

ג'אבר עסאקלה: אתה מפריע לי.

ג'אבר עסאקלה: משטרה שהשר שלה אמיר אוחנה - - -

מכלוף מיקי זוהר: מה זה משנה בכלל?

ג'אבר עסאקלה: וראש הממשלה שלה דמוקרט ידוע בשמירת החוק אנחנו יודעים שהמשטרה הזאת נוהגת פוליטית, מתנהלת פוליטית.

מכלוף מיקי זוהר: תתבייש, תתבייש.

מיקי לוי: בסדר, בסדר.

ג'אבר עסאקלה: תרבות הפעולה של המשטרה, ביום שהמשטרה התחילה לפעול במזרח ירושלים, בעיר המזרחית, למעשה כל תרבות העבודה, חשבתם שזה יישאר בעיסאוויה או יישאר ב - - - זה מחלחל גם לתוך ישראל - - -

מכלוף מיקי זוהר: - - - אני מציע שיאפשרו - - -

ג'אבר עסאקלה: זה גם מחלחל לעיר המערבית.

ג'אבר עסאקלה: המשטרה היא פוליטית, המשטרה משרתת אג'נדה של הממשלה וזה הבסיס.

מיכל (מיקי) חיימוביץ': תודה.

מיכל (מיקי) חיימוביץ': אנחנו חייבים להספיק שכולם ידברו.

ג'אבר עסאקלה: לא מעניין אותי עכשיו אם אתם צריכים הכרה בהפגנה הזו או אחרת, זה הסיפור האמיתי, זה שורש הבעיה.

ג'אבר עסאקלה: כאזרח ערבי במדינה הזאת, אני בן 60 היום, אני עברתי, אני יודע מה ההתנהלות של המשטרה לאורך כל ההיסטוריה וגם היום.

ג'אבר עסאקלה: אנחנו יודעים שהמשטרה, איפה שצריכים אותה היא לא מתערבת.

ג'אבר עסאקלה: כשיש אלימות וכשאנחנו רוצים למגר את הפשיעה המשטרה ממאנת להגיע, ממאנת לטפל.

ג'אבר עסאקלה: זה הסיפור האמיתי.

ג'אבר עסאקלה: לכן אל תבואו ותגידו שאתם מהאו"ם, אתם לא מהאו"ם, אתם משרתים את הממשלה ואת מדיניות הממשלה.

מכלוף מיקי זוהר: שקר.

מכלוף מיקי זוהר: חוצפן.

קריאה: נכון, נכון.

מיכל (מיקי) חיימוביץ': חברת הכנסת מיכל וונש קוטלר, בבקשה.

מיכל וונש: תודה רבה, גברתי יושבת הראש.

מיכל וונש: האמת שאני אחזור על מה שאמרתי בוועדה הקודמת בדיוק באותו עניין, אני חושבת שמה שקורה פה זה הפוליטיזציה והפרסונליזציה גם של - - -

מיכל (מיקי) חיימוביץ': רק שנייה.

מיכל (מיקי) חיימוביץ': חבר הכנסת מיקי לוי, אני מבקשת לדבר בטלפון בחוץ, לא בפנים, תודה.

מיכל וונש: ואני חושבת שחשוב מאוד – אם המטרה היא לקיים דיון אמיתי וזה נושא חשוב מדי מכדי להפוך אותו לפוליטי ולאישי, ואת זה אני אומרת לכל חבריי וחברותיי מכל יושבי הבית, חוץ מלמשטרה, מהמשטרה הייתי מצפה שאנחנו נוכל לקיים את הדיון הזה בצורה משמעותית ומהותית ולהחיל וליישם את החוק בצורה שווה לכול.

מיכל וונש: על זה הבסיס.

מיכל וונש: אני חושבת שמה שקורה פה זה רק עדות נוספת לתהליך של הפוליטיזציה והפרסונליזציה שחווינו פה ואז כל אחד לוקח את זה לכיוון שלו כשזה נוח לו והנזק הוא לרעת כולנו.

מיכל וונש: חשוב מאוד להבין את זה.

מיכל וונש: אפשר לא להאמין במשטרה ובמשמעותה לטובת כלל אזרחי מדינת ישראל, אז אם על זה הדיון אז בואו נגיד שעל זה הדיון, אבל בהנחה שאנחנו מבינים ששלטון החוק ומוסדות החוק ומשרתי מוסדות החוק הם כולם אמונים על ביטחוננו, כלל אזרחי מדינת ישראל, אזי אנחנו צריכים לקיים דיון שהוא לא פוליטי והוא לא אישי ואז לעבוד ביחד עם המשטרה על החלה עקבית ויישום עקבי גם של החוק וגם של ההוראות בכל מקום ובכל הפגנה.

מיכל וונש: אני חושבת שייחוד של הפגנה אחת מסוימת, אז מה נאמר ליוצאי העדה האתיופית?

מיכל וונש: ומה נאמר לאזרחים הערביים?

מיכל וונש: ומה נאמר לכל ציבור אחר?

מיכל וונש: אם אנחנו נרשה לעצמנו ללכת במדרון החלקלק הזה של יצירת יוצאי דופן להפגנה כזו או אחרת, פוליטית או אישית, אז אנחנו באמת מושכים את הקרקע מתחת לרגליים של כולנו ביחד.

מכלוף מיקי זוהר: כן, עדיף את ההפגנות של האנרכיסטים האלה.

מיכל (מיקי) חיימוביץ': תודה רבה.

מיכל (מיקי) חיימוביץ': חברת הכנסת סונדוס סאלח.

עופר כסיף: לא שכחת את דף המסרים של נתניהו?

תמר זנדברג: מיקי, מה קורה?

מכלוף מיקי זוהר: תיכף אני אדבר, תאמין לי, אתה תלקק את האצבעות, עופר.

עופר כסיף: לא, לא, מי שמלקק בינתיים זה אתה ולא את האצבעות.

מיכל (מיקי) חיימוביץ': מיקי זוהר, עופר כסיף, תודה.

מכלוף מיקי זוהר: בשונה ממך אני לא עוכר ישראל, עופר כסיף.

מכלוף מיקי זוהר: אני לא עוכר.

עופר כסיף: אם אתה ישראל אני עוכר, זה נכון.

מיכל (מיקי) חיימוביץ': די, חברי הכנסת מיקי זוהר ועופר כסיף.

מיכל (מיקי) חיימוביץ': די, די.

מכלוף מיקי זוהר: אני לא עוכר ישראל, אתה עוכר ישראל, אתה בוגד.

מכלוף מיקי זוהר: לא אני.

מיכל (מיקי) חיימוביץ': די, די, באמת.

עופר כסיף: תחפש בבית מי בוגד במי.

מכלוף מיקי זוהר: אתה בוגד, לא אני.

תמר זנדברג: הלו, הלו.

תמר זנדברג: לא, לא, מיקי.

תמר זנדברג: הלו.

מכלוף מיקי זוהר: אתה מוכן למכור את כל סודות המדינה בשביל להשמיד את המדינה.

מיכל (מיקי) חיימוביץ': די כבר.

מיכל (מיקי) חיימוביץ': חבר הכנסת מיקי זוהר, אני קוראת אותך לסדר פעם ראשונה.

מיכל (מיקי) חיימוביץ': די כבר.

קריאה: מיקי, מה קרה, מיקי?

מכלוף מיקי זוהר: אז שלא יפנה אליי עופר כסיף.

סונדוס סאלח: אתה לא תפריע לי, מיקי.

מיכל (מיקי) חיימוביץ': די.

מיכל (מיקי) חיימוביץ': אני מבקשת בלי המילה הזאת בשולחן הזה.

מיכל (מיקי) חיימוביץ': די כבר.

עופר כסיף: מיקי, זה שהוא משתמש במילה כזאת זה כשלעצמו צריך לזרוק אותו, את האפס הזה.

מיכל (מיקי) חיימוביץ': חבר הכנסת מיקי זוהר, אני מבקשת ממך.

מכלוף מיקי זוהר: איך קראת לי?

עופר כסיף: קראתי לך אפס וזה מחמאה כי אתה פחות.

מכלוף מיקי זוהר: מה אתה אומר?

מכלוף מיקי זוהר: באמת?

מכלוף מיקי זוהר: בוגד.

עופר כסיף: הנה, את רואה?

מיכל (מיקי) חיימוביץ': חבר הכנסת מיקי זוהר, בבקשה תצא, אני לא מוכנה לשמוע את המילים האלה.

מכלוף מיקי זוהר: אבל שהוא קרא לי אפס הוא לא ייצא?

מיכל (מיקי) חיימוביץ': די.

מיכל (מיקי) חיימוביץ': צאו שניכם.

אוסאמה סעדי: אתה קראת לו בוגד לפני זה.

מיכל (מיקי) חיימוביץ': חבר הכנסת כסיף וחבר הכנסת מיקי זוהר, צאו בבקשה.

עופר כסיף: לא, אני מצטער, לא קראת לי לסדר לפני והוא לא יקרא לי בוגד.

מיכל (מיקי) חיימוביץ': די.

מיכל (מיקי) חיימוביץ': אז אני קוראת אותך לסדר פעם ראשונה, אני קוראת אותך לסדר פעם שנייה, אני קוראת אותך לסדר פעם שלישית.

מיכל (מיקי) חיימוביץ': תצאו.

מיכל (מיקי) חיימוביץ': די, אני לא מוכנה לדיבור הזה.

עופר כסיף: אני לא מוכן שהוא יקרא לי בוגד ואת מוציאה אותי?

מיכל (מיקי) חיימוביץ': מה זה אתה לא מוכן?

מיכל (מיקי) חיימוביץ': אני קוראת אותך לסדר פעם שלישית ותצא.

עופר כסיף: מה זה שהוא יקרא לי בוגד?

מיכל (מיקי) חיימוביץ': הוא קרא לך בוגד, אני מבקשת גם ממנו שייצא, אני אמרתי שלא מדברים פה עכשיו לא ככה ולא ככה.

עופר כסיף: עכשיו אני רוצה לדבר, עוד לא קיבלתי את זכות הדיבור.

מיכל (מיקי) חיימוביץ': די, שלום.

מיכל (מיקי) חיימוביץ': חברת הכנסת סונדוס סאלח, בבקשה.

עופר כסיף: אני רוצה את זכות הדיבור, מיקי.

מיכל (מיקי) חיימוביץ': תצא חמש דקות ותיכנס ותקבל את זכות הדיבור.

סונדוס סאלח: אני חושבת שיש כאן אנשים שמנסים לשבש את הדיון ולאבד את הנקודה הכי חשובה.

סונדוס סאלח: ניצב דורון דיבר על שיקולי דעת בקבלת החלטות, שיקולי דעת ענייניים, אבל אני רוצה להגיד לך, אנחנו לא צריכות להיות חוקרות וחוקרים ולהחליט כמה יש הטיה בדעות בקבלת החלטות שמתבצעות בהפגנות כמעט כל יום.

סונדוס סאלח: אני רואה שיש, והרבה יסכימו איתי, שאנחנו מרגישים שאתם משטרה של ראש הממשלה ולא משטרה שבאה להגן על הציבור.

סונדוס סאלח: יש הטיה בקבלת ההחלטות שלכם והעמדות שלכם, שזה לא להגן על הציבור ולאפשר לו למחות ולהביע את העמדות שלו, להיפך, אתם פועלים נגד הציבור שמוחה נגד ראש הממשלה.

סונדוס סאלח: הפעילות והרמה שהגיעה אליה המשטרה היא לשפל המדרגה.

סונדוס סאלח: כשאנחנו רואים תיעוד של תקיפה, לא רק אלימות, סתם אלימות, תקיפה מינית בעיתונאית מול כולנו, זה מתועד ברשתות, זו רמה אחת, לא רק לא אנושית, אני לא יודעת מה לקרוא לזה.

סונדוס סאלח: השיקולים רחוקים מלהיות להגן על הציבור, אתם ארגון שמבצע את המדיניות של הממשלה שהיא מפלה בין אוכלוסיות ואתם פועלים בכוח נגד אוכלוסיות מסוימות.

סונדוס סאלח: הייתי רוצה את האינטנסיביות הזאת אתמול ביישוב כאבול ובכלל ביישובים הערביים, את האינטנסיביות הזו ואת הפעילות שלכם לאסוף את הנשק הבלתי חוקי ביישובים הערביים ולא רק איפה שאתם חושבים שזו הנקודה לשמור על השקט של ראש הממשלה נגד המוחים ואנשים שמוחים נגד ראש הממשלה, אנחנו נמצא אתכם שם, אבל במקומות אחרים אנחנו לא נמצא אתכם פועלים שם כמו שצריך, בדרך הנכונה ובזמן הנכון.

מיכל (מיקי) חיימוביץ': תודה רבה.

מיכל (מיקי) חיימוביץ': חבר הכנסת רם בן ברק, בבקשה.

רם בן ברק: טוב, זה דיון שאמנם אני הייתי בין היוזמים שלו ולא הבנתי, כשהזמנתי אותו, עד כמה הוא חשוב ועד כמה הוא קריטי.

רם בן ברק: אני מאוד שמח ומודה לך, גברתי יושבת הראש, על שקיימת את הדיון הזה.

רם בן ברק: לפני שאני אתחיל אני רוצה להגיד שאני מאוד מאוד מעריך את משטרת ישראל, מאוד מכבד אותם.

רם בן ברק: אני חושב ששוטרי משטרת ישראל וחיילי צה"ל ראויים לכל ההערכה, הם אנשים שעובדים 24/7, 365 יום בשנה, עושים מלאכה מאוד לא פשוטה על חשבון המשפחות שלהם, על חשבון הזה ובתגמול לא מי יודע מה, בואו נגיד גם את האמת, ולכן אני רוצה בהזדמנות הזאת להביע את ההערכה ואת התודה לשוטרי משטרת ישראל.

רם בן ברק: אנחנו נמצאים כאן במצב מאוד מאוד מורכב ואני חושב שהדיון הזה הוא מאוד חשוב מפני שיכול להיות שאנחנו עוצרים כאן איזה שהוא תהליך שאם לא היינו מקיימים אותו יכול להיות שהיינו מידרדרים.

רם בן ברק: אין כאן צודקים מוחלטים ואין כאן פושעים מוחלטים, או לא צודקים, פושעים אין בשום מקום.

רם בן ברק: אנחנו צריכים כולנו לעשות חושבים, גם מפקד מחוז ירושלים והקצינים שלו, וגם אני מצפה מהמפגינים שאכן יקיימו את החוק במסגרת שמקיימים בהפגנות.

רם בן ברק: זה לא כמו לעבור באור אדום לגלוש עוד חצי שעה עם זמבורה, אבל בכל זאת צריך לשמור על איזה שהיא מסגרת חוקית ולאפשר את קיום החוק ואת קיום הפסיקות של הבג"צ.

רם בן ברק: אני לא חושב שיש לנו משטרה פוליטית, ממש לא חושב, אני חושב שהמשטרה היא מראה של החברה הישראלית, יש שם אנשים ממרצ ומהליכוד ומ'יש עתיד', אני מקווה שיש הרבה מ'יש עתיד', והמשטרה זה אנחנו, יש שם ערבים ויש שם יהודים ויש שם אתיופים, כולם נמצאים שם, ולהאשים אותם בגזענות ובפוליטיזציה זה ממש לא המקום הנכון וזה לשפוך את התינוק עם המים.

רם בן ברק: אני קורא לכולם, אנחנו נמצאים בתקופה פוליטית מאוד מאוד מורכבת, אנחנו נמצאים בתקופה אולי הקשה ביותר מבחינת השיסוי בחברה הישראלית וגם למשטרה יש חלק בהרגעת הרוחות ובשיקול נכון ואני מצפה שכך ייעשה, גם מצד המשטרה, וגם, כן, גם מצד המפגינים שיידעו להתנהל בצורה נכונה, להביע את המחאה, שהיא חשובה מאוד מאוד בעיניי, מן הסתם, מהמחנה הפוליטי גם שאני נמצא בו, אבל במסגרת הנורמות המקובלות.

רם בן ברק: תודה.

מיכל (מיקי) חיימוביץ': תודה רבה.

מיכל (מיקי) חיימוביץ': חברת הכנסת ע'דיר כמאל מריח.

ע'דיר כמאל מריח: אני אתחיל ואומר שאני מאוד מעריכה את העבודה שלכם, השוטרים, אין לי ספק שאתם עושים מאמצים כבירים כדי לנסות ולהכיל את המצב המורכב הזה ואני אישית מגנה כל אירוע של אלימות ואני בטוחה שכל יושבי השולחן גם כן.

ע'דיר כמאל מריח: אני חושבת שמה שחוויתם בוועדה זה מיקרוקוסמוס למה שקורה לנו בעם, במדינה.

ע'דיר כמאל מריח: אנחנו לא בימי שגרה, אנחנו בתקופה רוויה במשברים, במתחים, ברעשים, במחאות, בהפגנות, יש כאן אי ודאות בריאותית, יש כאן אי יציבות פוליטית וכלכלית, ואני בטוחה שאנחנו לא נצפה מהאזרחים לשבת בבית ולשמוע טלוויזיה.

ע'דיר כמאל מריח: אנחנו מבינים שהמחאות הן מחאות אותנטיות, כנות, של אזרחים שבאים ומבטאים את הזעקה הכנה שלהם ועל כן צריך לכבד אותם.

ע'דיר כמאל מריח: אדוני תת הניצב עופר שומר, אני שומעת אותך ושמעתי חלק מהריאיונות שלך ודיברת על כך שכינו אתכם נאצים.

ע'דיר כמאל מריח: אין ספק שאלה מילים קשות, אלימות מילולית, אמירות שכולנו זזים בכיסא בחוסר נוחות כשאנחנו שומעים אותן, יחד עם זאת אני מבקשת שלא תשתמשו בזה כדבר שבא ומצדיק את השימוש בכוח מופרז, אלים, כנגד המפגינים.

ע'דיר כמאל מריח: שימו לב כמה פעמים כאן דיברנו על אתם והם, זה תרבות שהונחלה מלמעלה כמדיניות, ההפרדה הזאת של שלהם ושלכם וההם ואנחנו.

ע'דיר כמאל מריח: אתם צריכים להבין שיש כאן עם, אני גם במחאות, וזה חוצה ימין ושמאל וערבי ויהודי ואשכנזי ומזרחי ואנטי ביבי ועם ביבי, יש כאן מחאה אותנטית שאתם צריכים להבין אותה.

ע'דיר כמאל מריח: מבחינתי האתגר שלכם כרגע כמשטרת ישראל הוא להגיע לנקודת איזון כי התמונות שאנחנו רואים רחוקות בהרבה מנקודת האיזון בין האקטים ההרתעתיים שלכם כמשטרה לבין חופש הביטוי.

ע'דיר כמאל מריח: אני מציעה לבוא לחדד נהלים, להפיק לקחים, ללמוד את השטח ולהגיע לנקודת האיזון שתעזור לכם לאכוף מצד אחד את הנהלים ואת החוקים, אבל מצד שני לאפשר חופש ביטוי.

ע'דיר כמאל מריח: תודה.

מיכל (מיקי) חיימוביץ': תודה רבה.

מיכל (מיקי) חיימוביץ': חברת הכנסת תמר זנדברג, בבקשה.

תמר זנדברג: תודה רבה, גברתי היושבת ראש.

תמר זנדברג: יש לי כמה שאלות מאוד מאוד קונקרטיות כי את הנאומים חוצבי הלהבות אנחנו כולנו נושאים במקומות אחרים ושומעים אותם כל היום.

תמר זנדברג: כן נקודת המוצא היא שמדובר במחאה יוצאת דופן, אתה כינית אותה משולהבת, אני חייבת לומר שאני מוכנה לקבל את הכינוי הזה, אני לא חושבת שמישהו, ואין תיעוד לזה, ואין עדות לזה, שהייתה אלימות מצד מפגינים, אגב באף אחת מהמחאות, בכל השבועות האחרונים.

עופר שומר: חוץ מהבלש ששברו לו צלע ועוד - - -

תמר זנדברג: גם זה כבר דובר ונחקר.

תמר זנדברג: המקרה הזה כבר נחקר ונחפר מכל כיוון, אני לא מציעה שניכנס אליו שוב, הנסיבות שם כבר הובהרו.

תמר זנדברג: אבל גם אתמול בבית המשפט העדויות שהמשטרה הביאה הביאו לשחרור המפגינים ולא עלתה מהם שום אלימות.

תמר זנדברג: אני מוכנה כן לקבל את האמירה שלך, ניצב ידיד, שיש שלהוב ויש זעם.

תמר זנדברג: צריך להבין שאנחנו בסיטואציה פוליטית קיצונית.

תמר זנדברג: יש נאשם בשוחד שעומד בראש הממשלה - - -

אוסנת הילה מארק: אז מה, בגלל זה צריכה להיות אלימות?

תמר זנדברג: סליחה, אני לא יודעת, אולי לא הייתי ברורה, אין אלימות, נקודה, מצד המפגינים.

אוסנת הילה מארק: רק רואים אותה כל היום.

מיכל (מיקי) חיימוביץ': חברת הכנסת אוסנת מארק, אנחנו לא נכנסים פה לזה.

מיכל (מיקי) חיימוביץ': חברי הכנסת מדברים ולא נכנסים לדבריהם.

אוסנת הילה מארק: כי עד עכשיו הדיון היה נורא רגוע.

מיכל (מיקי) חיימוביץ': נכון, הוא היה יחסית רגוע.

מיכל (מיקי) חיימוביץ': וכשהוא לא היה רגוע הם יצאו החוצה.

אוסנת הילה מארק: מאוד רגוע.

מיכל (מיקי) חיימוביץ': אז אני מבקשת ממך, אם את לא רוצה עוד מעט לצאת אז בבקשה לכבד, זמנך יגיע גם.

תמר זנדברג: אני אומרת שנקודת המוצא היא שמדובר במצב פוליטי קיצוני.

תמר זנדברג: סליחה על ההשוואה, יש מדינות שבהן פתאום יוצאים מיליונים לרחוב במצב קיצוני וזה לא ימים כתיקונם, זה מצב יוצא דופן ונדיר ולכן המחאה ולכן הזעם ולכן גם להערכתי, ואני אומרת את זה ממש כאזרחית, זה לא הולך לשום מקום.

תמר זנדברג: האירועים הפוליטיים, וזה לצד הזה של השולחן, לא אליכם, אבל האירועים הפוליטיים מראים שאירועי הימים והשבועות האחרונים רק מוכיחים למה נאשם בשוחד ואדם שהוא גם מושחת וגם נוכל לא יכול לעמוד בראש מדינה - - -

קריאה: תגידי, מה זה רלוונטי?

קריאה: מה זה רלוונטי?

מכלוף מיקי זוהר: תתביישי לך.

מיכל (מיקי) חיימוביץ': את אמרת שיש לך שאלות ולא נאום, שיש מספיק מקומות לנאום.

מכלוף מיקי זוהר: תמר, אין לך גבול.

מיכל (מיקי) חיימוביץ': סליחה, סליחה.

מיכל (מיקי) חיימוביץ': מיקי זוהר, בבקשה ממך.

קריאה: זה סופר רלוונטי, כן, זה העניין.

מכלוף מיקי זוהר: אין לך גבול, חצית את כל הגבולות, בושה וחרפה.

תמר זנדברג: נקודת המוצא היא רלוונטית לדיון, אבל בסוף סיימתי אותה ואני עוברת הלאה לכמה שאלות ספציפיות למשטרה.

מיכל (מיקי) חיימוביץ': שאלות ספציפיות, בבקשה.

תמר זנדברג: קודם כל הנושא של הצעדה שהתייחסתם אליו.

תמר זנדברג: אני לא מבינה מתי אתם מכריזים על צעדה שהיא לא חוקית, האם לשיטתכם כל הליכה ברחובות היא לא חוקית?

תמר זנדברג: אין ספק שכאשר יש מספר גדול, של אלפים או אלף, של צועדים אז תפקיד המשטרה, ומן הסתם זה גם יהיה בכביש וחסימות כבישים זה לא דבר – אני מאוד מתנגדת למה שאמר השר, חסימות כבישים, וזה ידוע לכם מהמון המון אירועים, זה לא דבר שאף פעם לא קורה, זה דבר שקורה.

תמר זנדברג: כאשר מספר המפגינים הוא כזה שיש סכנה שיילכו רק על המדרגה בגלל דוחק או כי יש גלישה אז זה קורה.

תמר זנדברג: מתי האירוע, כשפתאום תוך כדי התרחשות הצעדה היא הופכת לא חוקית?

תמר זנדברג: כמובן שאם הופכים את האזרח לאזרח שעושה משהו לא חוקי תוך כדי עשייתו, תוך כדי המחאה הדמוקרטית, אז כביכול האלימות במרכאות תהיה מוצדקת.

תמר זנדברג: זאת שאלה ראשונה.

תמר זנדברג: שאלה שנייה, אני באמת לא רוצה לחזור לאירועים שתועדו ושנמצאים בחקירת מח"ש לגבי סגן ניצב גואטה ודוגמאות אחרות של אלימות שתועדו מאתמול, כולל מה ששמענו כאן, אבל השאלה שלי, בחלק מהם אתם טענתם שהייתה אלימות שהגיעה מצד המפגינים, אלימות משטרתית זה דבר שלא רק שסמכות מח"ש לחקור אותו ויהיה דיון אחר לגבי כמה מהתלונות באמת מגיעות לכדי כתבי אישום אלא שיש חובה למשטרה, אם במהלך החקירה של אזרח עולה טענה על אלימות משטרתית לכם יש חובה להעביר למח"ש גם אם האזרח לא מתלונן למח"ש.

תמר זנדברג: אלא שמה קורה?

תמר זנדברג: קורה דבר הפוך, האזרח שהוכה על ידי השוטרים מוצא את עצמו עצור ונחקר.

תמר זנדברג: אז איזה מין מסר זה?

תמר זנדברג: זה מסר מצנן לאזרחים שגם אם הם חווים אלימות התלונות בסופו של דבר לא יגיעו - - -

מכלוף מיקי זוהר: זה מסר למפגין לא להיות אלים.

תמר זנדברג: אז איך אנחנו נגיע לחקר האמת?

מיכל (מיקי) חיימוביץ': תמר, תגיעי ל - - -

תמר זנדברג: כן.

תמר זנדברג: שאלה שלישית זה לגבי הנושא של מצלמות הגוף.

תמר זנדברג: נאמר באחד הדיונים הקודמים שמצלמות הגוף בניגוד לנוהל הכתוב כן יופעלו בעקבות מקרים של הפגנות או מה שאתם קוראים הפרות סדר.

מיכל (מיקי) חיימוביץ': נכון, בעקבות הדיון בוועדה.

תמר זנדברג: בעקבות דיון כאן בוועדה.

תמר זנדברג: מה קורה עם זה?

תמר זנדברג: לא ראינו מזה שום תיעוד.

תמר זנדברג: יכול להיות שזה יכול אגב לשרת אתכם.

תמר זנדברג: אנחנו לא – להיפך, אתם רואים שהמפגינים באים עם פרחים, אף אחד לא נגד השוטרים וברור שזו סיטואציה מורכבת, אבל שוב, מערכת היחסים בין אזרחים לבין המשטרה היא לא מערכת יחסים סימטרית, זה לא שאם קיללו שוטר זה נותן לו היתר לנהוג באלימות, אם כבר אולי יכול להיות שההיפך הוא הנכון.

תמר זנדברג: ושאלה אחרונה לגבי – או בעצם שתי שאלות אחרונות - - -

מיכל (מיקי) חיימוביץ': תמר, צריך גם לתת זכות דיבור לאחרים.

תמר זנדברג: ברור.

תמר זנדברג: יש לנו עדות של מפגין בשם אביחי גרין שהתראיין אתמול לחדשות 13 לכתב עמרי מניב שהכתב העיד שהוא חשש להתראיין כי הוא חשש שיתנכלו לו ואחרי הריאיון הוא זומן לחקירה באזהרה.

תמר זנדברג: נשמח להתייחסות למקרה הזה, גם כמקרה קונקרטי, אבל גם כאיזה שהיא – שוב, דיברתי על השיטה הזו שאלה שהוכו ואלה שנפגעו מאלימות משטרתית הם אלה שנעצרים, נחקרים וגם מזומנים לחקירה לאחר מעשה.

תמר זנדברג: אז אם תוכלו להתייחס.

תמר זנדברג: ושאלה אחרונה לניצב ידיד בנוגע לשיח שהיה כאן קודם עם השר.

תמר זנדברג: לפני מספר שבועות פורסמו הקלטות שלך עם השר, אותנו יותר הטריד השר עצמו והדרישה שלו מן המשטרה, שאתה גם הבהרת לו בצורה נכונה שזו דרישה לא חוקית, אבל הייתה שם גם התייחסות שלך כאיזה שהוא ניסיון לתרץ או לרצות, שהנה, כאן מחולקים יותר דוחות, דובר אז על המסכות, מאשר מחאות אחרות.

תמר זנדברג: אז לאור האמירה שלך שהיחס של המשטרה הוא אותו דבר לכולם, ואתה מדבר כאן עם חברת כנסת שהגישה הצעות לסדר נגד אלימות משטרתית נגד חרדים, אתיופים, מפוני – מי שלא תרצה, כי באמת אני חושבת שיש סולידריות בין הציבורים האלה, אז נשמח להתייחסות שלך גם לאמירה הזאת.

תמר זנדברג: תודה.

מיכל (מיקי) חיימוביץ': תודה רבה.

מיכל (מיקי) חיימוביץ': אני רשמתי את השאלות ואנחנו ננסה באמת לקיים דיון ולענות.

מיכל (מיקי) חיימוביץ': אני פשוט חייבת לתת זכות דיבור לחברי הכנסת, ככה זה עובד פה.

מיכל (מיקי) חיימוביץ': חברת הכנסת אוסנת מארק, רשמתי אותך, אבל יש עוד רבים לפנייך.

מיכל (מיקי) חיימוביץ': בבקשה, חבר הכנסת עופר כסיף.

עופר כסיף: אני רוצה לצטט קודם.

מיכל (מיקי) חיימוביץ': חברים, אני מאוד מכבדת את זכותכם ורצונכם לדבר, אבל יש לנו פה אפשרות, אני חושבת, מאוד מאוד מיוחדת לעשות דיון אמיתי, אז אם אפשר ממש להגיד דברים - - -

עופר כסיף: זאת המטרה.

מיכל (מיקי) חיימוביץ': קדימה, יש הרבה שמחכים בסבלנות, אפילו מיקי זוהר מחכה בסבלנות.

מיכל (מיקי) חיימוביץ': בבקשה, עופר.

עופר כסיף: אני רוצה רגע לצטט: 'שורש הבעיה בתרבות הארגונית, במשטרת ישראל האלימות היא ביטוי לתרבות הארגון.

עופר כסיף: יתרה מכך נוצרה נורמה של שקר לשם חיפוי על שוטרים אלימים'.

עופר כסיף: את זה כתב המנוח אברהם אדן ב-1992 בכובעו כמבקר המשטרה.

עופר כסיף: זה מתוך דוח מבקר המשטרה ב-1992.

עופר כסיף: בעקבות הדוח הזה הוקמה ועדת קרמניצר כדי לטפל בתופעת האלימות של המשטרה כי זו תופעה, זה לא חריג.

עופר כסיף: זה לא אומר שכל השוטרים אלימים, חלילה, אנחנו מדברים על תרבות ארגונית, לא על אינדיבידואלים.

עופר כסיף: ועדת קרמניצר ב-1944 פרסמה את המסקנות שלה, כמה מהן לפני כ-26 שנה מומשו?

עופר כסיף: אפס.

עופר כסיף: אין התמודדות עם תופעת אלימות משטרה ואין התמודדות עם השקרים ששמענו גם פה.

עופר כסיף: יש תמונות וסרטונים מההפגנה שמראים באופן ברור שהמשטרה השתוללה, פעלה באלימות כנגד מפגינים, ואני חוזר על מה שאמרו כמה מחבריי קודם, אין אלימות בקרב המפגינים.

עופר כסיף: אני משתתף כמה שאני יכול, אני יכול להגיד דרך קבע בהפגנות בבלפור, בעיקר במוצאי שבת ולא רק, אין תופעה של אלימות.

עופר כסיף: זה שקר שמתחיל מהראש.

עופר כסיף: זה שנאשם בשלושה כתבי אישום ושבגלל מקומו, ההפגנות בעצם הן תוצאה של זה, זה מתחיל מאמירות שלו ושל משרתיו או עבדיו הנרצעים, אם אתם רוצים, שהם קוראים למפגינים אלימים, מפיצי מחלות - - - (היו"ר מיכל וונש)

מיכל וונש: חבר הכנסת עופר כסיף, אנחנו אוספים שאלות כדי שהם יוכלו לענות באופן מרוכז, אז אולי את משנתך הפוליטית נחכה ב - - -

עופר כסיף: רגע, רגע.

עופר כסיף: לא, אני חיכיתי בסבלנות.

אוסנת הילה מארק: הוא לא יכול לחכות עם משנתו הפוליטית האלימה.

מיכל וונש: תודה, חברת הכנסת מארק, יהיה לך גם את תורך.

עופר כסיף: חיכיתי בסבלנות שעתיים ואני אדבר.

אוסנת הילה מארק: הוא לא יכול לחכות עם משנתו הפוליטית האלימה.

מיכל וונש: יהיה לך את תורך, תודה.

עופר כסיף: ראש הממשלה ועבדיו הנרצעים מפיצים את השקרים נגד המפגינים, שהם אלימים, שהם מפיצי מחלות, שהם עושים את הצרכים שלהם בחצרות.

עופר כסיף: לא פעם או פעמיים, על בסיס יום יומי עולים גם פה במליאה חסידיו השוטים ואומרים את זה והמשטרה מבצעת.

עופר כסיף: האלימות פה היא אלימות שנגזרת מהראש.

עופר כסיף: אני רוצה להגיד עוד דבר ואני רוצה להפנות אותו לניצב ידיד ספציפית, מאז שניצב ידיד נכנס לתפקידו כמפקד המחוז בפברואר 19' גם מספרית עובדתית וגם משיחות רבות מאוד שהיו לי עם אנשים, כולל ניסיון אישי, המשטרה החלה בהשתוללות פראית במחוז ירושלים.

עופר כסיף: אתם רוצים רשימה?

עופר כסיף: חלקית מאוד.

עופר כסיף: 23 במאי 19' שוטרים היכו נער חרדי עם צרכים מיוחדים עד זוב דם.

עופר כסיף: 8 ביולי 19' שוטר משך חרדי בפאותיו ועוצר אותו.

עופר כסיף: האזרח עצמו נעזר בחשד לתקיפת שוטר ויידוי אבנים, הווידאו הראה שהשוטר הוא זה שתקף.

עופר כסיף: 19 באוגוסט 19', אני ואחד מיועציי בהפגנה הותקפנו באלימות על ידי שוטרים, לא נתנו לי להראות שאני חבר כנסת, עיקמו לי את היד לאחור ורק בסופו של דבר, לאחר שצעקו לאותו שוטר שאני חבר כנסת, הוא הסכים לשחרר אותי.

עופר כסיף: ב-12 באוקטובר שוטרים הוקלטו במזרח ירושלים - - - (היו"ר מיקי חיימוביץ')

מיכל (מיקי) חיימוביץ': חבר הכנסת כסיף, אנחנו לא יכולים - - -

עופר כסיף: אני מסיים.

עופר כסיף: שוטרים הוקלטו במזרח ירושלים מדברים ביניהם שהבינו כי מטרת הפעולה שלהם ליצור פרובוקציה בעיסאוויה.

עופר כסיף: 15 בפברואר השנה יורים כדור ממתכת מצופה גומי וגורמים לאובדן עין של מליק עיסא בן תשע מעיסאוויה.

עופר כסיף: זיסי מרגליות, ילדה חרדית בת תשע, באפריל השנה נפגעה מרימון הלם במאה שערים.

עופר כסיף: ב-12 ביולי שוטר נותן אגרוף למפגין חרדי.

מיכל (מיקי) חיימוביץ': חבר הכנסת כסיף, אנחנו לא יכולים להמשיך עם הרשימה הזאת.

עופר כסיף: אני מסיים עכשיו.

מיכל (מיקי) חיימוביץ': בסדר, הבנו את הרעיון.

עופר כסיף: יפה.

עופר כסיף: הסיפור של איאד אל חלאק והסרטונים שפתאום נעלמו.

עופר כסיף: זה שבהפגנה עכשיו היכו עיתונאים, כולל עיתונאית אורלי בר לב.

עופר כסיף: המכתב שב-19 לחודש ערכו חוזה חדש, מה שנקרא קריים מיניסטר, ומזהירים שם גם מזה שדוחסים אותם, למי שמכיר את אסון הילסבורו דרך אגב, ולא נענה עד עכשיו.

עופר כסיף: כך מתנהלת המשטרה ספציפית במחוז ירושלים.

עופר כסיף: אני מסיים במשפט אחד, אני מפנה פה שתי אצבעות מאשימות.

עופר כסיף: אחת לראש הממשלה שהוא המסית ונותן הלגיטימציה לאלימות ולא פעם באמצעות שרו ושריו, והאצבע השנייה לניצב ידיד שצריך היה להיות מפוטר מזמן, עוד ברגע ש - - -

אוסנת הילה מארק: נו באמת, מה אתה עושה?

מיקי לוי: מה זה הדבר הזה?

אוסנת הילה מארק: מה אתה נותן לגיטימציה למי?

אוסנת הילה מארק: לאנשים אלימים.

מיקי לוי: עופר, אלימות כלפי ניצב ידיד - - -

עופר כסיף: אני אגיד את דעתי.

אוסנת הילה מארק: אתה אומר שאתם רוצים שלא תהיה פה אנרכיה?

אוסנת הילה מארק: זה מה שאתה עושה לניצב במשטרה?

מיקי לוי: אתה כרגע מפעיל אלימות.

מיכל (מיקי) חיימוביץ': חברת הכנסת מארק, חבר הכנסת מיקי לוי.

מיכל (מיקי) חיימוביץ': די, עופר, סיימת.

עופר כסיף: אני רוצה - - -

מיכל (מיקי) חיימוביץ': לא, אמרת משפט אחרון, תודה רבה, סיימת.

עופר כסיף: הוא הפריע לי ואני אסיים.

מיכל (מיקי) חיימוביץ': לא, סיימת, די.

עופר כסיף: לא, מיקי, עוד שנייה.

עופר כסיף: שלא יגידו, שלא יעזו להגיד שביקורת היא אלימות, זאת לא אלימות.

עופר כסיף: ניצב ידיד אחראי לאלימות פושעת בירושלים והוא - - - בתפקידו.

מיכל (מיקי) חיימוביץ': עופר כסיף, תודה רבה.

מיכל (מיקי) חיימוביץ': חבר הכנסת מיקי לוי, בבקשה.

מיקי לוי: תודה רבה, גברתי.

מיקי לוי: אני לא מבין על מה אתם מלינים, הרי את, כחול לבן, הצטרפתם לממשלה הרעה הזו ואתם אשמים במצב.

מיקי לוי: החבר'ה האלה בכלל מפגינים נגד ראש הממשלה שאתם תומכים בו.

מיקי לוי: אם זה לא היה קורה יכול להיות שההפגנות של אמיר השכל וחבריו לא היו מתקיימות.

מיקי לוי: עכשיו, זכות ההפגנה היא זכות מקודשת, על זה אין ויכוח, אבל גם חובתו של מפקד המחוז וחובתה של המשטרה זה שמירת הנפש והרכוש.

מיקי לוי: כך כתוב, שמירת הנפש והרכוש.

מיקי לוי: וכשהוא יושב או כשמישהו אחר יושב כדי לבחון את העניינים הוא צריך למצוא איזון בין הדברים האלה.

מיקי לוי: אף אחד לא יכול לחשוד בי שאני מייצג את הצד השני, בוודאי ובוודאי שלא.

מיכל וונש: אתה גם כן עושה פוליטיזציה, חבר הכנסת לוי.

מיקי לוי: מותר לי, אני רוצה.

מיכל וונש: בסדר, אבל אם אנחנו רוצים לדון מהותית בנושא - - -

מיקי לוי: אבל אלה העובדות, גברתי.

מיקי לוי: הן לא נוחות לך, אבל אתם אשמים בדיוק אותו דבר.

תמר זנדברג: מיכל, ברוכה הבאה לכנסת.

מיקי לוי: עכשיו, אף אחד לא יכול לחשוד בי שאני מייצג את הצד השני, אני מלווה את אמיר כשלוש שנים, יותר מכל חבר כנסת אחר, קשר טלפוני ואפילו מייעץ לו, מייעץ לו, וגם בפעמים האחרונות היינו בקשר טלפוני וכשאמיר נעצר אני עשיתי את כל המאמצים כדי לשחרר אותו, בסופו של דבר קיבלתי את החלטתו, זה ביני לבינו, הוא לא הסכים ואני לא מוציא מה שביני לבינו החוצה.

מיכל (מיקי) חיימוביץ': רק זה בטלוויזיה בשידור ישיר, אבל הכול בסדר.

מיקי לוי: אף ניהלתי מגעים עם העירייה להפסיק עם החרמת הציוד, לעזוב את זה, לתת למחאה להתקיים כי היא מחאה לגיטימית במדינה דמוקרטית.

מיקי לוי: במוצאי שבת כשאמיר שוחרר אני הלכתי וסגרתי עם המשטרה קיום אותה הפגנה, פעם ראשונה שסגרו את הרחובות ונתנו למפגינים לרדת אל הכביש, לאור בקשה שלי, ואני הייתי הנואם הראשון.

מיקי לוי: בשעה שמונה בערב, בדיוק כשהטלוויזיה התחילה.

מיכל (מיקי) חיימוביץ': נו מה?

מיכל (מיקי) חיימוביץ': אוקיי.

גונן בן יצחק: כשהוא נואם כנראה מותר לסגור כבישים, בכל שאר האירועים זה כנראה אסור.

גונן בן יצחק: הבנו, בסדר.

מיקי לוי: למה אתה - - -

מיכאל מלכיאלי: מיקי, אם החרדים ירצו עזרה בהפגנות שלהם להפנות אליך?

מיקי לוי: אתה לא פייר.

אוסנת הילה מארק: מיקי, אתה תייצג גם את החרדים?

מיקי לוי: אני דאגתי שלמפגינים, זה שבאתי להשתתף כמה פעמים - - -

מיכל (מיקי) חיימוביץ': מיקי, אתה מתחרה בביבי על כמה פעמים אתה אומר 'אני'?

מיקי לוי: לא, זה פשוט לא הוגן מה שעשית - - -

מכלוף מיקי זוהר: מיקי, אחר כך תתפלאי למה אנחנו לא מסתדרים איתכם, את רואה?

מיכל (מיקי) חיימוביץ': אתה רואה?

מכלוף מיקי זוהר: אחר כך תתפלאי למה אנחנו לא רוצים להיות איתכם עוד דקה בקואליציה.

מיכל (מיקי) חיימוביץ': אוה.

מכלוף מיקי זוהר: בגלל האמירות הלא נכונות האלה.

מכלוף מיקי זוהר: ככה לא מייצבים קואליציה, מיקי.

מיכל (מיקי) חיימוביץ': חוש הומור דווקא בדרך כלל מאפיין - - -

מכלוף מיקי זוהר: עזבי חוש הומור, זה לא מייצב קואליציה.

מיקי לוי: גברתי, מפריעים לי.

מיכל (מיקי) חיימוביץ': כן, בבקשה, מיקי לוי, אנא סיים.

מיקי לוי: רגע, כל אירוע של אלימות צריך להיבדק.

מיקי לוי: המשטרה לא נקייה מטעויות ואף אני עשיתי טעויות כשהייתי שם, חד משמעי, והם בודקים את זה ואם צריך יעבירו למח"ש - - -

קריאה: לא שמענו אף אחד שאומר שהייתה טעות.

מיקי לוי: למה אתם מפריעים לי?

מיכל (מיקי) חיימוביץ': אנא סיים, תודה.

מיקי לוי: לא, הפרעתם לי ואת תיתני לי את זכות הדיבור.

מיקי לוי: לכן אני אומר לך שמעבירים למח"ש את כל האירועים.

מיקי לוי: עכשיו, אני הייתי במשא ומתן, החלפתי דברים עם אנשי המאהל ואמרתי שאני ממליץ להיענות לבקשת המשטרה, בואו נרחיק את הציוד שלנו, אנחנו שם חודשיים וחצי, ניתן לצד השני, ואני לא מייצג את הצד השני, לבוא ולהפגין, כשזה יסתיים אנחנו נחזור.

מיקי לוי: אני ממליץ בכל לשון של בקשה כי יש חשש כבד לפגיעה גם בנפש וגם ברכוש, לצערי לא קיבלו את המלצתי.

מיקי לוי: אם היו מקבלים את המלצתי כל זה היה נמנע.

מיקי לוי: אחר כך, למצער, רואים את כרמי גילון הולך ואומר סימבולי.

מיקי לוי: פגיעה בנפש וברכוש זה סימבולי?

מיקי לוי: אם היינו מפנים לארבע שעות לא היה קורה כלום.

מיקי לוי: ניסיתי לשכנע, לא הצלחתי.

מיקי לוי: ואני כאן מנסה לעשות איזה שהם איזונים.

מיקי לוי: שמעתי כאן חלק מחבריי.

מיקי לוי: תגידו לי מי זה השוטרים האלה?

מיקי לוי: על מה אתם מלינים, תגידו לי?

מיקי לוי: השוטרים האלה הם הילדים שלנו, הם אלה ששירתו בצה"ל, הם אלה כשאנחנו הולכים לישון בשישי-שבת שומרים עלינו בחוץ, הם אלה שאתם עם המשפחות שלכם הם נמצאים בחוץ ושומרים עלינו ומסכנים את חייהם ולא פעם משלמים גם בחייהם.

מיקי לוי: על מה אתם מלינים?

מיקי לוי: מה זה מקשה אחת?

מיקי לוי: זה מקשה אחת?

מיקי לוי: אותם, את אלה שמוסרים את נפשם, חייהם וזמנם ולצערי תמורת שכר לא הולם?

מיקי לוי: את אלה?

מיקי לוי: מכלול אחד?

מיקי לוי: שמעתי אתכם, את חבריי, תעצרו, תעשו איזונים.

מיקי לוי: אלה שמסכנים את חייהם ומוסרים את נפשם ונלחמים בטרור ובאומץ רב - - -

עופר כסיף: בגלל זה מותר להם הכול?

מיקי לוי: ובאומץ רב - - -

אוסנת הילה מארק: מה קשור למותר להם הכול?

אוסנת הילה מארק: מה קשור?

מיכל (מיקי) חיימוביץ': למה אתם לא מסוגלים לתת לבן אדם לגמור לדבר?

מיקי לוי: ובאומץ רב חקרו את ראש הממשלה, למרות האיומים חקרו את ראש הממשלה.

מיכל (מיקי) חיימוביץ': חבר הכנסת מיקי לוי, אנא סיים, בבקשה.

מיקי לוי: ולכן אני מציע לך, גברתי, לסיכום, כדי לבנות אמון מחדש בין המשטרה לבין המפגינים, ואני מנסה לגשר כל הזמן, לא תמיד בהצלחה, אני מדבר עם אמיר, אני מדבר עם האנשים האחרים, כדי לגשר אני מבקש, ממליץ לכם, להרים טלפון למפקד המחוז, הנה אני אומר את זה כרגע למפקד המחוז, לקבוע פגישה לשולחן עגול כדי להחזיר את האמון.

דורון ידיד: סליחה שאני מפריע, הצעתי את זה לכרמי גילון.

דורון ידיד: הוא דיבר איתם, הם לא מוכנים לדבר איתנו.

דורון ידיד: הם כועסים עלינו כבר שלושה חודשים, לא מוכנים.

מיקי לוי: חבל מאוד.

מיקי לוי: הנה אני מציע.

דורון ידיד: לא מוכנים.

מיקי לוי: אני מציע כאן, זו ועדת כנסת.

מיקי לוי: זה לא יכול להישאר כאן.

מיכל (מיקי) חיימוביץ': לא, זה לא יכול להיות, אבל זה רעיון מצוין.

מיקי לוי: הנה, מפקד המחוז מביע את נכונותו, אני מבין, אני מציע לכם לבוא – אני לא רוצה כאיש פוליטי להגיד שאני נדחף לשם, תלכו בארבע עיניים, בשמונה, בעשר עיניים, לא יודע כמה, בחדר סגור ותסדירו את האמון ביניכם לבין המשטרה.

מיקי לוי: זה חשוב מאוד.

מיכל (מיקי) חיימוביץ': אמון צריך גם בפעולות.

עופר כסיף: אמון צריך במעשים, לא בדיבורים.

מיכל (מיקי) חיימוביץ': תודה רבה, מיקי לוי.

מיכל (מיקי) חיימוביץ': ישי הדס ואמיר השכל.

אמיר השכל: מיקי, אמון אפשר לבנות כשהצד השני עומד בהתחייבויות שלו.

מיקי לוי: אבל לך תדבר, אמיר.

מיכל (מיקי) חיימוביץ': חבר הכנסת מיקי לוי, תודה.

אמיר השכל: בשום התחייבות לא עמדו, אתה יודע את זה.

מיכל (מיקי) חיימוביץ': אמיר השכל, אני חושבת שכשמציעים איזה שהיא דרך לגשר ולפשר צריך להקשיב ולשמוע לפני ש – תודה רבה, חבר הכנסת מיקי לוי.

מיכל (מיקי) חיימוביץ': חבר הכנסת מיכאל מלכיאלי, בבקשה.

מיכל (מיקי) חיימוביץ': אני עובדת לפי הסדר, אחריו חבר הכנסת יואב סגלוביץ', תודה.

מיכאל מלכיאלי: תודה, גברתי היושבת בראש, על קיום הדיון.

מיכאל מלכיאלי: אני קודם כל רוצה בראשית הדברים לחזק את ידי משטרת ישראל, את דורון ואת עופר, שעושים באמת עבודת קודש, וכמו שמיקי אמר, אין ספק שבזמן שאנחנו נמצאים בבית הם נמצאים בחוץ, ודאי לא צריך להתפטר, גם הדברים שנאמרו על ידי עופר, הוא לא התכוון כפשוטו אלא בתוך להט הדברים.

מיכאל מלכיאלי: אני כן רוצה לנצל את ההזדמנות שאתם נמצאים כאן.

מיכאל מלכיאלי: אני חושב שבסוף יש איזה שהוא פער בשטח בין מה שאתם באים – לנו יש בכם אמון גדול מאוד, אנחנו יודעים שאתם רואים את הדבר בצורה הכי נכונה, אתם ודאי שלא רוצים להלהיט את הרוחות, ודאי שחשוב לכם לשמור על הסדר, שזה בעצם תפקידה של המשטרה ואני חושב שגם הרוחות כאן לוהטות בסוף בגלל השוטר האחד בסוף, בסוף השרשרת.

מיכאל מלכיאלי: השוטר שרחוק מכם בקשר עין, שהוא החליט ככה להביא איזה אג'נדה אולי משלו, או לוקח את התפקיד שלו יותר מדי ברצינות, במרכאות, והוא בסוף מכתים את הדבר הבאמת יקר לכולנו שזה משטרת ישראל.

מיכאל מלכיאלי: אני מדבר על זה במובן גם של ההפגנות של הציבור החרדי.

מיכאל מלכיאלי: אתם מכירים את זה כמחוז ירושלים טוב מאוד.

מיכאל מלכיאלי: לפעמים כשאני מדבר בהפגנות כאלה או אחרות עם מפקדים אתה מבין שהרוח שלהם באמת להידברות ולהבנה הרבה יותר ממה שאני חשבתי לפני שדיברתי איתם.

מיכאל מלכיאלי: זה צריך להגיד לשבחכם, אבל בסוף כשמגיע שוטר אחד בסוף, בשבוע שעבר בכותל למשל, שלושה-ארבעה שוטרים לוקחים ילד בן 11 וגוררים אותו בצורה, אף אחד מכם שראה את הסרטון הזה לא יכול לישון טוב בלילה.

מיכאל מלכיאלי: בסוף השוטר הזה הוא מכתים את כל הארגון הגדול הזה שנקרא משטרה.

מיכאל מלכיאלי: אני חושב שהחובה שלכם, דווקא כאנשים בראש הארגון הגדול הזה שנקרא משטרה, זה כן לחדד את המסרים שאתם אומרים לנו פה וגם לנו בשיחות פרטיות בסוף לשוטר, למטה, כי בסוף הוא מכתים את כל המשטרה.

מיכאל מלכיאלי: אני אביא דוגמה, אין לי ספק שאם הוא היה מתייעץ איתך, דורון, האם לגרור ילד בן 11, היית אומר לו: תגיד, איבדת את השכל שלך?

מיכאל מלכיאלי: בכלל מה השאלה?

מיכאל מלכיאלי: אבל בסוף הוא עשה את זה.

מיכאל מלכיאלי: אני חושב שלהוריד את השכל הישר שאתם אומרים כאן לשוטרים בשטח גם יוריד את מפלס הכעס שיש כאן וגם בסוף יבנה את האמון שיש בין האזרחים וביניכם, שזה הדבר החשוב ביותר שיש.

מיכאל מלכיאלי: ותודה רבה.

מיכל (מיקי) חיימוביץ': תודה רבה.

מיכל (מיקי) חיימוביץ': חבר הכנסת סגלוביץ'.

יואב סגלוביץ': מטבע הדברים המשטרה נמצאת תמיד בתפר, בתפר יש חורים והחובה של כל החלקים שמתחברים סביב התפר הזה להבין קודם כל שיש תפר.

יואב סגלוביץ': אני פה פונה לחבריי, לעמיתיי במשטרה, שהייתי יחד איתם שכם אל שכם הרבה מאוד שנים.

יואב סגלוביץ': נאמרו פה דברים, אני בטוח שהם יקשיבו להם וגם אני כשהייתי מגיע לוועדות הכנסת, הייתי חוזר אליי ליחידה, למשרד, וחושב על הדברים ולראות איך לעשות את זה אחרת.

יואב סגלוביץ': זה אני אומר למשטרה.

יואב סגלוביץ': אבל אי אפשר להתעלם מעוד משהו.

יואב סגלוביץ': אנחנו הולכים להצביע היום בקריאה שנייה ושלישית על משהו שיאריך את חייה של הממשלה הזאת, אבל עוד משהו קורה - - -

מיכאל מלכיאלי: שידחה את הבחירות המיותרות.

יואב סגלוביץ': אבל עוד משהו קורה בהארכה הזאת, שוב לא יתמנה מפכ"ל.

יואב סגלוביץ': אני לא אומר את זה כאן בקטע הפוליטי, האם היינו מעזים בכלל להיות בסיטואציה שאין ראש מוסד, ראש שירות ביטחון כללי, אין רמטכ"ל?

יואב סגלוביץ': ואנחנו ככה על הדרך אומרים להאריך, אז לא יהיה מפכ"ל.

יואב סגלוביץ': איך זה מצטייר ואיפה זה משתלב?

יואב סגלוביץ': המשטרה, הכוח שלה במדינה דמוקרטית שאין לה צבע פוליטי.

יואב סגלוביץ': בזה שיש סעיף כזה של מינויים בכירים בהסכם קואליציוני שמתנה ודוחה את זה, זה צובע אותה גם אם לא רצינו בצבע פוליטי.

יואב סגלוביץ': ומה שקורה פה בחלק מהדיון, כל אחד צובע את המשטרה בצבע שמתאים לו.

יואב סגלוביץ': אני פונה אלינו, אם אנחנו רוצים לגרום נזק בלתי הפיך למדינת ישראל זה לצבוע אותה בצבע פוליטי.

יואב סגלוביץ': אני מקבל את העובדה שיכול להיות שנעשו טעויות, אני הייתי בתפקידים, עשיתי הרבה טעויות, והם יקשיבו ויעשו את מה שצריך לעשות שיהיה טוב יותר, אבל אסור לצבוע את זה בצבע פוליטי.

יואב סגלוביץ': אין מישהו אחר שיצבע בצבעים חוץ מאיתנו.

מיכל (מיקי) חיימוביץ': אגב, גם אם הכנסת הייתה מתפזרת היום לא היה מתמנה מפכ"ל.

יואב סגלוביץ': אבל זה תירוץ זול למה שקרה רע כבר לפני.

יואב סגלוביץ': נכון להיום יש מפקדים במשטרה, הם עושים את כל הטעויות ואת כל התקלות שעושים הפוליטיקאים, הדבר האחרון שצריך זה לצבוע אותם בצבע.

יואב סגלוביץ': כן, ואם כבר נכנסתי לפוליטיקה, מיקי, לא הייתה ברירה, אז כן יש לכם חלק בזה, כי היום אין מפכ"ל גם בגללכם.

מיכל (מיקי) חיימוביץ': תודה.

מיכל (מיקי) חיימוביץ': חבר הכנסת מיקי זוהר, בבקשה, אחריו חבר הכנסת אוסאמה סעדי.

מכלוף מיקי זוהר: תודה רבה.

מכלוף מיקי זוהר: אז ככה, ראשית כל אני צריך לומר את הדברים כפי שאני מוצא לנכון ואני מבקש מאנשים לנהוג בסובלנות.

מכלוף מיקי זוהר: המחאה הזו היא מחאה פוליטית, שאגב לגיטימי לקיים מחאות פוליטיות במדינה דמוקרטית, אבל מי שינסה לצייר את ההפגנה הזאת כהפגנה שנועדה להביע כאב או איזה שהיא סולידריות כזו או אחרת אז אני מבקש, בואו נדייק, מדובר בהפגנה פוליטית שיש גם אפשרות במדינה דמוקרטית להפגין הפגנות פוליטית וזה בסדר גמור.

מכלוף מיקי זוהר: היכן הבעיה?

מכלוף מיקי זוהר: הבעיה היא כשההפגנה הזאת הופכת להיות לאלימה בהרבה מאוד מקרים משום שיש הרבה מאוד אנשים מתוך ההפגנה שיוזמים את ההפגנה שמעודדים לאלימות, מתוך אמונה שאותו אנרכיזם - - -

תמר זנדברג: זה אלה שהם ממומנים?

מכלוף מיקי זוהר: תיכף אני אגיע גם לשלב הממומן ולשלב המתודרך, כי יש פה - - -

תמר זנדברג: איפה רק חותמים על - - -

מיכל (מיקי) חיימוביץ': תמר זנדברג, די.

מכלוף מיקי זוהר: תיכף.

מכלוף מיקי זוהר: ומשום שיש שם אנשים בתוך ההפגנות, בעיקר יוזמי ההפגנות, שחלקם הגדול חושב או סבור שלעודד לאלימות יביא לאפקט יותר משמעותי ברמה התקשורתית ציבורית בכל מה שקשור למאבק האישי שלהם נגד ראש ממשלת ישראל בנימין נתניהו זה נגרר לאן שזה נגרר.

מכלוף מיקי זוהר: עכשיו כן, ההפגנה הזאת, תמר זנדברג, זו הפגנה ממומנת ומתודרכת.

תמר זנדברג: כשאתם ניסיתם לעשות הפגנה ממומנת הודעתם על 3,000 ובאו בקושי 30.

מכלוף מיקי זוהר: אז אני אומר לך, היא ממומנת - - -

תמר זנדברג: אתם לא יודעים מה זה אזרחים שיוצאים החוצה להילחם על המדינה שלהם.

תמר זנדברג: זה מה שקורה פה ואתם לא מבינים את זה ולא תבינו את זה כי אתם מנותקים, זה הכול.

ע'דיר כמאל מריח: חבל, כי אתה בצד השני.

ע'דיר כמאל מריח: בדיוק.

מכלוף מיקי זוהר: אבל מצד שני יש גם את חצי הכוס המלאה.

מכלוף מיקי זוהר: בסך הכול 10,000 אנרכיסטים במדינת ישראל זה לא כל כך הרבה.

אוסנת הילה מארק: לא דרמטי.

תמר זנדברג: האוטובוסים שהודעתם לניצב ידיד שמגיעים לא הגיעו.

תמר זנדברג: אוטובוסים בדרך.

אוסנת הילה מארק: מיקי, זה לא כזה דרמטי.

מכלוף מיקי זוהר: זה לא כל כך הרבה.

מכלוף מיקי זוהר: לא כזה דרמטי.

תמר זנדברג: שכרתם אוטובוסים, על חשבון מי?

תמר זנדברג: על חשבון הליכוד או מטה ראש הממשלה?

תמר זנדברג: אף אחד לא עלה על האוטובוס הזה.

תמר זנדברג: פה אנשים מגיעים בטרמפים.

מכלוף מיקי זוהר: את לא נותנת לי לסיים לדבר.

תמר זנדברג: ברגל, בהסעות, על הגשרים, ברחובות, בבלפור.

מיכל (מיקי) חיימוביץ': תמר זנדברג.

מיכל (מיקי) חיימוביץ': תמר, די.

תמר זנדברג: אתם בכלל אין לכם מושג איפה הציבור נמצא.

מיכל (מיקי) חיימוביץ': תמר, די.

מיכל (מיקי) חיימוביץ': תמר, אני קוראת אותך לסדר.

מיכל (מיקי) חיימוביץ': די.

קריאה: וגם מהקיבוצים הם מגיעים.

מיכל (מיקי) חיימוביץ': תמר זנדברג, אני קוראת אותך לסדר ואני מבקשת ממך לא להיכנס יותר לדברים של חבר הכנסת מיקי זוהר, אני רוצה לתת לו לסיים את דבריו.

מיכל (מיקי) חיימוביץ': בבקשה.

מכלוף מיקי זוהר: אז אני אומר, חצי הכוס המלאה זה שיש סך הכול 10,000 אנרכיסטים במדינת ישראל וזה בסדר, יש מדינות בעולם - - -

אמיר השכל: אני מוחה שהוא קורא לי אנרכיסט.

מכלוף מיקי זוהר: אתה אנרכיסט, ידידי.

מיכל (מיקי) חיימוביץ': נרשם.

אוסנת הילה מארק: אתה יכול להמשיך למחות.

אמיר השכל: תתבייש לך.

מכלוף מיקי זוהר: עם כל העבר המפואר שלך בצבא הפכת לאדם - - -

אוסנת הילה מארק: מה הולך פה?

אוסנת הילה מארק: האורחים מבחוץ, מותר להם לקרוא קריאות ביניים?

קריאה: הם לא אורחים, את עובדת אצלם.

אמיר השכל: תתבייש לך, בשביל זה אלה שנמצאים לידינו מרשים לעצמם לקלל בצורה כזו.

מכלוף מיקי זוהר: הפכת לאדם שמפר את הסדר הציבורי.

ע'דיר כמאל מריח: אתה תתבייש שאתה אומר לו את זה, הוא עשה דבר או שניים למען בטחון המדינה, מיקי.

מכלוף מיקי זוהר: הפכת לאדם - - -

אמיר השכל: תתבייש לך.

מיכל (מיקי) חיימוביץ': רק שנייה.

מכלוף מיקי זוהר: הפכת לאדם שמפר את השקט ברחובות, הפכת לאנרכיסט.

אמיר השכל: כוח, כבוד, כסף, זה אני אמרתי.

מכלוף מיקי זוהר: הפכת לאנרכיסט.

מכלוף מיקי זוהר: צר לי.

מיכל (מיקי) חיימוביץ': אמיר השכל, אני מבקשת - - -

עופר כסיף: עדיף אנרכיסט על השטויות של כוח, כבוד, כסף.

מיכל (מיקי) חיימוביץ': סליחה, אני מבקשת בלי קריאות ביניים.

מכלוף מיקי זוהר: אני אשמח, ביקשתי סובלנות קצת.

ע'דיר כמאל מריח: אבל זו בושה לאדם שתרם למדינה לכנות אותו אנרכיסט בצורה כזו.

ע'דיר כמאל מריח: זה לא מכבד אותך, מיקי.

מכלוף מיקי זוהר: אמרתי, עם כל הכבוד למה שהוא תרם למדינה הוא הפך לאנרכיסט.

מכלוף מיקי זוהר: מי שמפר את הסדר הציבורי, מי שלא מאפשר שקט לאזרחים - - -

עופר כסיף: מי שמפר את הסדר זה ראש הממשלה.

קריאה: מי שהפר את הסדר זה ראש הממשלה והמפלגה ששולטת, זה מי שמפר את הסדר הציבורי.

קריאה: זה לא האזרחים שהגיעו לפת לחם.

מיכל (מיקי) חיימוביץ': אני מבקשת לתת לחבר הכנסת מיקי זוהר לסיים את דבריו.

מכלוף מיקי זוהר: סליחה, אני אשלים את דבריי.

מכלוף מיקי זוהר: אין לזה הגדרה אחרת, עם כל הכבוד.

מכלוף מיקי זוהר: אין לזה הגדרה אחרת.

קריאה: הוא אנרכיסט וניסנקורן נחקר והאבטלה בישראל היא 10%.

מיכל (מיקי) חיימוביץ': די כבר, די.

אוסנת הילה מארק: מיקי, כל המועדונים בתל אביב סגורים אז הם מגיעים למסיבה.

מיכל (מיקי) חיימוביץ': אוי נו באמת, חברת הכנסת אוסנת מארק.

תמר זנדברג: למסיבה שלכם אף אחד לא בא.

אוסנת הילה מארק: המסיבה הזו, רק בגלל שהמועדונים בתל אביב סגורים אז אתם מגיעים לפה.

תמר זנדברג: הודעתם למשטרה 3,000 בסוף מי בא? שניים וחצי אנשים.

מיכל (מיקי) חיימוביץ': חברת הכנסת אוסנת מארק, די כבר.

מיכל (מיקי) חיימוביץ': חברת הכנסת תמר זנדברג, די.

מיכל (מיקי) חיימוביץ': תנו בבקשה לחבר הכנסת זוהר לסיים את דבריו, ודי, בלי קריאות ביניים יותר.

מכלוף מיקי זוהר: תודה, אני אודה לכם, תודה.

מכלוף מיקי זוהר: אז בקיצור מה שאני אומר, זו אותה שנאה מטורפת כלפי ראש הממשלה מעבירה אותם על דעתם ואני מבקש פה בדיון הזה לומר לכל החברים, אל תצרו את ידיה של המשטרה בעבודתה למנוע אלימות, בעבודתה לשמור על הסדר.

תמר זנדברג: מרגש.

תמר זנדברג: ולחקור - - -

מיכל (מיקי) חיימוביץ': תמר זנדברג, די.

קריאה: אם היא תעשה את זה באלימות זה לא לגיטימי, אדוני.

תמר זנדברג: בחקירת שחיתות גם לא להצר את צעדיה?

מכלוף מיקי זוהר: ואני רוצה לומר - - -

אוסנת הילה מארק: למה את לא מוציאה אותה, גברתי היושבת ראש?

מיכל (מיקי) חיימוביץ': חברת הכנסת זנדברג, די.

תמר זנדברג: יש לך עוזרת.

אוסנת הילה מארק: כן, אני מנסה.

אוסנת הילה מארק: כשאני דיברתי רצו להוציא אותי.

מיכל (מיקי) חיימוביץ': סליחה, חברת הכנסת אוסנת מארק, אני לא זקוקה לעזרתך, תודה רבה, אני מסתדרת יפה מאוד לבד.

אוסנת הילה מארק: אז אנחנו רוצים להרגיש את זה.

מיכל (מיקי) חיימוביץ': תבואי לוועדה הזאת קצת יותר אז תראי את זה ביום יום.

אוסנת הילה מארק: אנחנו רוצים גם להרגיש את זה בדיון.

מיכל (מיקי) חיימוביץ': תודה רבה לך.

מיכל (מיקי) חיימוביץ': די, תשתקי.

מיכל (מיקי) חיימוביץ': די כבר.

אוסנת הילה מארק: את לא אומרת לי 'תשתקי', מה זאת אומרת?

מיכל (מיקי) חיימוביץ': אני אגיד לך.

מיכל (מיקי) חיימוביץ': אני קוראת לך לסדר פעם ראשונה.

אוסנת הילה מארק: את מדברת איתי יפה.

מיכל (מיקי) חיימוביץ': אני קוראת אותך – אני ביקשתי ממך בצורה מסודרת ונאותה כבר כמה פעמים.

מיכל (מיקי) חיימוביץ': די כבר.

מכלוף מיקי זוהר: אוי לו למפגין שירים את ידו על המשטרה, יש להעניש אותו בחומרה, בצורה מאוד מאוד ברורה כדי שהדברים הללו לא יישנו בעתיד.

מכלוף מיקי זוהר: ולסיום אני רוצה לומר דבר בגוון האישי שקשור אליי.

מכלוף מיקי זוהר: גם אצלי ליד הבית הפגינו ובזה בסדר שבאו להפגין אצלי ליד הבית ולקחתי את זה בחשבון כאיש ציבור שיבואו להפגין ליד הבית שלי וקיבלתי את זה בהבנה, אבל הדברים שהם אומרים, אותם מפגינים, הביאו את בני הקטן לשאול את אמא שלו שאלה: אמא, למה אנשים קוראים לך בחוץ גנב?

מכלוף מיקי זוהר: למה הם קוראים לך גנב ושקרן?

מכלוף מיקי זוהר: הבן שלי הקטן אמר לי: אבא, אתה אף פעם לא שיקרת לי, כל מה שהבטחת לי קיימת, אבל אלה שבחוץ קוראים לך גנב ושקרן.

מכלוף מיקי זוהר: זה ההבדל בין מחאה לגיטימית, כשאדם בא ומוחה ואומר: אני לא מרוצה מההתנהגות שלך כנבחר ציבור, אני חושב שצריך להחליף אותך כנבחר ציבור.

מכלוף מיקי זוהר: הכול לגיטימי, אבל ברגע שחוצים את אותו גבול דק ועוברים להכפשות ולקללות זה המצב בו ההפגנה הזאת הופכת להיות הפגנה אלימה והופכת - - -

תמר זנדברג: טוב שהבן של עופר כסיף לא ישאל אותו אם הוא בוגד.

מכלוף מיקי זוהר: אני לא אמרתי את זה ליד ביתו של עופר כסיף.

תמר זנדברג: מה זה קשור?

תמר זנדברג: אמרת את זה - - -

ע'דיר כמאל מריח: או מה אתה חושב על התקיפה של העיתונאית?

ע'דיר כמאל מריח: איזה גבולות שאתה רוצה שאזרחים ינקטו בהם והמשטרה לא?

מכלוף מיקי זוהר: ולא אמרתי את זה בבית הלורדים.

מכלוף מיקי זוהר: לא ליד ביתו של עופר כסיף ולא בבית הלורדים.

תמר זנדברג: מה זה קשור באיזה בית לורדים?

מכלוף מיקי זוהר: אמרתי את זה בכנסת ישראל, בוועדה בכנסת - - -

תמר זנדברג: יפה מאוד, אז אותה משוואה גם על אמירות מצדך, מה קרה?

מכלוף מיקי זוהר: ולהגיד את זה ליד הבית.

מכלוף מיקי זוהר: את יודעת מה, תמר?

תמר זנדברג: תראה בטלוויזיה מה אומרים לנו, אתה יודע מה הבת שלי שואלת אותי?

תמר זנדברג: על מה אתה מדבר בכלל, באמת.

מכלוף מיקי זוהר: תמר, גם הבת שלך לא הייתה רוצה שיעמדו ליד הבית שלך ויגידו עלייך דברים שהם שקר.

תמר זנדברג: אמרו עליי דברים הרבה יותר גרועים - - -

מיכל (מיקי) חיימוביץ': מיקי, אנא סיים.

תמר זנדברג: אתה מוזמן - - -

מיכל (מיקי) חיימוביץ': תמר זנדברג, די כבר.

מיכל (מיקי) חיימוביץ': תמר, יש לי בקשה ממך.

תמר זנדברג: הבכי והנהי.

מכלוף מיקי זוהר: לסיום דבריי, אני לא מוטרד מההפגנות, זה בסדר, אנחנו במדינה דמוקרטית, שאנשים יפגינו.

תמר זנדברג: רק כשהן נגדך אתה מוטרד.

מכלוף מיקי זוהר: אבל דבר אחד אני מוטרד, אני מוטרד מכך שאנשים חושבים שבאמצעות אלימות ואנרכיזם הם ישיגו הישגים, ואני מודיע לכולכם, גם למפגינים וגם לחברים שלי מהשמאל, זה לא יקרה, לא יהיה שום הישג באמצעות כך.

מכלוף מיקי זוהר: ההישג יהיה, אתם יודעים איפה?

מכלוף מיקי זוהר: בקלפי.

מכלוף מיקי זוהר: לכו לקלפי, תצביעו, תשנו.

תמר זנדברג: תלכו לבחירות ונראה.

מכלוף מיקי זוהר: תפסידו בקלפי?

מכלוף מיקי זוהר: תקבלו את הכרעת הבוחר והכול יהיה בסדר.

תמר זנדברג: אתם הפסדתם שלוש פעמים בקלפי.

תמר זנדברג: אם לא כחול לבן היום לא הייתם.

עופר כסיף: - - - דמוקרטיה, כנראה שלא למדת אפילו שנה א' במשפטים.

מיכל (מיקי) חיימוביץ': תודה רבה.

מיכל (מיקי) חיימוביץ': תמר זנדברג.

מיכל (מיקי) חיימוביץ': חבר הכנסת אוסאמה סעדי, בבקשה.

אוסאמה סעדי: תודה לך, גברתי היושבת ראש, על באמת הדיון הדחוף והחשוב הזה.

אוסאמה סעדי: אני אומר שאני לא מסכים עם חבריי באופוזיציה, לא עם ע'דיר מריח שאמרה שהיא מעריכה את עבודת המשטרה.

ע'דיר כמאל מריח: אני כן מעריכה את עבודת המשטרה.

ע'דיר כמאל מריח: יש מה ללמוד ולהפיק לקחים, אבל הם עושים מאמצים.

אוסאמה סעדי: בסדר, אמרתי, אני לא מסכים איתך.

אוסאמה סעדי: שמעתי אותך ואני לא מסכים איתך.

אוסאמה סעדי: ולא עם מיקי לוי שאמר שיש לנו אמון במשטרה.

אוסאמה סעדי: אנחנו אין לנו אמון במשטרה.

רם בן ברק: רגע, מה איתי?

רם בן ברק: ככה אתה מקפח אותי?

אוסאמה סעדי: אנחנו אין לנו אמון במשטרה ואת זה אני לא אומר עכשיו, את זה אמרה ועדת אור בדוח רשמי, שופט בית משפט עליון שאמר שהמשטרה מתייחסת לאזרחים הערבים כאל אויב.

אוסאמה סעדי: אלה דברים של ועדת אור, לא שלנו.

אוסאמה סעדי: ההיסטוריה אומרת שאסור לנו ואין לנו אמון במשטרה.

אוסאמה סעדי: מאז אוקטובר 2000, ע'דיר, נהרגו, נרצחו, נורו למוות יותר מ-50 אזרחים ערבים על ידי ירי של המשטרה.

אוסאמה סעדי: אז מיקי לוי אומר, כל אירוע של אלימות צריך להיבדק, ואללה, סחתיין, באמת?

אוסאמה סעדי: כל אירוע?

אוסאמה סעדי: 50 אזרחים ערבים נורו למוות, נהרגו בירי של המשטרה, כמה כתבי אישום, משה ארבל, הוגשו?

אוסאמה סעדי: כמה?

קריאה: המחלקה לחיבוק שוטרים או לחקירות?

אוסאמה סעדי: בדיוק, מחלקה לטיוח.

אוסאמה סעדי: זו המשטרה בכלל.

אוסאמה סעדי: עכשיו, לגבי מחוז ירושלים, מה שאמר עופר אלה עובדות, זה נתונים, מאז שמונה המפקד ניצב ידיד יש שינוי מדיניות לרעה במחוז ירושלים ובמיוחד בכל היישובים והשכונות הערביות בירושלים המזרחית.

אוסאמה סעדי: אני נותן לכם עובדות, יותר מ-1,000 עצורים בעיסאוויה לבד, יותר מ-1,000 עצורים, יותר מ-300 פצועים, אנשים שם מדברים שהולכים לעשות אימון בעיסאוויה, להתאמן בעיסאוויה.

אוסאמה סעדי: כל יום, כל שעה, על תלמידים, על ילדים, על צעירים.

עופר כסיף: השתלת נשק בשביל סדרת טלוויזיה.

אוסאמה סעדי: אז עם כל הכבוד, כשאמרנו, זה יתחיל בערבים, אחרי זה בחרדים, אחרי זה באתיופים ועכשיו הגיע התור של המפגינים, של השמאל סו קולד.

אוסאמה סעדי: לכן אנחנו אומרים שזה נועד לדיכוי, לדיכוי חופש הביטוי, חופש ההפגנה.

אוסאמה סעדי: פתאום הבוקר השר אוחנה מצטט מבית המשפט העליון שכל שני וחמישי הוא פוגע ודורס אותו.

אוסאמה סעדי: עכשיו, כשיש אמירות כאלה הוא מוציא אותן מהקשר ואז בא ונותן לנו את ההרצאות האלה.

אוסאמה סעדי: בשטח המשטרה צריכה שינוי מהיסוד.

מיכל (מיקי) חיימוביץ': תודה רבה.

מיכל (מיקי) חיימוביץ': חבר הכנסת אימן עודה ואחר כך חברת הכנסת אוסנת מארק.

בני פרץ: גברתי היושבת ראש, בני פרץ, אני גם מותר לי לדבר?

מיכל (מיקי) חיימוביץ': לא, אני מצטערת, ככה זה בוועדות, חברי הכנסת הם קודם - - -

בני פרץ: אני מכיר את הוועדות, גברתי, אבל אני לא קיבלתי את זכותי.

מיכל (מיקי) חיימוביץ': אחרי חברת הכנסת אוסנת מארק חבר הכנסת משה ארבל.

מיכל (מיקי) חיימוביץ': תודה.

איימן עודה: אני מדבר בשם ציבור שלם, אנחנו לא מאמינים לכם ואנחנו לא מאמינים בכם ואם יש גוף שמשקר יותר מכם אז זה מח"ש.

איימן עודה: אין לנו תקווה בכם.

איימן עודה: דורון ידיד, מי שטייח את הרצח של איאד אל חלאק לא יפקפק בלטייח גם את ההתקפה האלימה נגד מפגינים.

איימן עודה: אני הייתי שם, הייתי ליד ניסו גואטה כשתקף באגרופים כמו חבר בלה-פמיליה.

איימן עודה: אני הייתי שם.

איימן עודה: לו הייתם משקיעים את המאמצים שלכם במקומות נכונים לא היו עומדים 30 אנשים מול נערה בת 16, הייתם ממגרים את האלימות והפשיעה בקרב האזרחים הערבים.

איימן עודה: אתם חזקים על מפגינים וחלשים מעל פושעים.

איימן עודה: אנחנו אין לנו תקווה בכם, אתה , דורון, היית אמור להיות מפוטר מאז שרצחו את איאד אל חלאק, בושה וחרפה.

מיכל (מיקי) חיימוביץ': תודה רבה.

מיכל (מיקי) חיימוביץ': עכשיו חברת הכנסת אוסנת מארק, בבקשה.

אוסנת הילה מארק: טוב, אז קודם כל, גברתי היושבת ראש, אני מבינה שהדיון פה הוא סוער וכל אחד בא עם האמוציות שלו, אבל בתחילת דבריי אני רוצה לומר למשטרת ישראל ולמפקד המחוז, ליבי איתכם.

אוסנת הילה מארק: אתם עוברים ימים לא פשוטים.

אוסנת הילה מארק: יש פה חבורה של שמאלנים שהחליטו לאתגר אתכם, לאתגר את המרחב הציבורי, לאתגר את השיח הפוליטי במדינת ישראל וליבי איתכם.

אוסנת הילה מארק: אני יודעת שאתם קמים בבוקר לעשות את עבודתכם נאמנה ובטח ובטח אף אחד מהשוטרים פה לא קם בבוקר כדי להרביץ לאיזה מפגין מצד זה או מצד אחר.

תמר זנדברג: חבל שהם לא אלה שחקרו את ביבי.

אוסנת הילה מארק: אלא מה?

אוסנת הילה מארק: שאנחנו מקבלים בימים האחרונים הפגנות אלימות, מטורפות, ברחובות.

עופר כסיף: שקר וכזב.

אוסנת הילה מארק: אתה לא מפריע לי.

עופר כסיף: שקר.

אוסנת הילה מארק: אתה לי לא מפריע.

עופר כסיף: שקר.

עופר כסיף: מי שואל אותך?

אוסנת הילה מארק: אתה לי לא מפריע.

אוסנת הילה מארק: גברתי היושבת ראש, אני מבקשת שתעמדי על זכות הדיבור שלי.

מיכל (מיקי) חיימוביץ': כן, אני אעצור אותו מיד.

מיכל (מיקי) חיימוביץ': בבקשה.

אוסנת הילה מארק: אנחנו מקבלים בימים האחרונים אלימות מטורפת ברחובות שמביאה גם שוטרים להיפצע, מביאה אזרחים להיעצר.

אוסנת הילה מארק: אני רוצה להאמין שאף אחד מהעצורים שנעצרו, וזה שחברתי תמר זנדברג אומרת שלמחרת שחררו אותם בבתי משפט, אז אני כעורכת דין יכולה לומר לך, תמר, שנכון, מביאים אותם להארכת מעצר, מאריכים או לא מאריכים, משחררים, אבל התיק הפלילי עדיין מתברר ויתברר בהמשך.

אוסנת הילה מארק: זה עוד לא אומר - - -

תמר זנדברג: אבל המשטרה הביאה סרטונים שלא עלה מהם שום אלימות של המפגינים.

אוסנת הילה מארק: רגע, אבל את מפריעה לי.

תמר זנדברג: זה לא קשור אם משחררים או לא משחררים.

מיכל (מיקי) חיימוביץ': תמר זנדברג, אני מבקשת ממך לתת לה לדבר.

מיכל (מיקי) חיימוביץ': תודה.

אוסנת הילה מארק: זה עוד לא אומר שהייתה או לא הייתה אלימות.

תמר זנדברג: אבל היו סרטונים שאין בהם אלימות, מה זה לא אומר?

אוסנת הילה מארק: אני רק רוצה לומר - - -

מיכל (מיקי) חיימוביץ': תמר זנדברג.

תמר זנדברג: אמת זה שקר, שקר זה אמת.

תמר זנדברג: זה כן אומר, לא אומר.

תמר זנדברג: היו סרטונים, המשטרה הציגה סרטונים שלא היו בהם אלימות, מה לעשות?

אוסנת הילה מארק: השמאל פה מתכחש לאלימות המטורפת המינית והאלימה שמסתובבת ברחובות בהפגנות בשבועות האחרונים.

קריאה: המינית זה היה כלפי העיתונאים, לא ראיתי מפגין - - -

אוסנת הילה מארק: אני יכולה - - -

איימן עודה: מה זה אלימות מינית בהפגנות?

אוסנת הילה מארק: אבל למה מפריעים לי, גברתי?

איימן עודה: את אמרת אלימות מינית בהפגנות?

איימן עודה: את השתמשת במונח - - -

אוסנת הילה מארק: למה מפריעים לי?

ע'דיר כמאל מריח: השמאל פוגע מינית בשוטרים?

מיכל (מיקי) חיימוביץ': עופר כסיף, אני מבקשת לתת לה לסיים לדבר.

קריאה: אבל שתסביר מה זה - - -

אוסנת הילה מארק: אני לא אמרתי אלימות מינית בשוטרים.

מיכל (מיקי) חיימוביץ': אמרת אלימות מינית של המפגינים.

אוסנת הילה מארק: אני חוזרת על דבריי, אני נגד אלימות מצד המשטרה אם יש כזו ואני נגד אלימות מצד אזרחים מהצד השמאלי של המפה או מהצד הימני של המפה, אני נגד אלימות, אבל מה שעושים פה בלגיטימציה שאני שומעת שאלה ששומרים על שלטון החוק מצד השמאל כל הזמן ואלה שבאים ואומרים: אנחנו רוצים לשמור על המערכות ואנחנו רוצים לשמור על המשטר פה ואנחנו רוצים לשמור על בתי המשפט, היום אנחנו שומעים אותם משתלחים באלה שמנסים לשמור פה על החוק ועל הסדר.

אוסנת הילה מארק: על זה אני מתרעמת.

אוסנת הילה מארק: אני באה ואני אומרת לכם, משטרת ישראל, ליבי איתכם, אתם עוברים ימים לא פשוטים ואני עוד פעם מחזקת את ידכם ואני אומרת בצורה ברורה, במקום שיש אלימות ואנשים מפרים את הסדר הציבורי לכלל אזרחי מדינת ישראל אני סומכת עליכם שאתם תעשו את הדברים.

אוסנת הילה מארק: תודה.

מיכל (מיקי) חיימוביץ': תודה רבה, חברת הכנסת מארק.

מיכל (מיקי) חיימוביץ': חבר הכנסת משה ארבל, בבקשה.

משה ארבל: גברתי יושבת הראש, חבריי חברי הכנסת, שוטרים נכבדים, לפני הדברים שאני אומר אני רוצה לפתוח בדבריו של ר' חנינא סגן הכוהנים בפרקי אבות שאמר: הווה מתפלל בשלומה של מלכות שאלמלא מוראה איש את רעהו חיים בלעו.

משה ארבל: הבסיס והיסוד למניעת אנרכיה היא ממשלה שמתפקדת, נקווה מאוד שזה יקרה, אבל לא פחות מכך, בפרשת השבוע קראנו, שופטים ושוטרים תיתן לך בכל שעריך, אנחנו צריכים משטרה מתפקדת.

משה ארבל: כן, אני יודע שזה דיון טעון, אני יודע שיש הרבה מאוד ביקורת, אבל אנחנו חייבים כי המחיר לאנרכיה הוא הרבה הרבה הרבה יותר גבוה.

משה ארבל: יחד עם זאת משטרת ישראל, לצערי הרב, גם בתקופה שאני כאן בוועדת הפנים, חייבת לדעת ולהבין שכל הסמכויות שיש לה לפעול הן אך ורק אלה שהמחוקק נתן לה, לא יכול להיות מצב שמשטרת ישראל בכתבה של אריאלה שטרנבוך מסוף 19' מפעילה אלימות משטרתית, מגיעה לבית משפט שלום בירושלים בעקבות תביעה אזרחית על אותה אלימות משטרתית כנגד נער חרדי, מפצה אותו בסכום של 17,000 שקל ולאחר מכן גם בתגובת דוברות המשטרה: המשטרה אמונה על שמירת הסדר הציבורי, בנסיבות המקרה במכלול השיקולים לפנים משורת הדין, מבלי להודות בטענות התובע, חתמה על הסכם פשרה שיביא לסילוק סופי ומוחלט של טענות התובע כלפי המשטרה.

משה ארבל: רבותיי, זה כספי ציבור.

משה ארבל: אם נעשתה פעולה לא חוקית היא חייבת להתברר.

משה ארבל: אני פניתי למפכ"ל המשטרה ביולי 20', ב-12 ביולי 20', בכתב, על התנהלות של שוטר בבית משפט שלום בירושלים שפניתי אליו והצגתי את עצמי כחבר כנסת, שעבר על החוק, זו אלימות משטרתית, כשהוא במסדרון בית המשפט כבל באזיקים עציר באופן שמנוגד לחקיקה ולפסיקה של בג"צ.

משה ארבל: התשובה שהוא נתן לי זה: תתקדם לי מהעיניים.

משה ארבל: פרטי השוטר ניתנו למפכ"ל המשטרה, עד היום הוא לא טרח אפילו להגיב לאותו מייל שהוא קיבל, המייל התקבל בלשכתנו ויתברר.

משה ארבל: אני באמת קורא מעומק הלב לכם, בסוף בסוף אנחנו חייבים אתכם, חייבים אתכם חזקים, אבל אתם צריכים לדעת שהכבוד החרדי, ואני מצר על כך שלצערי זה עולה רק עכשיו, כי באמת חברי כנסת נוספים היו צריכים להרים את קול הזעקה הזה גם כשזה היה כלפי אוכלוסיית האתיופים וגם כשזה היה כלפי אוכלוסיית הערבים וגם כלפי רימון הלם על זיסי מרגליות בירושלים.

עופר כסיף: הזכרתי את זה.

משה ארבל: שעופר הזכיר, ומשיכה בפאות של ילד עם אוטיזם והתעללות באוכלוסיות מוחלשות.

משה ארבל: זה לא הדנ"א של הארגון, מדובר באמת באנשים שעושים עבודת קודש, עם שכר לא גבוה, שוטרי משטרת ישראל, אבל בגלל הצורך לבוא ולומר לכם באמת ביושר, אין לנו משטרה אחרת, אין לנו ארץ אחרת, אנחנו סומכים עליכם.

משה ארבל: כשאנחנו מחוקקים כאלה חוקים ונותנים סמכויות למשטרה אנחנו עושים את זה כדי שאתם תבצעו אותם ותעמדו באותן מסגרות חוקיות.

משה ארבל: לא יכול להיות מצב שאזרח ייקח את החוק לידיים ולא יכול להיות מצב ששוטר ייקח את החוק לידיים, בטח ובטח לא במקומות כמו בתי משפט שיעשו מה שעולה על דעתם.

משה ארבל: תודה רבה.

מיכל (מיקי) חיימוביץ': תודה רבה לך, משה ארבל.

מיכל (מיקי) חיימוביץ': אני רוצה לנצל את העובדה שטיפה אנחנו פחות אנשים והאווירה קצת יותר רגועה.

מיכל (מיקי) חיימוביץ': אני קודם כל רוצה להגיד לכם, נציגי המשטרה, שאני מאוד מכבדת את זה שאתם פה יושבים וסופגים, לא פשוט לחלוטין, ואני חושבת שזה ראוי להערכה, אבל אני חושבת שזה חלק מהדיונים שאנחנו מנסים לעשות פה.

מיכל (מיקי) חיימוביץ': אני חושבת שהדברים פה לפעמים קצת יוצאים והופכים להיות קצת יותר פופוליסטיים ולא ענייניים, אני מאוד מקווה שהחלק הבא של הדיון הזה, אנחנו ננסה לקיים אותו ולהתקדם ממנו ולעשות אותו כמה שיותר ענייני, אבל אני רוצה להגיד לכם שאני מאוד מעריכה את היכולת שלכם לשבת פה.

מיכל (מיקי) חיימוביץ': באמת זה קשה ומהבחינה הזאת זה באמת ראוי להערכה ותודה, תודה שבאתם ותודה שאתם מקשיבים ותודה שאתם פה.

מיכל (מיקי) חיימוביץ': עכשיו, יש כמה שאלות שמקודם הפנתה חברת הכנסת תמר זנדברג ואנחנו ננסה מאוד לעשות פה איזה שהם – לא, בני פרץ, אני מאוד מצטערת, אתה לא קיבלת רשות להיכנס לדיון הזה ואני לא אוכל לתת לך זכות דיבור.

בני פרץ: סליחה, אני בזום, אתם לא פונים אליי גם כשהייתי בזום, ואני פה יותר ותיק מכולם ואני פעיל חברתי גם שהותקף, אני מכיר את הכנסת יותר מכולם - - -

מיכל (מיקי) חיימוביץ': אני מכבדת את זה מאוד, אבל אתה נכנסת - - -

בני פרץ: אבל להם מותר, עליהם עשיתם, על התקיפה שלי לא שמעתי אתכם מדברים בכלל.

בני פרץ: על התקיפה הברורה.

מיכל (מיקי) חיימוביץ': אני מצטערת, אם אתה תרצה - - -

בני פרץ: אבל תסלחי לי, הם מותר להם הכול.

מיכל (מיקי) חיימוביץ': אם אתה תרצה תפנה אליי באופן אישי ואנחנו נטפל במקרה שלך באופן אישי.

בני פרץ: סליחה, זה לא נכון.

בני פרץ: לא תמיד המשטרה לא צודקת.

מיכל (מיקי) חיימוביץ': זה שאתה תצעק פה זה לא יעזור, אני מצטערת.

בני פרץ: תסלחי לי, הם לא צודקים.

בני פרץ: בתקיפה של גואטה הם לא צודקים, בתקיפה שלי אף אחד לא קם, לא בוקר ולא לילה לדבר עליה.

מיכל (מיקי) חיימוביץ': לא, לא, אני מבקשת, לא צריך להוציא אותו בכוח.

בני פרץ: - - - להוריד את המסכה ולצאת.

מיכל (מיקי) חיימוביץ': אני מבקשת, לא להוציא אותו בכוח.

בני פרץ: את הכול אצלך פוליטיקה, את פוליטיקה איתם ביחד.

בני פרץ: אני יודע את האמת מה קרה לי, אני יודע, יש פה, לא ראיתי שהתקשורת מהבוקר עד הערב דיברה על זה.

מיכל (מיקי) חיימוביץ': אני אשמח להיפגש איתך, סליחה, אבל זה לא הנושא של הדיון הזה.

בני פרץ: אבל על תקיפת שוטר אתם הופכים אותה ששוטר תקף.

מיכל (מיקי) חיימוביץ': בני פרץ, תודה רבה לך.

בני פרץ: לא, לא נכון, פעם שנייה שאת עושה לי את זה.

מיכל (מיקי) חיימוביץ': לא, אני מצטערת, יש דרכים להיכנס לדיונים בכנסת.

בני פרץ: את פגעת בכבוד שלי, אני מכיר את הכנסת לפני שאת ולפני כל חברי הכנסת האלה.

מיכל (מיקי) חיימוביץ': אתה נכנסת בלא שהוזמנת.

מיכל (מיקי) חיימוביץ': תודה רבה.

מיכל (מיקי) חיימוביץ': אני ביקשתי שלא יוציאו אותך בכוח.

בני פרץ: אני מעל 30 שנה - - -

מיכל (מיקי) חיימוביץ': בסדר, אני מכבדת את זה ואני מבקשת שתכבד אותנו.

בני פרץ: אני נרדף וגרתי פה בכל החצרים.

מיכל (מיקי) חיימוביץ': תודה רבה.

בני פרץ: אבל את יודעת רק אם צריך כאלה ל - - -

מיכל (מיקי) חיימוביץ': תודה רבה לך.

מיכל (מיקי) חיימוביץ': אני ביקשתי שלא יוציאו אותך בכוח, אני מבקשת שתכבד גם אותי ותצא עכשיו.

בני פרץ: אני אדם חולה ואדם שיודע מה זה דמוקרטיה.

מיכל (מיקי) חיימוביץ': תודה רבה.

מיכל (מיקי) חיימוביץ': סליחה, אתה נכנסת בלי רשות.

בני פרץ: אבל יש לי זכות לדבר.

מיכל (מיקי) חיימוביץ': אתה נכנסת בלי רשות, אדוני, ויש כללים לדברים האלה.

מיכל (מיקי) חיימוביץ': צריך להגיש בקשה - - -

בני פרץ: - - -

מיכל (מיקי) חיימוביץ': ואני אשמח לתת לך אישור בפעם הבאה.

מיכל (מיקי) חיימוביץ': תודה.

מיכל (מיקי) חיימוביץ': סליחה.

מיכל (מיקי) חיימוביץ': יש כללים, אנשים צריכים להבין את זה שמי שמגיע באופן פיזי, במיוחד בימים אלה של קורונה, צריך להגיש בקשה וצריך לקבל את הדברים האלה ולכבד אותם.

מיכל (מיקי) חיימוביץ': טוב, אנחנו עם השאלות שנשאלו כאן ואני אנסה באמת אם אפשר להציג את השאלות ולענות.

מיכל (מיקי) חיימוביץ': הייתה שאלה של חברת הכנסת זנדברג, מתי מחליטים שצעדה לא חוקית.

דורון ידיד: בעיקרון לתהלוכה אמורים לבקש אישור.

דורון ידיד: כשמבקשים אישור, הייתה איזה שהיא תהלוכה שהייתה אמורה להיות באחד מימי חמישי, אותה תהלוכה שהייתה בחורה שהתערטלה על הפסל הסביבתי פה למטה ברוטשילד, הודענו בתקשורת שבמידה שלא תהיה בקשה לתהלוכה לא תהיה תהלוכה.

דורון ידיד: בדקה ה-90 הגיע איזה שהוא בחור הגיש בקשה לתהלוכה.

דורון ידיד: ברגע שיש תהלוכה והיא מסודרת, גם אנחנו מצמצמים את הפגיעה בציבור וגם, לא פחות חשוב, הרבה יותר חשוב, בטח ממה שהיה בתל אביב, עם התקיפה של התהלוכה, זה לאבטח את הצועדים.

דורון ידיד: מיד אישרנו את התהלוכה.

דורון ידיד: בסופו של דבר בתהלוכה יש איזונים.

דורון ידיד: גם התהלוכה שהייתה במוצאי שבת, שהגישו בקשה וחזרו בהם, במוצאי שבת האחרון, לא אישרנו אותה מהכניסה לעיר כי בשעה הזו הכניסה לעיר היא עם אלפי יוצאים וחוזרים ומצד שני אלפים שמגיעים להפגנה.

דורון ידיד: לא כולם מגיעים לתהלוכה, כי ההפגנה היא לא של איזה ארגון אחד.

דורון ידיד: אז אנחנו מציעים חלופות.

דורון ידיד: כשיש בקשה לתהלוכה אנחנו מציעים חלופות.

מיכל (מיקי) חיימוביץ': אבל לפעמים קורה, ואני מכירה את זה גם מתל אביב, מהפגנות קודמות שהיו ולא רק לגבי ההפגנות שאנחנו מדברים עליהן מהתקופה האחרונה, אלא בעבר, לפעמים ההפגנה גולשת לדרכים והופכת להיות זה ואז יש שיקול דעת למשטרה להפעיל האם היא זורמת עם זה, מאפשרת את זה או באמת מנסה להיכנס ב – השאלה האם אתה חושב ששיקול הדעת - - -

דורון ידיד: אז היו לא מעט מקרים שזרמנו עם זה, כמו שאת אומרת, 'לזרום' במרכאות, גם התהלוכה שהייתה לפני שלושה שבועות בערך, לכיוון קינג ג'ורג', רחוב הלל, זרמנו עם זה, כמו שאת אומרת.

דורון ידיד: לעתים קשה לזרום.

דורון ידיד: במתכונת של המחאה שמתקיימת היום קשה לזרום, למה?

דורון ידיד: זה לא איזה גוף אחד, נמצאים פה שניים-שלושה אנשים שמייצגים חלק, גם הם יאמרו שהם לא מייצגים את הכלל, הם גם אמרו בעצמם, יש פה איזה שהוא שיח שהיה, מיקום אחת ההפגנות, דחקנו לכיוון כיכר פריז, חלק אמרו בסדר, חלק אמרו: למה אתם מרחיקים אותנו?

דורון ידיד: בסוף השיקולים הם שיקולים מבצעיים שהתכלית שלהם היא ביטחון הציבור.

דורון ידיד: היכולת שלנו לתת תהלוכה או לאפשר את התהלוכה זה מידת הנזק, הסכנה, היכולת להכיל, השליטה במפגינים, כי בסוף לתהלוכה יש משמעויות רבות.

דורון ידיד: אמרתי, הבסיס זה הנזק והביטחון שאנחנו מסוגלים לתת מול אירוע נוסף שמתקיים.

דורון ידיד: בסוף יש לנו עוד כמה משימות מעבר להפגנה, מעבר לתהלוכה, עוד כמה הפגנות, עוד כמה מחאות וקצת ביטחון לציבור בנושאים רבים ומגוונים.

דורון ידיד: כשאנחנו משקללים את כל זה אז אנחנו מצמצמים ומתאמים את ציר התהלוכה כמו שהתכוונו ביום השבת האחרון, במוצאי שבת.

דורון ידיד: היה רצון לאפשר את התהלוכה הזו מגן סאקר או מכאן, מרופין רוטשילד, ולא מהכניסה לעיר.

קריאה: להחביא אותנו.

מיכל (מיקי) חיימוביץ': אבל מה זה משנה?

מיכל (מיקי) חיימוביץ': אם הם רוצים - - -

תמר זנדברג: אבל בסוף היא הייתה מהכניסה לעיר והיא הייתה שקטה למעט מה שהמשטרה עשתה.

דורון ידיד: לא, אבל הגיעו פחות, הגיעו פחות.

דורון ידיד: בסוף באוסישקין הם התפצלו, חלקם רצו להגיע לקינג ג'ורג', חלקם רצו להגיע למרכז העיר.

דורון ידיד: שוטר זה חלק מאיתנו, אמר פה חבר הכנסת רם בן ברק - - -

תמר זנדברג: נכון, היו שם אנשים מבוגרים - - -

דורון ידיד: לא, חלק מתהלכים באמת מתוך כוונה לבוא ולמחות ולהביע את כאבם וזעקתם וחלק באים מתוך כוונה להתעמת.

דורון ידיד: עכשיו אני רוצה לומר פה דבר מאוד פשוט - - -

תמר זנדברג: בצעדה?

תמר זנדברג: איזה עימות היה בצעדה?

דורון ידיד: רגע, שנייה.

דורון ידיד: נכון, לא תמיד המפגינים מתפרעים, אבל יש הבדל בין התפרעות לבין הפרת הסדר.

דורון ידיד: כשיש את פסיקת בג"צ שבשעה 21:30 מפסיקים עם אמצעי ההגברה כגון צופרי אוויר, מישהו מהמארגנים שיושבים פה עכשיו עשה איזה שהיא פעולה להפסיק את הקמת הרעש הזה שאני לא אצטרך להכניס את שוטריי לממש את פסיקת בג"צ?

דורון ידיד: לא, אף אחד לא עשה.

דורון ידיד: מישהו מהיושבים כאן, שאין לו שליטה על כל המפגינים שמגיעים, עשה איזה שהיא פעולה שבשעה 11 ההפגנה תהיה יותר שקטה בשביל שנוכל להמשיך לאפשר להם למחות כמו שהיה ביותר מאירוע אחד, שניים, שלושה וארבעה?

דורון ידיד: לא.

מיכל (מיקי) חיימוביץ': השאלה אם גם דבר שמוגדר כהפרת סדר, שאתה מגדיר אותו כהפרת סדר, מחייב אלימות, מחייב תגובה אלימה.

תמר זנדברג: כשאתה מכריז הפרת סדר זה הופך להיות הפרת סדר?

דורון ידיד: לא, זה שלבים ומהלכים.

דורון ידיד: שוטר לא קם בבוקר ואומר: בוא, עכשיו למי אני מרביץ, במי אני חובט.

דורון ידיד: שוטר קם ואומר: אני ממלא את מחויבותי לבטחון הסדר והרכוש, בטחון הציבור, לכן השוטר התגייס למשטרה.

דורון ידיד: וכששוטר נכנס למפגינים, ולא משנה באיזה אזור במתחם ההפגנה, יש אזור של יותר בעייתיים ויש אזור של נורמטיביים, והוא מתחיל לראות שם את צופרי האוויר האלה מטבע הדברים שם מתחילים גילויי האלימות.

דורון ידיד: כשמתחילה תהלוכה על ציר מסוים וזה נאמר הגיעו לרמב"ן או לאוסישקין ומתחילים להתפצל שם מתחילה אלימות כי הם לא ממשיכים עם רוב הציבור שהפנים שלו לכיוון מתחם ההפגנה.

דורון ידיד: כשאלה שיושבים כאן או חלקם או נציגיהם, כי לא עקבתי בדיוק מי, קוראים למפגינים לא להיכנס למתחם כי אנחנו כולאים אותם אז אין לנו את השליטה למנוע כניסת אחרים שיש להם כוונה לבוא ולפגוע במפגינים.

דורון ידיד: בסוף יש פה שיקול כשהשיקול הוא ביטחון, הסדר, בטחון המפגינים, לשמור על בטחון המפגינים.

דורון ידיד: עכשיו, למה הם קוראים למפגינים לא להיכנס למתחם?

דורון ידיד: אנחנו לא כולאים אותם, יש פה לא מעט מפגינים, יש פה לא מעט מארגנים שיודעים שאנחנו כל הזמן מגדילים את מתחם ההפגנה, גם לכיוון קינג ג'ורג' וגם לכיוון רמב"ן וגם לכיוון - - -

גונן בן יצחק: זה לא אמת.

גונן בן יצחק: זה לא אמת.

גונן בן יצחק: זה לא מה שקרה בהפגנה האחרונה.

דורון ידיד: מתוך כוונה לא רק לא ליצור דוחק - - -

גונן בן יצחק: אבל, ניצב ידיד, זה לא אמת מה שאתה אומר.

דורון ידיד: סליחה, לא הפרעתי לך, אל תפריע לי.

מיכל (מיקי) חיימוביץ': סליחה, גונן - - -

גונן בן יצחק: אבל אתה הפרעת לי.

דורון ידיד: אז אתה אל תפריע לי כי - - -

גונן בן יצחק: אתה הפרעת לי, אני חוזר בדיוק עם ההפרעה שאתה הפרעת לי.

דורון ידיד: יש לנו מפת שטחים מדויקת עם מטר מרובע, כמה אנשים יכולים להיכנס, ואנחנו - - -

גונן בן יצחק: זה עומד בתקנות הקורונה?

דורון ידיד: תן לי לסיים לדבר.

דורון ידיד: אני לא נותן לך תשובות, אני נותן לה תשובות.

מיכל (מיקי) חיימוביץ': גונן בן יצחק, אני מבקשת, אני מנהלת את הדבר הזה.

מיכל (מיקי) חיימוביץ': אני מבקשת.

דורון ידיד: השטח הוא מרווח על מנת שאפשר יהיה לעמוד בתקנות.

דורון ידיד: לא שכולם עכשיו מתפזרים בהתאם לתקנות, אנחנו לא עוברים ומבצעים פה איזה שהיא פעילות להרחיק אותם, אבל מי שרוצה להתרחק ולהיות במתחם האירוע עדיין אנחנו מאפשרים ואנחנו רוצים להגדיל את מתחם ההפגנה.

מיכל (מיקי) חיימוביץ': אנחנו פשוט רואים בשבועות האחרונים יותר ויותר אנשים שמגיעים מדי מוצאי שבת.

מיכל (מיקי) חיימוביץ': אז כמו שאני מכירה את הדוגמאות, אני מכירה יותר את ההפגנות ב - - -

דורון ידיד: אנחנו מסוגלים להכיל אותם בכל האירועים האלה.

מיכל (מיקי) חיימוביץ': פותחים?

דורון ידיד: אין לנו בעיה, אבל מראש הם לא - - -

מיכל (מיקי) חיימוביץ': האם פתחתם, הרחבתם את הגבולות של ה - - -

דורון ידיד: המטרה הייתה לא על מנת ליצור מרווח בגלל תקנות הקורונה, המטרה הייתה לא להיענות לבקשת המשטרה להיכנס מעבר לגדרות.

דורון ידיד: אני מסוגל לתת גידור ולהגדיל את מתחם ההפגנה.

מיכל (מיקי) חיימוביץ': למה לגדר בכלל?

דורון ידיד: למה לגדר?

דורון ידיד: לפקח על הנכנסים.

מיכל (מיקי) חיימוביץ': מאיזה בחינה לפקח?

מיכל (מיקי) חיימוביץ': אתה לא מודד - - -

קריאה: לא להכניס חרדים, נגיד.

מיכל (מיקי) חיימוביץ': אני נורא מבקשת, יש פה בכל זאת – למה לגדר?

מיכל (מיקי) חיימוביץ': באמת אני שואלת, למה לגדר?

מיכל (מיקי) חיימוביץ': למה לא לפתוח את הכול?

דורון ידיד: בסוף יש פה איום, בסוף ריכוז קהל הוא איום פח"עי, ריכוז קהל הוא - - -

מיכל (מיקי) חיימוביץ': להיפך, פח"עי, אם חס וחלילה קורה משהו בפנים והם יצטרכו לברוח אתה סוגר אותם אלוהים ישמור.

דורון ידיד: אבל אני מפקח על הנכנסים, אני מפקח סלקטיבית על הנכנסים.

גונן בן יצחק: והם סגרו את מחסומי הלחץ עם חוטי ברזל שאם היה אסון אי אפשר היה אפילו לפתוח את זה כי הם היו קשורים בחוטי ברזל.

משה ארבל: גברתי היושבת ראש, זה לא מאפשר - - -

מיכל (מיקי) חיימוביץ': אני מבקשת, אנחנו לא נוכל לקיים את ה – אני מאוד רוצה, אבל - - -

דורון ידיד: יותר קל להיות במקום שאתה נמצא בו מאשר במקום שאני נמצא, כי במקום שאני נמצא שיקול הדעת והמשתנים הם הרבה יותר רחבים מהמקום שאתה נמצא ותוקף אותנו רק.

דורון ידיד: בוא תמלא אחר הנחיות החוק, אחר פסיקות בג"צ ורק אחר כך תטיף לי על היכולות והכישורים המקצועיים שלי או של שוטריי, בסדר?

דורון ידיד: מול הקללות, הנאצות, התקיפות, אחר כך תטיף לי.

גונן בן יצחק: ראינו את סגן ניצב ניסו גואטה ואת יכולותיו, ראינו היטב.

דורון ידיד: אני לא מתכוון להוכיח לך את היכולות של האנשים שלי ולא שלי.

דורון ידיד: זו לא חוכמה גדולה.

מיכל (מיקי) חיימוביץ': סליחה, בלי קריאות ביניים, אני מבקשת.

תמר זנדברג: לא, אבל, אדוני, אתה הניצב, אתה - - -

דורון ידיד: אני יודע לענות למה ששאלתם.

מיכל (מיקי) חיימוביץ': הם במשך שעה ישבו ושמעו אז אני מבקשת עכשיו גם לשמוע אותם.

תמר זנדברג: לא צריך כל דבר להיכנס לנעליך גם לא כדי לבקר אתכם, עם כל הכבוד - - -

דורון ידיד: אבל אני מסביר.

תמר זנדברג: ובטח לא שאתה תנהג כלפיו כבוד.

דורון ידיד: אני מסביר.

דורון ידיד: כמו שהגדרות האלה קשורות כך את הגדרות האלה אנחנו מושכים ומרחיבים אותן בשביל להכיל יותר קהל.

דורון ידיד: דיברנו על זה באחד האירועים, לדעתי זה היה לפני שלושה שבועות ביום של התהלוכה, הגדלנו והגדלנו והגדלנו על מנת לאפשר מרווח לכל המשתתפים.

דורון ידיד: אתה לא יודע מה השוטרים מתודרכים, אתה לא יודע איך פותחים את הגדרות.

דורון ידיד: במוצאי השבת האחרון מרחוב אגרון יצאו חמישה כלי רכב פתחנו להם כשאמרו להם לצאת.

דורון ידיד: כמו שאפשרנו להם לצאת כך אנחנו מסוגלים ויודעים לאפשר בריחה המונית באירוע.

דורון ידיד: בסופו של דבר ברגע שיש ריכוז קהל כזה גדול צריך לאבטח אותו גם בהיבט הביטחוני, גם בהיבט הסדר, גם בהיבט של המתנגדים.

דורון ידיד: ראינו מה שקורה בתהלוכות במקומות מסוימים, בתהליכים מסוימים, אנחנו צריכים לאבטח.

דורון ידיד: בסופו של דבר, הם מכירים את זה, הם יודעים את זה, התפקיד שלנו לאפשר מחאה ולשמור על המשתתפים במחאה ולמנוע פרובוקציות.

דורון ידיד: הם קוראים לא להיכנס מתוך כוונה להתעמת.

דורון ידיד: כן, אנחנו צריכים למנוע תהלוכות, למנוע תהלוכות.

דורון ידיד: המטרה היא גם למנוע תהלוכות.

משה ארבל: מפקד המחוז, שאלה, ברשותך.

מיכל (מיקי) חיימוביץ': שנייה, משה, יש לנו עוד כמה שאלות שהם צריכים לענות, שנשאלו קודם.

משה ארבל: שאלה קטנה.

משה ארבל: כיצד אתם פועלים לרשת גם את שוטרי היס"מ, ולא במחוזות אחרים, במחוז שלך, במצלמות?

מיכל (מיקי) חיימוביץ': משה, פספסת, זאת אחת השאלות ברשימה.

מיכל (מיקי) חיימוביץ': אתה לא היית פה כל הדיון, באמת.

משה ארבל: מתנצל.

מיכל (מיקי) חיימוביץ': אז רגע, לפני זה הייתה שאלה אחרת, הייתה שאלה לגבי סוג של שיטה, שאלה שמתלוננים נגד אלימות הם בעצם אלה שנעצרים.

מיכל (מיקי) חיימוביץ': הדוגמה מקודם על אביחי גרין שגם זומן לחקירה.

דורון ידיד: בעיקרון כל מי שמתלונן על תקיפת שוטרים החומר מועבר למח"ש.

דורון ידיד: במקרה הספציפי הזה הבחור לא זוהה, גם הוא תקף, נלקחה ממנו עדות והחומרים מועברים למח"ש.

דורון ידיד: אגב, לא רק כשיש תלונות, כשאנחנו רואים סרטונים, חלק מהאירועים שעלו גם כאן, ששוטרים השתמשו, בין אם בכוח ובין באלימות, אנחנו יודעים אגב להפריד בין השניים, בין אם בכוח ובין אם באלימות, אנחנו מעבירים את החומרים למחלקה ל חקירות שוטרים.

תמר זנדברג: רגע, אבל הוא זומן היום לחקירה באזהרה אחרי שאתמול הוא התראיין.

דורון ידיד: יש פה עוד כמה פרטים, אני לא אקרא אותם כי בדקו אותם תוך כדי, אבל אף אחד לא שומר חומרים אצלנו, חומרים שקשורים למח"ש, כל מה שצריך להגיע למח"ש מגיע למח"ש.

תמר זנדברג: לא אני לא שואלת לגבי חקירת מח"ש, שאלתי על הזימון של האזרח לחקירה באזהרה.

תמר זנדברג: .

מיכל (מיקי) חיימוביץ': למה הוא זומן אחרי שהוא התראיין?

תמר זנדברג: הוא הוכה, אתה מדבר על מח"ש, אבל הוא עצמו - - -

מיקי לוי: אולי הוא לא יודע.

מיקי לוי: תבדוק.

מיקי לוי: מאה אחוז.

תמר זנדברג: אבל הוא אמר שהוא בדק.

דורון ידיד: טוב, לגבי המצלמות - - -

מיכל (מיקי) חיימוביץ': אנחנו נבקש, תמר, לקבל תשובה, לברר את זה.

תמר זנדברג: לא, אבל הוא אמר שהוא בדק.

דורון ידיד: בסדר, יש פה פרטים, אני לא אכנס אליהם כרגע, זה פרטים נקודתיים, יש פה חצי תשובה, תוכלו לקבל תשובה אחר כך מסודרת, בסדר?

מיכל (מיקי) חיימוביץ': נשמח, תודה.

דורון ידיד: חבל שאני אתן סתם תשובה לא שלמה למקרה ספציפי כזה, אחד מני רבים שהיו.

תמר זנדברג: לא, זה רק דוגמה.

תמר זנדברג: לקחנו את זה כדוגמה.

דורון ידיד: לא, בדוגמה, אנחנו מעבירים את כל החומרים למח"ש.

מיכל (מיקי) חיימוביץ': תודה, כן.

מיכל (מיקי) חיימוביץ': לגבי מצלמות גוף.

דורון ידיד: לגבי מצלמות הגוף, המשטרה ציידה בהתחלה את שוטרי הסיור שהמגע שלהם עם הציבור הוא הרבה יותר, הוא בתדירות הרבה יותר גבוהה, אנחנו נמצאים כרגע בהליך של הצטיידות של שוטרי היס"מ במצלמות גוף, אנחנו מתעדים לא מעט מהאירועים.

דורון ידיד: יש לנו גם תמונות שלנו, גם תמונות אחרות.

דורון ידיד: אני מניח שבקרוב, אין לי כרגע את הזמן, אבל בהחלט היס"מ הוא בהליך הצטיידות למצלמות גוף.

מיכל (מיקי) חיימוביץ': משה, מה היה בסוף הדיון כשניהלתם את זה?

משה ארבל: אבל אני רציתי לשאול את השאלה, מבחינת מחוזות, האם אתם לא נכון לתעדף את מחוז - - -

מיכל (מיקי) חיימוביץ': אני חושבת שצריך לתעדף את משטרת ירושלים.

דורון ידיד: מחוז ירושלים כבר בהכשרה, אני מקווה שבחודשים הקרובים כולם יצוידו.

דורון ידיד: בהחלט זה שובר שוויון, גם לנו וגם לצד השני.

מיכל (מיקי) חיימוביץ': אני מבינה.

מיכל (מיקי) חיימוביץ': נשאלתם לגבי האם יש איסור לקיים הפגנות בימים ראשון או רביעי.

מיכל (מיקי) חיימוביץ': האם האיסור הזה קיים?

דורון ידיד: לא, היה את העניין הזה של חופש המחאה ואמרו שהמשטרה יכולה לקבוע כללים.

דורון ידיד: קבענו את הכללים עוד לפני פסיקת בג"צ שמ-21:30 אין הקמת רעש, מכירים את זה, תלינו את השילוט, הכול.

דורון ידיד: אנחנו לא אכפנו את הקמת הרעש מ-21:30 עד שהייתה את פסיקת בג"צ.

דורון ידיד: קבענו כללים, לא עומדים בהם.

דורון ידיד: בין אם המחאה ברישיון או לא ברישיון אנחנו מאפשרים אותה, בין אם התהלוכה מתואמת או לא מתואמת לא מעט תהלוכות התקיימו, לא מעט אירועים התקיימו.

דורון ידיד: בסופו של דבר את ההנחיה של ימים רביעי וראשון אנחנו לא מממשים.

דורון ידיד: בינתיים לא ראיתי שפיזרנו איזה שהיא מחאה בימים שלא קבענו.

דורון ידיד: אם היה לנו איזה גוף אחד שהיינו יכולים לתאם איתו את האירועים היינו מתאמים איתם.

דורון ידיד: אגב, להצעה של חבר הכנסת מיקי לוי לדבר עם הנציגים, באחד מימי השבת נוצר קשר ביני לבין כרמי גילון ואמרתי לו שיביא אותם, בוא נשב, נדבר, נקבע איזה שהם כללים, איזה שהם עקרונות, אבל הם סירבו לפגוש אותי כי אני אויב העם.

מיקי לוי: הנה, זה עכשיו עלה בוועדת הכנסת, אולי - - -

דורון ידיד: אנחנו - - -

מיקי לוי: אני פונה לחבריי.

מיכל (מיקי) חיימוביץ': אנחנו תיכף נדבר על זה, מיקי.

מיקי לוי: אמיר, אני פונה אליכם באמת בתחינה, בסדר?

מיקי לוי: לכו תשבו, תנסו לגשר וליישר את ההדורים.

קריאה: זה לא הם.

דורון ידיד: זה גם הם.

מיקי לוי: מה אני אגיד לכם יותר מזה?

דורון ידיד: אנחנו משטרה של כולם, אנחנו מוכנים להיפגש עם כולם, להגיע עם כולם לתיאומים.

מיכל (מיקי) חיימוביץ': כן.

מיכל (מיקי) חיימוביץ': לגבי המחסומים, האם יש סיכוי שזה ישתנה ב - - -

דורון ידיד: לא, לא.

דורון ידיד: בסוף אני צריך לשמור גם על הסדר הציבורי וגם על בטחון המשתתפים.

דורון ידיד: כל הקריאות האלה – מאיפה התחיל האירוע ביום שבת, מעבר לתהלוכה?

דורון ידיד: מזה שהקהל שהגיע מכיוון קינג ג'ורג' לא נכנס.

דורון ידיד: הגוש היותר מיליטנטי התמקם בקינג ג'ורג' ליד בית הכנסת הגדול, אלה שהגיעו מהתהלוכה לא נכנסו ושם היה עימות ושם היה מוקד העימות.

דורון ידיד: גם בשעה תשע וחצי, כשיישמנו את החלטת בג"צ, וגם בשעה 11, כשהתחלנו את הפיזור.

דורון ידיד: אז כן, הם צריכים להיכנס למתחם, כן אני צריך לשמור עליהם, כן אני צריך למנוע פיגוע פח"ע שם וכן אני צריך למנוע פרובוקציות ואירועי הפרת סדר מצד המתנגדים.

מיכל (מיקי) חיימוביץ': אני רוצה ברשותכם - - -

דורון ידיד: תהיה לי הזדמנות לומר עוד כמה דברים?

מיכל (מיקי) חיימוביץ': בוודאי.

מיכל (מיקי) חיימוביץ': הנה, זה הזמן.

דורון ידיד: אז קודם כל אנחנו משטרה של כולם וחבל שמייחסים לנו שיקולים זרים.

גונן בן יצחק: זה באשמתך, אתה אמרת שאלה הפגנות של שמאלנים.

מיכל (מיקי) חיימוביץ': גונן, לא, לא, לא, אני מצטערת.

מיכל (מיקי) חיימוביץ': לא, לא, בשלב הזה - - -

מיקי לוי: איך אפשר לעשות גישור ופישור עם תגובות כאלה?

מיכל (מיקי) חיימוביץ': בשלב הזה, גונן - - -

גונן בן יצחק: לא, אבל הוא קרא לזה הפגנה של שמאלנים, בתקשורת.

מיכל (מיקי) חיימוביץ': גונן, לא, לא.

מיכל (מיקי) חיימוביץ': לא, אתם גם צריכים להבין שעכשיו זכות הדיבור שלו ולא מפריעים לו.

מיכל (מיקי) חיימוביץ': אני מבקשת לכבד את זה.

דורון ידיד: אנחנו משטרה של כולם, למרות מה שנאמר כאן.

דורון ידיד: אם תרצי אני אסביר גם את אותה התבטאות אחרי הפגנות שהייתי במרכז המפגינים, אלה נגד, אלה בעד, הפרות סדר במרכז העיר, ונדליזם, לא משום רצון לתייג או לפגוע באוכלוסייה כזו או אחרת.

דורון ידיד: נוח לקחת את זה למקום השלילי, זה לא נאמר מהמקום השלילי ובטח לא מהרצון לתייג או לפגוע באוכלוסייה כזו או אחרת.

דורון ידיד: זה לעניין הזה.

דורון ידיד: זה נוח להיתפס לזה, כי כשרוצים להלהיט את הרוחות אז נתפסים לכל מה שלא מסתדר בדיוק.

דורון ידיד: יש הבדל בין התפרעות לבין הפרת סדר, יש הבדל בין אלימות לבין שימוש בכוח, השוטרים הם לא שוטרים אלימים, הם משתמשים בכוח.

דורון ידיד: שימוש בכוח בפיזור הפרת סדר הוא אירוע לא נעים, הוא אירוע לא סימפטי, הוא אירוע שצריך להכיל אותו מבחינתנו כאנשי משטרה, לשמור שהשימוש בכוח לא יעבור לאלימות ומצד המפגינים אנחנו קוראים לא פעם, ובמשך המון המון זמן, לעזוב את המקום טרם השימוש בכוח, על מנת שלא נצטרך להשתמש בכוח.

דורון ידיד: השימוש בכוח, עצם המגע הוא שימוש בכוח.

דורון ידיד: שוטרים הם לא שוטרים אלימים וקל לתייג אותנו ולא כאלה אנחנו.

דורון ידיד: אנחנו מאפשרים מחאות ונמשיך לאפשר מחאות.

דורון ידיד: אני קורא פה למארגנים לא לקרוא לציבור להפר את הסדר.

דורון ידיד: כשקוראים לציבור להגיע במוצאי שבת הקרוב לכניסה לעיר למרות שאין תיאום עם המשטרה, או אנחנו מודיעים לכם, זה בסיס להפרת סדר.

דורון ידיד: כשקוראים לציבור לא להיכנס לתוך מתחמי ההפגנות, קל לקרוא לזה מכלאות, אני קורא לזה שטח שבו אני יכול לשמור על המפגינים, זה מהר מאוד יכול להפוך להפרת סדר, זה מהר מאוד יכול להפוך לשימוש בכוח.

דורון ידיד: אנחנו מאפשרים מחאות, נמשיך לאפשר מחאות, זכות הציבור להפגין היא נר לרגלינו ואנחנו מקיימים את החלטות בג"צ ואת החוק.

דורון ידיד: גם המפגינים, שנמצאים כאן חלקם, גם מהם מצופה לקרוא לציבור לעמוד בהנחיות, גם מהם מצופה לממש את ההנחיות והחלטות בג"צ וזה לא בדיוק קורה.

דורון ידיד: יש פה לא מעט אירועים שאנחנו מפיקים לקחים, הפקת לקחים על בסיס יום יומי, כל אירוע שמתרחש אנחנו מפיקים לקחים ברמות השונות, כולל ברמה שאני מתעסק בה.

דורון ידיד: הרצון לשיח ולהבנות הוא חלק משגרת הארגון שלנו ואנחנו בהחלט בעד שיח ותיאומים כשיש עם מי לדבר, בטח לא עם כאלה שמכפישים ומקללים אותנו ויושבים כאן בינינו כרגע.

דורון ידיד: אז נאה דורש נאה מקיים.

דורון ידיד: הכפשות וקללות, שכרגע יושבים פה כנורמטיביים, אבל זו התנהגות שאנחנו לא מקבלים אותה.

דורון ידיד: איתם בטח אני לא אשב, או עם אותו אחד ש - - -

תמר זנדברג: לא הבנתי, זה - - -

דורון ידיד: אחד שמקלל אותי - - -

מיכל (מיקי) חיימוביץ': איך אפשר לדבר איתו אם אתה אומר עם זה אני לא אשב?

דורון ידיד: לא אשב.

דורון ידיד: יש אנשים אחרים שיכולים לתאם.

דורון ידיד: יש פה אמיר שבא ומדבר ובהחלט אפשר לשבת ולתאם איתו.

תמר זנדברג: אני בכלל חושבת - - -

דורון ידיד: יש אחרים.

דורון ידיד: יש מקום של שיח, זה בן אדם שלא רוצה בכלל שיח.

תמר זנדברג: אין פה ארגון אחד, שיח זה בסדר גמור, אבל אין פה אדם אחד ולכן אפשר לדבר והכול בסדר.

תמר זנדברג: אני לא חושבת שזה הפתרון במקרה הזה, באמת בגלל אופי ההפגנות, כי הוא מאוד מאוד מבוזר.

תמר זנדברג: אתה יודע, אין פה במה, אין הגברה, אין רשימת נואמים.

תמר זנדברג: אנחנו מפגינים 20 שנה, אנחנו יודעים מה זה, זה לא המקרה, אבל זה לא היתר לאלימות.

דורון ידיד: אין אלימות.

תמר זנדברג: אם יש תיעוד של אלימות ובתגובה שוטרים אומרים: אבל קיללו אותנו, סליחה, זה לא - - -

דורון ידיד: לא, אין - - -

מיכל (מיקי) חיימוביץ': אני רוצה להגיד גם משהו.

דורון ידיד: אם היינו משתמשים בכוח כנגד מי שמקלל אותנו היינו במקום אחר.

דורון ידיד: אנחנו לא משתמשים בכוח - - -

מיכל (מיקי) חיימוביץ': אבל זה מה שקורה בשטח.

דורון ידיד: לא.

מיכל (מיקי) חיימוביץ': זה מה שקורה בשטח.

דורון ידיד: אז יש פה סרטון שתופסים שוטר מוסלמי, מקללים אותו בקללות נאצה, האיש הזה גיבור ישראל, עם עיטורי האומץ והמופת, ויושבים מפגינים ומקללים אותו קללות נאצה והוא לא הגיב.

תמר זנדברג: אז זה רע מאוד, אבל זו עדיין לא סיבה להכות אותו.

דורון ידיד: והוא לא הגיב ולא השתמש בכוח.

דורון ידיד: יש לנו עשרות צילומים שכאלה.

תמר זנדברג: כל הכבוד לו, כן ירבו.

דורון ידיד: אנחנו לא משתמשים בכוח בגלל קללות ונאצות, לא משתמשים בכוח, נקודה.

מיכל (מיקי) חיימוביץ': אבל יש הרבה מקרים שפשוט לא ברור למה אתם משתמשים בכוח.

מיכל (מיקי) חיימוביץ': אנחנו רואים את זה בסרטונים כל פעם, של דברים שאתה רואה אנשים מבוגרים, אנשים קשישים, נשים, שמשתמשים כנגדם באלימות שהיא לא מוסברת.

דורון ידיד: כשאנחנו מתחילים להשתמש בכוח אנחנו מתריעים ואנחנו מאפשרים זמן רחב, ארוך, לציבור להתפזר.

דורון ידיד: מי שבוחר להישאר זה בדרך כלל כאלה שבוחרים להתעמת איתנו.

דורון ידיד: את יכולה לקבל את זה, את יכולה לא לקבל את זה, את מוזמנת להיות לידי במוצאי שבת הקרוב.

דורון ידיד: את מוזמנת.

מיכל (מיקי) חיימוביץ': ייתכן מאוד שאני אבוא ואעשה את זה.

תמר זנדברג: רגע, אני רק שואלת, מתי אתם מחליטים שהאירוע נגמר?

תמר זנדברג: לפי מה?

תמר זנדברג: לפי איזה קריטריונים?

תמר זנדברג: מה שבג"צ קבע זה רק על רעש, הוא לא קבע שההפגנה תצטרך להתפזר.

דורון ידיד: ברגע שלא מקיימים את החלטת בג"צ וזה הופך להיות הפרת סדר, או שאני אומר בג"צ קבע - - -

תמר זנדברג: אבל החלטת בג"צ מלפני שבוע, אתם מפזרים בשעה מסוימת כבר שבועות אחורה.

תמר זנדברג: פתאום אתם מחליטים - - -

מיכל (מיקי) חיימוביץ': סליחה, תמר, תמר.

מיכל (מיקי) חיימוביץ': הרי הסיפור הזה של החלטת בג"צ הוא באמת מאוד מאוד טרי, אני מחזירה אותך לפני שלושה שבועות לאותו לילה נוראי עם המכת"זיות, זאת אומרת זה היה עוד לפני החלטת בג"צ, ואתם החלטתם באותו אירוע – אבל אני לא רוצה, כי אנחנו כבר - - -

דורון ידיד: אני יכול גם לזה לענות.

מיכל (מיקי) חיימוביץ': אנחנו כבר כמעט שלוש שעות בדיון הזה.

מיכל (מיקי) חיימוביץ': אתם יודעים מה?

תמר זנדברג: לא, אבל זו שאלה סופר חשובה.

תמר זנדברג: מתי המשטרה מחליטה שמבחינתה האירוע נגמר גם אם המפגינים עדיין לא סיימו את ההפגנה?

דורון ידיד: ברגע שמרבית המפגינים מתפזרים, מתוך אלפים נשארים מאות בודדות, מקימים רעש, אחרי 11, אחרי 12 בלילה, במוצאי שבת אחרי 12, ביום רגיל אחרי 11, שעה, שעה וחצי לאחר מכן נשארים במקום, מקימים רעש, מבקשים מהם להתפזר, מבקשים מהם להחזיר את הרחוב לשגרה, ובסוף זה קומץ של מאות לעומת אלפים - - -

מיכל (מיקי) חיימוביץ': אבל זהו, זה קומץ, מה יקרה כבר אם לא תעשו כלום?

דורון ידיד: הם מקימים רעש - - -

מיכל (מיקי) חיימוביץ': מה יקרה?

מיכל (מיקי) חיימוביץ': 200 איש, מה יקרה?

דורון ידיד: אז רגע, אני לא אעשה כלום, הם יקימו רעש כל הלילה, יש שם תושבים שמתגוררים.

מיכל (מיקי) חיימוביץ': הם לא עושים רעש, הם שם נמצאים.

דורון ידיד: לא, אני נמצא שם, אני מקבל את ההחלטה, את לא יכולה להגיד לי שהם לא מקימים רעש.

משה ארבל: כבוד הממ"ז, יש לי שאלה אחת.

דורון ידיד: רגע, שאלה, כשדיברת על השבועיים האחרונים, בשעה 11 ביקשנו לעזוב, 11 ורבע, 11 ועשרים, רבע ל-12, היה ממש שקט, הם ירדו, עוצמת הרעש פחתה בצורה דרמטית והם החלו להתפזר ולא היינו צריכים להשתמש בכוח.

מיכל (מיקי) חיימוביץ': אבל האלימות בשבת הזאת התחילה בתשע וחצי - - -

דורון ידיד: נכון.

דורון ידיד: שימוש בכוח.

מיכל (מיקי) חיימוביץ': כשאתם התחלתם לפרק את הזמבורות ואת התופים.

דורון ידיד: נכון.

מיכל (מיקי) חיימוביץ': ואז, אתם מבינים?

מיכל (מיקי) חיימוביץ': אתם באים באיזה שהוא אקט, אקט שהוא שונה ממה שקרה בשבועות האחרונים - - -

דורון ידיד: אני אשמח מאוד לפתרון.

מיכל (מיקי) חיימוביץ': רק שנייה, אני טיפה מנסה - - -

דורון ידיד: אני אשמח מאוד לפתרון לממש את החלטת בג"צ בלי להכניס את השוטרים לתוך המפגינים ולהוריד להם את הזמבורות האלה.

דורון ידיד: אם למישהו יש רעיון אני אשמח מאוד.

דורון ידיד: אמרתם פה, אין מערכת הגברה אחת, אין ארגון אחד, אין כלום.

מיכל (מיקי) חיימוביץ': צריך גם להבין, שבועיים לא היה את כל הסיפור הזה עם הזמבורות ועם התופים, פתאום תשע וחצי, אתם באים ונכנסים בכל הכוח, בום טראח.

מיכל (מיקי) חיימוביץ': צריך גם טיפה לעשות את הדברים עם איזה שהיא מידתיות.

תמר זנדברג: זה מייצר בומרנג.

דורון ידיד: זה פורסם, רכשנו מערכות הגברה - - -

מיכל (מיקי) חיימוביץ': הסוסים נכנסו בתשע וחצי כבר.

דורון ידיד: הסוסים לא נכנסו לשם בתשע וחצי, הסוסים עמדו בגב של המפגינים.

מיכל (מיקי) חיימוביץ': אגב, למה בכלל צריך סוסים בהפגנות האלה?

דורון ידיד: קודם כל אבטחה בחלק מה - - -

מיקי לוי: זה לא את קובעת.

מיכל (מיקי) חיימוביץ': אני יודעת שלא אני קובעת, אני שואלת.

מיכל (מיקי) חיימוביץ': אני לא קבעתי, אני שואלת למה צריך סוסים בהפגנות האלה.

דורון ידיד: זה חלק מהאמצעים שעומדים לרשותנו - - -

מיכל (מיקי) חיימוביץ': סוס הוא לא אמצעי, סוס הוא חיה.

דורון ידיד: מה לעשות?

דורון ידיד: כרגע הוא אמצעי, גם השוטר הוא אמצעי, מה לעשות?

דורון ידיד: הוא אמצעי לפיזור הפגנות, מה לעשות?

דורון ידיד: זה חלק מהדברים שיש לנו.

משה ארבל: אתה ציינת, ניצב ידיד, ששוטר מוסלמי חטף קללות ונאצות.

משה ארבל: לפי מה שאני יודע בחוק העונשין מדובר בהעלבת עובד ציבור, למה בן אדם שבמשך כמה דקות ארוכות פוגע ועולב בשוטר לא מעוכב על עבירה שכזו?

משה ארבל: עם כל הכבוד לאיפוק, יש מקרים שצריכים - - -

דורון ידיד: חלקם עוכבו, חלקם יעוכבו.

דורון ידיד: אתה צודק.

משה ארבל: ברגע שאתה מעכב אותו אתה מצמצם גם את רף הגירוי והלחץ.

דורון ידיד: אתה צודק.

דורון ידיד: נכון.

דורון ידיד: חלקם עוכבו, חלקם יעוכבו.

משה ארבל: שאלה נוספת, האם במוצאי שבת הקרוב סגן ניצב גואטה ייקח חלק בתהליך של ההפגנות שתהיינה?

דורון ידיד: סגן ניצב גואטה פעל כפי שפעל, הוא סגן ניצב, הפעיל את מלוא שיקול דעתו.

דורון ידיד: התיק נחקר במחלקה לחקירות שוטרים.

דורון ידיד: מתחקור ראשוני של האירוע הנסיבות לא היו ברורות, לא חקרנו את האירוע, אמרתי מתחקור.

דורון ידיד: וככל שההרחקה שלו מסתיימת היום הוא יחזור לתפקוד מלא.

דורון ידיד: הוא קצין במשטרת ישראל, יש לו זכויות רבות.

דורון ידיד: לקחת את האירוע הזה ולהכפיש את סגן ניצב גואטה - - -

משה ארבל: לא, לא - - -

דורון ידיד: לא מצדך.

דורון ידיד: לא מצדך.

מיכל (מיקי) חיימוביץ': זה קשור לשיקול דעת.

דורון ידיד: זה לא נכון, סגן ניצב גואטה הותקף - - -

תמר זנדברג: - - - אפילו למוצ"ש אחד?

דורון ידיד: אני לא נכנס לתיק, הוא בחקירת מח"ש.

מיכל (מיקי) חיימוביץ': לפעמים צריך גם להפעיל שיקול דעת והיגיון פשוט.

משה ארבל: מפקד המחוז, לא שמעת ממני הכפשה חלילה, השאלה שלי היא האם לא נכון לצורך אמון הציבור להמתין להכרעת מח"ש בסוגיה?

מיכל (מיקי) חיימוביץ': בדיוק.

תמר זנדברג: לא ברור מה אתם - - -

מיכל (מיקי) חיימוביץ': לחכות עם זה.

מיכל (מיקי) חיימוביץ': לא חייבים - - -

תמר זנדברג: אחרי תיעוד כזה אתה אפילו לא חושב שצריך להשעות את הקצין, אפילו לא למוצאי שבת אחד, אז על איזה הידברות אתה מדבר?

משה ארבל: אני לא יודע, אין לי את - - -

דורון ידיד: אבל אני לא חושב, ככל שמח"ש החליטו שהוא יכול לחזור לתפקידו אז הוא יחזור לתפקידו.

מיכל (מיקי) חיימוביץ': רגע, שנייה.

מיכל (מיקי) חיימוביץ': אני רוצה רק להגיד עוד משהו, אנחנו תיכף באמת צריכים לסיים.

תמר זנדברג: אני מציעה שנקבע כאן דיון שבועי.

תמר זנדברג: כל עוד אתם תמשיכו להתנהג בצורה כזאת האלימות תמשיך מצדכם והמפגינים ימשיכו – המפגינים לא ייעלמו, הם לא הולכים לשום מקום.

משה ארבל: אני מבקש להבהיר, שלא יישמע שחרצתי את גורלו של סגן ניצב גואטה.

תמר זנדברג: הם לא מפגינים נגדכם, הם מפגינים נגד הממשלה.

תמר זנדברג: התבלבלתם.

מיכל (מיקי) חיימוביץ': תמר זנדברג, סליחה רגע.

מיכל (מיקי) חיימוביץ': תראו, אני חייבת להגיד לך משהו, ניצב ידיד, אנחנו נמצאים בתקופה שבה האמון הבסיסי שיש בכוחות המשטרה מצד הרבה אנשים שמוחים הוא בתחתית המדרגה ואני חושבת שאמון צריך לבנות.

מיכל (מיקי) חיימוביץ': בונים אמון בצעדים בוני אמון.

מיכל (מיקי) חיימוביץ': צעד בונה אמון יכול להיות כזה של לדבר, גם עם אנשים שאולי אתה לא ממש רוצה לדבר איתם.

מיכל (מיקי) חיימוביץ': לדוגמה.

מיכל (מיקי) חיימוביץ': דבר שני, צעד בונה אמון יכול להיות להחליט על כללים ולראות ולבחון את הצד השני האם הוא עומד באתגר הזה.

מיכל (מיקי) חיימוביץ': אני רק אומרת שאם אנחנו לא נבוא לאיזה שהוא מצב של צעדים כאלה אנחנו לא נצליח להגיע למשהו שבאמת יקדם אותנו וימנע ויוריד את האש ואת הלהט.

מיכל (מיקי) חיימוביץ': אני מבינה ששני הצדדים מאוד מאוד מאוד טעונים, יש לנו פה היסטוריה כבר והרבה מאוד דברים שקרו ונחרתו ונצלקו בנפשות של אנשים, אבל אם אנחנו באים מאיזה שהיא גישה אחראית ומתוך דאגה לשלום אנשים אז אנחנו חייבים איכשהו לנסות ולבנות את האמון הזה בחזרה.

מיכל (מיקי) חיימוביץ': אני בטוחה שאתה מבין את זה, שהמצב של חוסר אמון הוא גדול מאוד.

דורון ידיד: כן, קראתי לשיח גם, אין שום בעיה עם העניין.

תמר זנדברג: לא, אבל אתה מחזיר - - -

דורון ידיד: אנחנו קוראים לשיח.

דורון ידיד: צעד בונה אמון זה לא להרחיק - - -

תמר זנדברג: לפחות תשעה אותו למוצאי שבת אחד.

דורון ידיד: אני לא אשעה אותו.

דורון ידיד: אני לא מאמין בזה, למה שאני אשעה אותו?

דורון ידיד: לרצות אותך?

מיקי לוי: אין לו סמכות.

מיכל (מיקי) חיימוביץ': תמר, את לא תחליטי בשבילם.

מיכל (מיקי) חיימוביץ': אמרת את זה.

מיקי לוי: אין לו סמכות, עם כל הכבוד, הוא לא יכול להשעות - - -

מיכל (מיקי) חיימוביץ': ישי הדס, אני ממש מבקשת ממך - - -

תמר זנדברג: בחייך, מח"ש מטייחים, הוא חוזר לשטח, אז מה אתם רוצים?

מיכל (מיקי) חיימוביץ': תמר, אני מבקשת ממך.

מיקי לוי: לכי לשר המשפטים, מה את רוצה?

תמר זנדברג: נו באמת.

מיכל (מיקי) חיימוביץ': תמר, סליחה.

מיכל (מיקי) חיימוביץ': ישי, אם אתה יכול ב - - -

ישי הדס: צהריים טובים.

ישי הדס: כן, בשני משפטים.

מיכל (מיקי) חיימוביץ': ואני רוצה לסכם את הדיון הזה.

ישי הדס: אנחנו מדברים כאן על צעדים בוני אמון מטעם המשטרה.

ישי הדס: אנחנו הגשנו ב-19 לחודש מכתב מסודר שמתייחס לכל נושא הגידור, המשטור בכניסה וביציאה ממתחם ההפגנה.

ישי הדס: במסגרת הצעדים בוני האמון עד רגע זה, עד רגע זה בוועדה, לא קיבלנו שום התייחסות - - -

משה ארבל: אני ב-12 ביולי שלחתי מכתב לממלא מקום המפכ"ל, יש לך עוד זמן, תמתין.

ישי הדס: ב-19 לחודש אנחנו הוצאנו מכתב.

ישי הדס: אם המשטרה הייתה טורחת להשיב על המכתב הזה, להסביר, לנהל איתנו דיאלוג, המשטרה בחרה מצד אחד להתעלם מהמכתב הזה לחלוטין, מצד שני לזרוק אותנו באלימות אל תוך המתחם.

ישי הדס: עכשיו מספרים לנו שזה בגלל ענייני פח"ע.

מיכל (מיקי) חיימוביץ': לא, לא רק פח"ע, אלא שמירה על - - -

ישי הדס: ושמירה על שלום הציבור.

ישי הדס: אני הרגשתי הרבה יותר בטוח מחוץ למתחם ההפגנות מאשר בתוכו עם מחסומי הלחץ שנקשרו בחוטי ברזל.

מיכל (מיקי) חיימוביץ': אני יכולה להבין את זה.

מיכל (מיקי) חיימוביץ': .

ישי הדס: יש שם גם ילדים.

מיכל (מיקי) חיימוביץ': נכון, תודה רבה.

ישי הדס: יש תקדימים בעולם של מאות הרוגים.

ישי הדס: לא קיבלנו שום התייחסות לנושא הזה במסגרת האמון שהמשטרה רוצה לבנות איתנו.

מיקי לוי: אני אנסה לתת תשובה כמישהו אובייקטיבי.

מיקי לוי: הוועדה הזאת - - -

מיכל (מיקי) חיימוביץ': מיקי, אתה לא אובייקטיבי.

מיקי לוי: אובייקטיבי לחלוטין.

מיקי לוי: לוועדה זו אולי יש כוח, לא יודע מה, בואו ניתן פקודה למפקד המחוז שיוריד את מחסומי הלחץ, את המחסומים עצמם, אבל ניקח את בטחון הציבור עלינו, שאם מישהו ייכנס לשם עם רימון אנחנו - - -

תמר זנדברג: מיקי, בחייך - - -

מיקי לוי: אני אומר לכם, כשאני באתי להפגנה, בשבוע האחרון לא הייתי, לפני שבועיים הייתי, אז גם בכניסה שוטרים צעירים שלא הכירו אותי, אותי ואת אשתי, שאלו לאן, מאיפה אתה?

מיקי לוי: זה כל מה ששאלו.

משה ארבל: איך הם לא הכירו אותך?

ישי הדס: רימון יכול לעוף מעל מחסום לחץ.

משה ארבל: מפקד מחוז ירושלים מיתולוגי, כולנו גדלנו עליך.

מיקי לוי: לא הכירו אותי.

מיכל (מיקי) חיימוביץ': אם עושים לך בדיקה גופנית אז גם אם יש לך רימון אז - - -

ישי הדס: רימון יכול לעוף מעל מחסום לחץ.

ישי הדס: אין שום בדיקה לפח"ע בכניסות וביציאות.

מיכל (מיקי) חיימוביץ': ישי הדס, תודה.

מיקי לוי: בכניסה לשדה התעופה לא עושים בדיקה בשדה.

מיקי לוי: לא בכל מקום עושים - - -

מיכל (מיקי) חיימוביץ': לא, סליחה, אני לא עושה את הדיון הזה יותר.

מיכל (מיקי) חיימוביץ': סליחה, די, די.

דורון ידיד: רגע, יש פה, באמת - - -

מיכל (מיקי) חיימוביץ': די, סליחה, אנחנו לא מתחילים לנהל פה - - -

דורון ידיד: הרימון יכול לעוף מעל המחסום - - -

מיכל (מיקי) חיימוביץ': בדיוק.

דורון ידיד: רגע, אני פה עומד במבחן לגבי ההיערכות המבצעית שלי?

דורון ידיד: אם כן, בואו נפרוט אותה, אבל אני לא חושב שזה המקום.

דורון ידיד: אני אספר לו כמה אנשים וכמה תצפיות ואיזה כוחות, לאדון ישי הדס, עם כל הכבוד לו?

מיקי לוי: לא, דורון, דורון.

מיכל (מיקי) חיימוביץ': די, די, די, מיקי, אנחנו לא נתחיל לנהל עכשיו את המשטרה.

ישי הדס: אמון.

מיכל (מיקי) חיימוביץ': ולהגיד לה אם היא מורידה את המחסומים או לא מורידה את המחסומים.

מיכל (מיקי) חיימוביץ': אני חושבת שמה שאנחנו צריכים לדבר פה זה ברמה ה - - -

דורון ידיד: לא, אבל לקרוא להם להיכנס למחסומים או לא להיכנס למחסומים, מראש לקרוא לציבור להפר את הסדר או לא.

תמר זנדברג: אני רוצה להזכיר שיש פיקוח פרלמנטרי של הכנסת שחל גם על המשטרה.

דורון ידיד: על השיקולים המבצעיים באבטחת הציבור?

דורון ידיד: אז בואו תגידו לי מה שאמר חבר הכנסת מיקי לוי.

תמר זנדברג: מותר לשאול שאלות וזה לא אומר שכל אחד - - -

מיקי לוי: את טועה, הנושאים המבצעיים באחריותו, לא באחריותך ולא באחריות ראש ממשלה.

מיכל (מיקי) חיימוביץ': אנחנו שאלנו שאלות, די.

מיכל (מיקי) חיימוביץ': בבקשה, אני מבקשת, חברי הכנסת, אני מבקשת - - -

תמר זנדברג: מיקי, זה ממש לא מתאים לך, אני חייבת להגיד לך.

מיקי לוי: בוודאי שכן.

מיקי לוי: גם ראש ממשלה לא יכול לתת להם הוראות.

מיכל (מיקי) חיימוביץ': אני מבקשת לסכם.

משה ארבל: אני רק מבקש, בקשה אלייך.

תמר זנדברג: לא נותנים להם הוראות, שואלים אותם שאלות והם צריכים לתת תשובות.

משה ארבל: אני רק מבקש מחברת הכנסת תמר זנדברג, שהשאלות תישאלנה באופן עקבי גם ביחס לציבור החרדי.

תמר זנדברג: חבר הכנסת ארבל, כשאני הצעתי ועדת חקירה פרלמנטרית חצי נאום שלי היה על הציבור החרדי, אתם הצבעתם נגד.

תמר זנדברג: אז אל תחנך אותי.

תמר זנדברג: אני יזמתי את הדיונים יחד עם סמוטריץ' על המקרים במאה שערים.

מיכל (מיקי) חיימוביץ': תמר זנדברג, די כבר.

מיקי לוי: שתיים, גברתי.

מיכל (מיקי) חיימוביץ': מיקי לוי, די.

מיקי לוי: אני רק רוצה להראות לך את השעון, רוצים ללכת.

מיכל (מיקי) חיימוביץ': אני יודעת, אני רואה את השעה.

מיכל וונש: אני רק רציתי להגיד משפט אחד, שגם יושבי בית זה צריכים להראות אמון.

מיכל וונש: אם אנחנו מדברים על צעדים בוני אמון גם כל מי שישבו ויושבים עדיין סביב השולחן הזה צריכים גם הם לתת את אמונם במשטרה כמבצעת ומגנה על כלל אזרחי מדינת ישראל.

מיכל וונש: אי אפשר לבקש צעדים בוני אמון, אבל לא לאכוף אותם על עצמנו.

ישי הדס: להביא את ניסו זה דגל אדום בשבת הקרובה, תדעו לכם.

מיכל (מיקי) חיימוביץ': ישי, מה?

ישי הדס: אני אומר את זה ברמה של שיקול מבצעי פרופר.

מיכל (מיקי) חיימוביץ': ישי הדס, אתה לא מתחיל פה, אתה יודע – זה סוג של איום.

ישי הדס: זה משחקי כוח ואגו.

מיכל (מיקי) חיימוביץ': תשמעו, סיימנו.

מיכל (מיקי) חיימוביץ': אנחנו כמעט שלוש שעות מתדיינים פה.

דורון ידיד: אני יכול משפט אחד, שניים, בבקשה?

מיכל (מיקי) חיימוביץ': כן, בבקשה.

דורון ידיד: מאות שוטרים ואלפי שוטרים לוקחים חלק באבטחת האירועים האלה ובכלל באירועים ברחבי הארץ ובירושלים בפרט, עם כל המתיחויות והרגישות של ירושלים, שוטרים שסופגים קללות, נאצות, תקיפות, שוטרים שנפגעו פיזית גם.

דורון ידיד: וכאן ההזדמנות, ברשותכם, לומר תודה לשוטרים ולמפקדים שהם נושאים את הנטל הזה על כתפיהם יום יום בכל אירוע, גם כשאין הפגנות יש מתיחויות בירושלים, ולהביע את הערכתי לשוטרים ולמפקדים על הסבלנות ועל אורך הרוח ועל תחושת השליחות במימוש כל המשימות האלה.

דורון ידיד: תודה גם לכם.

מיכל (מיקי) חיימוביץ': תודה רבה.

מיכל (מיקי) חיימוביץ': טוב, אני רוצה לסכם.

מיכל (מיקי) חיימוביץ': אני רוצה קודם כל להגיד לכם שאני מאוד שמחה שאנחנו קיימנו את הדיון הזה והקדשנו לו את הזמן הארוך.

מיכל (מיקי) חיימוביץ': אני מודה לכם שהגעתם, שוטרי משטרת ישראל, שהגעתם לישיבה והשתתפתם בה לכל אורכה, אני חושבת שזה מאוד מאוד חשוב.

מיכל (מיקי) חיימוביץ': אני רוצה להודות גם לכל הנוכחים שהגיעו, לכל המפגינים, מי שהשתתפו, מי שדיבר בזום ומי שהגיע לכאן באופן פיזי ותודה לחברי הכנסת שנתנו את הערותיהם.

מיכל (מיקי) חיימוביץ': כמו שאמרתי בפתיחה, הוועדה הזאת באמת מבקשת לנסות לברר באופן עובדתי את האירועים שקרו.

מיכל (מיקי) חיימוביץ': אנחנו מנסים לקיים את הדיונים האלה לאפשר לציבור ולנציגי הציבור להתבטא ולעשות בירור עובדתי של האירועים, אבל אני חושבת שאם אנחנו לא נעשה את זה באופן רציף אנחנו מן הסתם לא נצליח לקיים איזה שהוא מעקב ופיקוח.

מיכל (מיקי) חיימוביץ': אני חושבת שיש מקום אולי לחשוב על כך שאנחנו נקיים דיון קבוע מדי שבועיים, כאן בוועדת הפנים, הוא יהיה קצר יותר, אני מבטיחה, אבל ננסה לקיים, במיוחד לנוכח כל מה שקורה כל הזמן, אז צריך לקיים רצף של דיונים כאלה.

מיכל (מיקי) חיימוביץ': אני חושבת שאתם צריכים לחדד את ההנחיות שלכם, אני חושבת שאתם צריכים, אנשי המשטרה, שבאמת הערכה גדולה לאתגר המטורף שבפניכם, אבל אתם צריכים להבין שבידכם היכולת להנמיך את הלהבות.

מיכל (מיקי) חיימוביץ': הדרך שבה אתם מגיעים להפגנות האלה היא שולטת במידה רבה על האנרגיה שלה, ואם אתם תורידו את הלחץ שלכם אני חושבת שגם האנרגיה הזאת תרד.

מיכל (מיקי) חיימוביץ': ויחד עם זאת יש מקום להציע בהחלט מה שניצב בדימוס מיקי לוי הציע, לקיים איזה שהוא פורום שיהיה מורכב מנציגי משטרה, מנציגות של המפגינים, אני לא יודעת מי מוכן להיות שם, אולי אנשי ציבור, מגשרים, יש אנשים שזה התפקיד שלהם, שמביאים להסכמות.

מיכל (מיקי) חיימוביץ': אנחנו זקוקים לזה.

מיכל (מיקי) חיימוביץ': בין שאר הדברים שאתם חושבים שאנחנו זקוקים לזה במדינת ישראל אנחנו גם זקוקים לזה, ליכולת לדבר.

מיכל (מיקי) חיימוביץ': אנחנו חייבים את זה.

מיכל (מיקי) חיימוביץ': אני יכולה לנסות לחשוב אולי על אנשים שיכולים לעשות את החיבור הזה, יש אנשים שמתמחים בזה ויכולים לקדם את הדברים האלה.

מיכל (מיקי) חיימוביץ': מעבר לזה, שוב, כמו שאמרתי, חייבים לחדד את ההנחיות גם לגבי חברי הכנסת.

מיכל (מיקי) חיימוביץ': אם מישהו אומר לכם שהוא חבר כנסת או מישהו צועק שזה חבר כנסת, אז שיעצרו.

מיכל (מיקי) חיימוביץ': ואנחנו כאן, ועדת הפנים והגנת הסביבה תמשיך לקיים דיונים ובאמת לשמש במה ופתחון פה לאזרחים, למפגינים וגם לכל מי שפונה אלינו בתלונות על התנהלות המשטרה.

מיכל (מיקי) חיימוביץ': ושוב תודה לכל מי שהיה כאן, תודה רבה.